Emenyawo
© 2014 Watch Tower Bible and Tract Society of Pennsylvania
AXA 12 • HADZIDZI: 3, 65
‘Lɔ̃ Hawòvi Abe Wò Ŋutɔ Ðokuiwò Ene’
AXA 17 • HADZIDZI: 84, 72
Ðe Nèbua Amegbetɔwo Ƒe Gbɔdzɔgbɔdzɔwo Abe Ale Si Yehowa Bunɛ Enea?
AXA 23 • HADZIDZI: 77, 79
Kpe Ðe Ame Bubuwo Ŋu Be Woawɔ Wofe Ŋutete Katã
AXA 28 • HADZIDZI: 42, 124
▪ ‘Lɔ̃ Yehowa Wò Mawu La’
▪ ‘Lɔ̃ Hawòvi Abe Wò Ŋutɔ Ðokuiwò Ene’
Nyati siawo dzro nu siwo Yesu Kristo gblɔ be woawoe nye sedede gãtɔ eveawo le Sea me la me. Míakpɔ nu si Yesu wɔnɛ esi wògblɔ be míalɔ̃ Yehowa kple míafe dzi blibo, luʋɔ blibo, kple tamesusu blibo. Míagasrɔ̃ ale si míaɖee afia be míelɔ̃ mía havi abe mía ɖokui ene.
▪ Ðe Nèbua Amegbetɔwo Ƒe Gbɔdzɔgbɔdzɔwo Abe Ale Si Yehowa Bunɛ Enea?
▪ Kpe Ðe Ame Bubuwo Ŋu Be Woawɔ Wofe Ŋutete Katã
Nyati siawo dzro ale si míate ŋu akpe ɖe gbɔdzɔgbɔdzɔtɔwo ŋu me. Wogadzro ale si míate ŋu akpe ɖe sɔhɛwo kple nɔviŋutsu siwo xɔ nyɔnyrɔ etefe medidi o ŋu be woawɔ wofe ŋutete katã le mawusubɔsubɔ me hã me.
3 “Ðe Tofe Dzɔdzɔe Na Wò Afɔwo” Ne Nàyi Ŋgɔ
7 Nyabiabia Siwo Tso Exlẽlawo Gbɔ
8 Aleke Nàkpe Ðe Haxɔsetɔ Siwo Ƒe Srɔ̃ɖeɖe Me Gblẽ Ŋu?
AKPAA DZI: Nɔviwo le nya nyuia gblɔm na tɔfodela Mbukushugbedola aɖe le Okavango Tɔsisia to le Botswana
2,021,000
2,096
47
5,735
ESI Mawu fe amewo dzo le Babilon le fe 537 D.M.Ŋ. me la, mɔ si woato atrɔ ayi Yerusalem la nɔ vevie na Yehowa. Egblɔ na wo be: “Midzra mɔ dzi ɖo na dukɔ la; mido mɔ, mido mɔ; miɖe kpewo ɖa!” (Yes. 62:10) Bu ale si Yudatɔ aɖewo anya wɔ esiae ŋu kpɔ. Anɔ eme be Israel vi aɖewo do ŋgɔ yi ɖaɖe mɔwo, ɖewohĩ woxe ʋewo hezrɔ̃ tefe glidzaglidzawo dzi. Dɔ sia si ŋgɔdolaawo wɔ la aɖe vi geɖe na wo nɔvi siwo le wo yome hetrɔ yina wo denyigba dzi.
Nenema kee míawo hã míetoa mɔ aɖe koŋ dzi be míaɖo taɖodzinu siwo le mía si le mawusubɔsubɔ me gbɔ. Yehowa di vevie be ye subɔlawo katã naɖe mɔxenuwo ɖa le mɔa dzi. Exlɔ̃ nu mí le efe Nya la me be: “Ðe tofe dzɔdzɔe na wò afɔwo, eye wò mɔwo katã [asɔ] ɖe etefe.” (Lod. 4:26) Èɖanye sɔhɛ alo ame si tsi vie o, àte ŋu akpɔe be nunya le Mawu fe aɖaŋuɖoɖo ma me.
Ðewohĩ èsee amewo gblɔ nya siawo tɔgbi tso sɔhɛ aɖe ŋu kpɔ, be: ‘Nu ava de ɖetugbui sia dzi ŋutɔ,’ alo ‘Ðekakpui sia ava zu ame gbe aɖe gbe.’ Zi geɖe la, sɔhɛwo nɔa lãmesẽ me, wofe susu ɖea abla, eye wodina vevie be nuwo nadze edzi na yewo le agbe me. Biblia gblɔe wòsɔ be: “Ðekakpuiwo fe atsyɔ̃ enye wofe ŋusẽ.” (Lod. 20:29) Sɔhɛ siwo zãa wofe ŋutete kple ŋusẽ le Yehowa subɔsubɔ me la ate ŋu aɖo wofe taɖodzinuwo gbɔ ahakpɔ dzidzɔ vavãtɔ le agbe me.
Ànya de dzesii be ame siwo menye Ðasefowo o kpɔa ŋudzedze ɖe ŋutete tɔxɛ siwo le míafe sɔhɛwo si la ŋu ŋutɔ. Sukuɖaŋuɖolawo, nufialawo, alo sukuhatiwo tea ŋu foa nya ɖe sɔhɛ Ðasefo siwo dzea agbagba le suku la nu be woade suku kɔkɔ ale be nu nadze edzi na wo le xexea me. Alo ame siwo doa kamedefefewo ɖe ŋgɔ ate ŋu anɔ efom ɖe nɔviŋutsu alo nɔvinyɔnu sɔhɛ siwo si ŋutete tɔxɛwo le la nu be woatsɔ kamedefefe awɔ wofe agbemedɔe. Èkpɔ ɖokuiwò le nɔnɔme ma tɔgbi me kpɔa, alo ènya sɔhɛ aɖe si nu wole nya fom ɖo alea? Nu kae akpe ɖe Kristotɔwo ŋu be woawɔ tiatia siwo sɔ?
Biblia fe mɔfiamewo ate ŋu akpe ɖe mía ŋu míato mɔ nyuitɔ kekeake dzi le agbe me. Nyagblɔla 12:1 gblɔ be: “Ðo ŋku wɔwòla [Wɔwòla Gã la, NW] dzi le wò ɖekakpuiŋkekewo me.” Aleke wò ŋutɔ alo xɔ̃wò sɔhɛ bubu ate ŋu ‘aɖo ŋku Wɔla Gã la dzi’?
Bu Eric* si le Ɣetoɖofe Afrika afi sia ŋu kpɔ. Bɔlfofo dzɔa dzi nɛ ale gbegbe. Kaka Eric naxɔ fe 15 la, wotiae be wòanɔ dukɔa fe bɔlfoha aɖe me. Ema fia be etefe madidi o, mɔnukpɔkpɔ asu esi be wòaxɔ hehe le Europa ava zu bɔlfola bibi aɖe. Gake aleke wòawɔ ‘aɖo ŋku Wɔla Gã la dzi’? Eye nufiame kae le efe kpɔɖeŋua me na wò alo xɔ̃wò sɔhɛwo?
Yehowa Ðasefowo dze Biblia sɔsrɔ̃ gɔme kple Eric esime wònɔ suku dem. Esia na wòsrɔ̃e be mía Wɔla la ava kpɔ amegbetɔwo fe kuxiwo katã gbɔ tegbee. Eric va kpɔ ale si wòle vevie be wòazã efe ɣeyiɣi kple ŋusẽ le Mawu subɔsubɔ me la dze sii. Eya ta Eric tso nya me be yemati ŋkɔxɔxɔ le bɔlfofo me yome o. Eɖe adzɔgbe xɔ nyɔnyrɔ eye wòfo eɖokui ɖe Yehowa subɔsubɔ me bliboe. Etefe medidi o, eva zu subɔsubɔdɔwɔla, eye emegbe wokpee wòde Nɔviŋutsu Trewo Ƒe Bibliasrɔ̃sukua.
Ne ɖe Eric tiae be yeazu bɔlfola bibi la, anye ne axɔ ŋkɔ ahazu kesinɔtɔ hã. Gake ekpɔe be nya si Biblia gblɔ la nye nyatefe, be: “Kesinɔtɔ fe nuwo nye efe du sesẽ, eye wòbuna be, gli kɔkɔwo wonye.” (Lod. 18:11) Le nyatefe me la, ga flua ame, eye menaa dedienɔnɔ vavã ame o. Gawu la, ame siwo dina vevie be yewoazu kesinɔtɔwo la ‘tsɔa vevesese geɖe ŋɔa wo ɖokuiwo flofloflo.’—1 Tim. 6:9, 10.
Dzidzɔtɔe la, sɔhɛ geɖe fo wo ɖokuiwo ɖe ɣeyiɣiawo katã fe subɔsubɔdɔa me eye esia nana wokpɔa dzidzɔ kple dedienɔnɔ vavãtɔ. Eric gblɔ be: “Mewɔ ɖeka kple Yehowa subɔla siwo le ɣeyiɣiawo katã fe subɔsubɔdɔa wɔm fe ‘ha’ la. Emae nye ha nyuitɔ kekeake si me mate ŋu anɔ; medaa akpe na Yehowa be efia mɔ nyuitɔ si dzi mato akpɔ dzidzɔ vavãtɔ le agbe me eye eme nanyo nam lam.”
Ke wò ya? Ðe manyo be nàna “wò mɔwo” nali ke le Yehowa ŋkume to mɔɖeɖedɔa wɔwɔ me tsɔ wu be nàti xexea fe taɖodzinuwo yome oa?—Kpɔ aɖaka si nye “Viɖe Siwo Womate Ŋu Akpɔ Le Yunivɛsiti O.”
Gbe ɖeka esi atsu kple asi aɖe ɖi tsa yi alɔdzedɔwɔfe si le United States la, wokpɔe be Betel-fomea me tɔwo le dzidzɔ kpɔm ŋutɔ. Nɔvinyɔnua gblɔ emegbe be: “Míenɔ vevie dom nu kura o, ɖeko míevo.” Atsu kple asia tso nya me be yewoazã yewofe ɣeyiɣi kple ŋusẽ ɖe Yehowa subɔsubɔ ŋu geɖe wu.
Ɣeyiɣi aɖe megbe la, atsu kple asia see le wo ɖokui me be tɔtrɔ siwo wòhiã be yewoawɔ la lolo akpa. Gake gbe ɖeka la, ŋkekea fe mawunyakpukpui si me wodzro lae nye Yohanes 8:31, afi si Yesu gblɔ le be, “Ne mieyi edzi nɔ nye nya la me la, ekema nye nusrɔ̃lawo mienye vavã.” Esi wode ŋugble le mawunyakpukpui ma ŋu la, wogblɔ na wo ɖokuiwo be: “Nu sia nu si míetsɔ sa vɔe be míanɔ agbe tsɛ la mazu dzodzro o.” Eya ta wodzra afe gã si me wonɔ la, woɖe asi le nu siwo mehiã o ŋu, eye woʋu yi hame aɖe si hiã kpekpeɖeŋu me. Fifia wonye mɔɖelawo, eye wokpea asi ɖe Fiaɖufe Akpatawo tutu ŋu hewɔa lɔlɔ̃nu faa dɔwo le nutome gã takpekpewo me. Aleke wole sesem le wo ɖokui me fifia? Wogblɔ be: “Dzidzɔ si gbegbe kpɔm míele le agbe tsɛ nɔnɔ me, esi míele nu si Yehowa fe habɔbɔa de dzi fo na mí wɔm la, wɔa nuku na mí.”
Salomo gblɔ be: “Wò ŋkuwo nekpɔ ŋgɔ tẽe, eye wò aɖabawo nelé mɔ ɖeka tsɔ le ŋgɔwò.” (Lod. 4:25) Abe ʋukulawo ene la, ele be míanɔ ŋgɔ kpɔm tẽe, eye míafo asa na susuhenu siwo ate ŋu axe mɔ na mí be míagaɖo taɖodzinuwo le mawusubɔsubɔ me ahaminya wo o la.
Taɖodzinu kawoe nàte ŋu aɖo na ɖokuiwò? Taɖodzinu nyui ɖeka si nàte ŋu aminyae nye ɣeyiɣiawo katã fe subɔsubɔdɔa. Bubue nye be nàyi aɖasubɔ le hame si hiã gbefãɖela bibiwo be woate ŋu akpe wofe anyigbamama gã la ɖo me. Alo ɖewohĩ gbefãɖela bibi geɖewo le hame aɖe me, evɔ hamemetsitsiwo kple subɔsubɔdɔwɔlawo mesɔ gbɔ o. Ðe nàte ŋu aʋu ayi aɖana kpekpeɖeŋua? Ðe manyo ŋutɔ be nàɖo dze tso eŋu kple nutome sue dzikpɔlaa kpɔ be àte ŋu akpe asi ɖe hame aɖe ŋu mahã oa? Ne edzro wò be nàsubɔ le didife la, àte ŋu abia axɔ nyatakakawo tso hame siwo gbɔ didi siwo hiã kpekpeɖeŋu la ŋu.*
Fifia mina míagatrɔ susu ɖe nudzɔdzɔ si ŋu wofo nu tsoe le Yesaya 62:10 ŋu ake. Yudatɔ aɖewo anya wɔ dɔ sesĩe le mɔ si Mawu fe amewo ato atrɔ ayi wo denyigba dzi la dzi dzadzraɖo me. Ne èle kutri kum be yeaɖo taɖodzinu siwo le ye si le mawusubɔsubɔ me gbɔ la, ke alɔ megaku wò o. Mawu akpe ɖe ŋuwò nàɖo wo gbɔ. Yi edzi nàbia Yehowa wòana nunya wò esi nèle mɔxenu ɖe sia ɖe ɖem ɖa le ŋgɔwò. Akpe ɖe ŋuwò le ɣeyiɣi nyuitɔ dzi be ‘nàɖe tofe dzɔdzɔe na wò afɔwo.’—Lod. 4:26.
Ŋɔŋlɔawo megblɔ nya aɖeke tsɔ tsi tre ɖe dzotɔtɔ ame kukuwo ŋu o.
Nuŋlɔɖiwo le Biblia me si ɖo kpe edzi be wotɔ dzo ame kuku aɖewo alo wofe fuwo. (Yos. 7:25; 2 Kron. 34:4, 5) Ðewohĩ ema wɔwɔ ate ŋu afia be ame mawo medze be woaɖi wo bubutɔe o. Gake menye ɣesiaɣie dzotɔtɔ ame kukuwo fia be wonye ame siwo medze be woaɖi wo bubutɔe o.
Esia fe kpɔɖeŋu aɖe dze le nuŋlɔɖi si ku ɖe Fia Saul kple viaŋutsu etɔ̃awo fe ku ŋu la me. Wo ame eneawo katã ku esi wonɔ aʋa wɔm kple Filistitɔwo. Saul viŋutsuawo dometɔ ɖekae nye Yonatan, si nye David xɔlɔ̃ vevi kple ame si kpe ɖe eŋu nutefewɔwɔtɔe. Esi Israel kalẽtɔ siwo le Yabes-Gilead se nu si dzɔ ɖe wo dzi la, woyi ɖafɔ wo ame eneawo fe kukuawo, wotɔ dzɔ wo, eye eyome woɖi wofe fuwo. Emegbe David kafu Israel vi mawo ɖe nu si wowɔ ta.—1 Sam. 31:2, 8-13; 2 Sam. 2:4-6.
Mɔkpɔkpɔ si le Ŋɔŋlɔawo me na ame kukuwoe nye tsitretsitsi. Esia fia be Mawu agagbɔ agbe amea. Ŋusẽ le Yehowa si be wòagbɔ agbe ame ana ŋutilã yeye eyama, eɖanye be ɖe wotɔ dzoe alo ɖe woɖii o. Hebrivi wɔnutefe etɔ̃ siwo Fia Nebukadnezar ɖe gbe be woatsɔ wo afu gbe ɖe kpodzo bibi la me mevɔ̃ be, ne yewofiã la, Mawu magate ŋu afɔ yewo ɖe tsitre o. (Dan. 3:16-18) Nenema kee Yehowa subɔla wɔnutefe siwo nɔ Nazitɔwo fe fuwɔamegaxɔwo me mevɔ̃ esime wodze ŋgɔ ku o, togbɔ be wonya be woatɔ dzo yewo ne wowu yewo hã. Dzo fiã Mawu subɔla wɔnutefe geɖewo woku alo woku le afɔku bubuwo aɖewo me eye wofe akpa aɖeke mesusɔ o. Ke hã kakaɖedzi li be woafɔ wo ɖe tsitre.—Nyaɖ. 20:13.
Mehiã be Yehowa nafo ŋutilã si nɔ ame si ku la si nu fu hafi ate ŋu agbɔ agbee o. Ale si Mawu fɔa Kristotɔ amesiaminawo ɖe tsitre be woayi aɖanɔ agbe le dzifo la ɖo kpe esia dzi. Abe Yesu, ame si “wogbɔ agbee le gbɔgbɔ me” ene la, wofɔa Kristotɔ amesiaminawo wonyea ame mawo ke, gake wonaa gbɔgbɔŋutilã wo. Wometsɔa ŋutilã si nɔ wo ŋu tsã la fe akpa aɖeke yia dzifo o.—1 Pet. 3:18; 1 Kor. 15:42-53; 1 Yoh. 3:2.
Ne míeku la, menye nu si wowɔ kple míafe kukua dzie míafe tsitretsitsi anɔ te ɖo o, ke boŋ anɔ te ɖe ale si míexɔ ŋusẽ si le Mawu si kple didi si le eme be wòawɔ efe ŋugbedodowo dzi se la dzi. (Dɔw. 24:15) Míese ale si Mawu fɔ ame aɖewo ɖe tsitre nukutɔe le blema, alo ale si wòawɔ esia le etsɔme la gɔme bliboe o. Ke hã míeka ɖe Yehowa dzi bliboe. Elabena ena tsitretsitsia ŋuti “kpeɖodzi” mí esi wòfɔ Yesu ɖe tsitre.—Dɔw. 17:31; Luka 24:2, 3.
Anyo be Kristotɔwo nabu nu si nutoa me tɔwo buna be esɔ, woabu amewo fe seselelãme, kple dziɖuɖua fe se siwo ku ɖe ame kukuwo ɖiɖi alo dzotɔtɔ wo ŋu la ŋuti. (2 Kor. 6:3, 4) Eya ta be woatɔ dzo ame kukua alo aɖii la nye ame ŋutɔ alo fometɔwo fe nyametsotso.
Anɔ eme be ènya ame aɖe si fe srɔ̃ɖeɖe me gblẽ—ɖewohĩ ènya wo dometɔ geɖe gɔ̃ hã. Esi srɔ̃gbegbe bɔ tae. Le kpɔɖeŋu me, numekuku aɖe si wowɔ le Poland ɖee fia be ame siwo ɖe srɔ̃ fe etɔ̃ va se ɖe fe ade hafi xɔ fe 30 la dometɔ geɖe gbea wo nɔewo zi geɖe. Ke hã menye ame siwo xɔ fe mawo koe gbea srɔ̃ o.
Le nyatefe me la, Ƒomeɖoɖowo Wɔha si le Spain ka nya ta be: “Akɔntabubu ɖee fia be ame siwo katã ɖea srɔ̃ [le Europa] fe afã gbea wo nɔewo.” Aleae nɔnɔmea le le dukɔ deŋgɔ bubuwo hã me.
Nu ka gbɔe esia tsona? Srɔ̃ɖeɖaŋuɖola kpɔnutefe aɖe si le Ɣedzefe Europa gblɔ be: “Srɔ̃gbegbe nye agbalẽwɔwɔ ɖe nu si dzɔ xoxo dzi le setɔwo gbɔ—srɔ̃tɔawo dome gblẽ xoxo eye woklã tso wo nɔewo gbɔ, esia nye nu si vena ŋutɔ.” Egblɔ kpee be: “Seselelãme ɖefuname siwo nu sẽ abe dziku, fɔbuameɖokui, mɔkpɔkpɔbuɖeame kple ŋukpe ene” ye kplɔnɛ ɖo zi geɖe. Ɣeaɖewoɣi la, ame si le nɔnɔme sia me tom dina be yeawu ye ɖokui. Aɖaŋuɖolaa yi edzi be, “Ne ʋɔnudrɔ̃fea da asi ɖe srɔ̃gbegbea dzi vɔ la, wogakpea akɔ kple nɔnɔme bubuwo. Ame si srɔ̃a gbee la sena le eɖokui me be yemele ɖeke me o, eye be yetsi yame. Ate ŋu anɔ eɖokui biam be: ‘Ke esi srɔ̃nye gbem fifia ɖe, bo ka nue megale? Nu ka tae megale agbe ɖo?’”
Nɔvinyɔnu Ewa gblɔ le ale si wòse le eɖokui me va yi ŋu be: “Ŋu kpem vevie le srɔ̃gbegbea megbe, nye afelikawo kple dɔwɔhatiwo tsɔ megbeŋkɔ nam be ‘atsugbela.’ Medoa dɔmedzoe zi geɖe. Esi srɔ̃nye gblẽ mía vi sue eveawo ɖe dzinye ta la, meva zu tɔ kple nɔ siaa na ɖeviawo.”* Nɔviŋutsu Adam nye hamemetsitsi fe 12 sɔŋ la gblɔ be: “Bubu klo le ŋunye ale gbegbe be ɣeaɖewoɣi medoa dziku helĩhelĩ, eye nyemegadina be magogo ame aɖeke o.”
Togbɔ be fe geɖe va yi tso esime ame aɖewo gbe wo nɔewo hã la, wogatsia dzodzodzoe ɖe ale si etsɔme ava nɔ na wo ŋu, eye wòle sesẽm na wo be woagbugbɔ ava wo ɖokui me. Ate ŋu awɔ na wo be amewo megatsɔa ɖeke le eme na yewo o. Nyɔnu aɖe si ŋlɔa nu tso srɔ̃gbegbe ŋu gblɔ be: “Ele be woatrɔ ɖe nɔnɔme yeyewo ŋu eye woasrɔ̃ ale si woakpɔ kuxiwo gbɔ le wo ɖokui si.”
Nɔviŋutsu Stanisław gblɔ be: “Esi míegbe mía nɔewo la, srɔ̃nye xoxoa meɖea mɔ nam be mava kpɔ vinye nyɔnuvi sue eveawo ɖa o. Esia na mesena le ɖokuinye me be amewo megatsɔ ɖeke le eme nam o, eye be Yehowa hã gblẽm ɖi. Agbenɔnɔ megadzroam o. Gake emegbe meva kpɔe be nyemenɔ nuwo ŋu bum nyuie o.” Nɔvinyɔnu Wanda, si kple srɔ̃a wogbe wo nɔewo, eye eya hã tsia dzimaɖi ɖe etsɔme ŋu la gblɔ be: “Ewɔ nam be le ɣeyiɣi aɖe megbe la, amewo—siwo dome haxɔsetɔwo hã le—aŋlɔ nye kple vinyewo be godoo. Gake mekpɔ ale si gbegbe haxɔsetɔwo fo zi ɖe mía ŋu hekpe ɖe ŋunye esi mele agbagba dzem be manyi vinyewo woava zu Yehowa subɔlawo.”
Nya siawo ɖee fia be srɔ̃gbegbe nana amewo toa nuxaxa kple vevesese geɖe me. Ate ŋu ana woada wo ɖokui ɖe anyi ahasusui be yewomegaɖi naneke le amewo ŋkume o. Hekpe ɖe eŋu la, woate ŋu anɔ nya hem ɖe amewo ŋu madzemadzee. Esia ate ŋu ana woava nɔ hamea me tɔwo bum be womeléa be na ame alo sea veve ɖe ame nu o. Gake abe ale si Stanisław kple Wanda fe nutefekpɔkpɔwo ɖee fia ene la, nɔvi siwo fe srɔ̃ɖeɖe me gblẽ tea ŋu va kpɔnɛ emegbe be hamea tsɔa ɖe le eme na yewo vevie. Le nyatefe me la, haxɔsetɔwo ɖea ɖetsɔleme fiaa wo nɔvi siawo etɔxɛe, nenye be woawo mekpɔ esia dze sii gbã o gɔ̃ hã.
Togbɔ be míadze agbagba ɖe sia ɖe be míakpe ɖe haxɔsetɔ siwo fe srɔ̃ɖeɖe me gblẽ ŋu hã la, woate ŋu anɔ sesem le wo ɖokuiwo me ɣeaɖewoɣi be yewotsi akogo. Vevietɔ nɔvinyɔnu si srɔ̃a gbee ate ŋu asusu be ame geɖe megatsɔa ɖeke le eme na ye o. Alicja gblɔ be: “Ƒe enyie nye esi va yi tso esime míegbe mía nɔewo. Ke hã megasena le ɖokuinye me ɣeaɖewoɣi be nyemele ɖeke me o. Le ɣeyiɣi mawo me la, medzroam be manɔ amewo dome o, mefaa avi, eye nye nu wɔa nublanui na ɖokuinye.”
Togbɔ be ame geɖe toa nɔnɔme siawo tɔgbi me hã la, Biblia ɖo aɖaŋu na mí be míaganɔ mía ɖokui ɖem ɖe aga o. Mía ɖokui ɖeɖe ɖe aga fia be míele tsitre tsim ɖe “nunyanyawo katã ŋu.” (Lod. 18:1) Gake ele be ame si tsi akogo nanya be, nunya manɔ eme be wòanɔ aɖaŋuɖoɖo kple akɔfafa dim tso ame si fe vidzinu to vovo na etɔ gbɔ enuenu o. Esia ana wòafo asa na dzodzro siwo mesɔ o la nyɔnyɔ ɖe eɖokui me.
Ne mía nɔvi siwo srɔ̃wo gbe wo alo wogbe wo srɔ̃wo la tsi akogo, ne wosusu be womegatsɔa ɖeke le eme na yewo o, alo ne wotsi dzimaɖi ɖe etsɔme ŋu la, ele be míadze agbagba ase wofe seselelãmea gɔme na wo, abe ale si Yehowa wɔnɛ ene, eye míawɔ mía tɔ sinua akpe ɖe wo ŋu. (Ps. 55:23; 1 Pet. 5:6, 7) Míeka ɖe edzi be ame siawo akpɔ ŋudzedze ɖe kpekpeɖeŋu si hamea me tɔwo nana wo abe xɔlɔ̃ vavãwo ene la ŋu.—Lod. 17:17; 18:24.
^ mm. 6 Míetrɔ ŋkɔ aɖewo.
“Ele be nàlɔ̃ Yehowa wò Mawu kple wò dzi blibo kple wò luʋɔ blibo kple wò tamesusu blibo.”—MAT. 22:37.
1. Nu kae na lɔlɔ̃ si le Mawu kple Via dome nu sẽ ɖe edzi?
YEHOWA fe Vi Yesu Kristo gblɔ be: “Melɔ̃ Fofo la.” (Yoh. 14:31) Yesu gagblɔ hã be: “Fofo la lɔ̃a Vi la.” (Yoh. 5:20) Mele be esia nawɔ nuku na mí o. Elabena le fe gbogbo siwo Yesu nɔ dzifo hafi va anyigba dzi me la, enye Mawu fe “dɔnunɔla.” (Lod. 8:30) Esi Yehowa kple Yesu wonɔ dɔ wɔm ɖekae la, Vi la srɔ̃ nu geɖe tso Fofoa fe nɔnɔmewo ŋu, eye susu geɖe li siwo tae wòlɔ̃ Fofoa ɖo. Le nyatefe me la, hadede kplikplikpli na wofe lɔlɔ̃ na wo nɔewo nu sẽ ale gbegbe.
2. (a) Nu kae lɔlɔ̃ fia? (b) Biabia kawo mee míadzro le nyati sia me?
2 Ne èlɔ̃ ame aɖe la, efia be amea fe nu nyo ŋuwò vevie. Hakpala David gblɔ be: “Yehowa, nye ŋusẽ, nyemelɔ̃a nu le gbɔwò o.” (Ps. 18:2) Nenemae wòle be míase le mía ɖokui me ɖe Mawu ŋu, elabena míafe nu nyoa eŋu vevie. Ne míeɖoa to Yehowa la, alɔ̃ mí. (Mixlẽ 5 Mose 7:12, 13.) Gake ɖe míate ŋu alɔ̃ Mawu ŋutɔŋutɔ esi míekpɔnɛ kple ŋku oa? Nu kae wòfia be míalɔ̃ Yehowa? Nu ka tae wòle be míalɔ̃e? Aleke míaɖee afia be míelɔ̃ Mawu?
3, 4. Nu ka tae míate ŋu alɔ̃ Mawu?
3 “Mawu nye Gbɔgbɔ,” eya tae míate ŋu akpɔe kple ŋku o ɖo. (Yoh. 4:24) Ke hã míate ŋu alɔ̃ Yehowa, eye Ŋɔŋlɔawo de se na mí be míalɔ̃e. Le kpɔɖeŋu me, Mose gblɔ na Israel viwo be: “Tsɔ wò dzi blibo kple wò luʋɔ blibo kpakple wò ŋusẽ katã lɔ̃ Yehowa, wò Mawu la.”—5 Mose 6:5.
4 Nu ka tae míate ŋu alɔ̃ Mawu vevie? Nu si tae nye be esi wòwɔ mí la, ede didi mía me be míasubɔ ye, eye wòna ŋutete mí be míaɖe lɔlɔ̃ afia. Ne míenya Yehowa nyuie hesubɔe la, lɔlɔ̃ si le mía si nɛ la dea to ɖe edzi eye esia nana míekpɔa dzidzɔ. Yesu gblɔ be: “Dzidzɔtɔwoe nye ame siwo nyae be gbɔgbɔmenuwo hiã yewo, elabena woawo tɔe nye dzifofiaɖufe la.” (Mat. 5:3) Afetɔ A. C. Morrison gblɔ ku ɖe didi si le amegbetɔwo me be yewoasubɔ Mawu ŋu be: “Ele be ale si amewo le ŋusẽkatãtɔ la dimee le xexea me katã kple ale si woxɔ edzi se la nawɔ nuku na mí, wòana míavɔ̃e, eye míade bubu deto eŋu.”—Man Does Not Stand Alone.
5. Aleke míewɔ nya be míate ŋu ake ɖe Mawu ŋu?
5 Ðe míate ŋu ake ɖe Mawu ŋua? Ɛ̃ míate ŋui, elabena edi be míate ɖe ye ŋu. Apostolo Paulo na esia me kɔ esime wònɔ nu fom na ameha siwo fo fu ɖe Areopago si le blemadu Atene me. Atenetɔ geɖe xɔe se be ehiã be yewoayi aɖasubɔ le mawunɔ Atena fe gbedoxɔ me. Tsɔe be ènɔ etefe esi Paulo fo nu tso “Mawu si wɔ xexea kple nu siwo katã le eme” la ŋu eye wòɖe eme be “menɔa gbedoxɔ siwo wotsɔ asi wɔ la me o.” Apostoloa gblɔ kpee be, Mawu wɔ “amewo fe dukɔ sia dukɔ tso ame ɖeka me, be woanɔ anyigba blibo la dzi, eye wòɖo ɣeyiɣi ɖoɖiwo kple amegbetɔwo nɔfewo fe lifowo ɖi, bene woadi Mawu, ne ɖe woatsa asi adii kura gɔ̃ hã, ne woake ɖe eŋu vavã, togbɔ be le nyatefe me la, mele adzɔge tso mía dometɔ aɖeke gbɔ hafi o.” (Dɔw. 17:24-27) Nyatefee, amewo ate ŋu ake ɖe Mawu ŋu. Mí Yehowa fe Ðasefo siwo wu miliɔn adre kple afã la ‘míeke ɖe eŋu’ helɔ̃e hã vavã.
6. Nu kae Yesu gblɔ be eyae nye “sedede gãtɔ kple gbãtɔ”?
6 Ele be míalɔ̃ Yehowa tso dzi blibo me. Yesu na esia me kɔ na Farisitɔ aɖe si biae be: “Nufiala, sedede kae nye gãtɔ le Se la me?” Yesu ɖo eŋu nɛ be: “‘Ele be nàlɔ̃ Yehowa wò Mawu kple wò dzi blibo kple wò luʋɔ blibo kple wò tamesusu blibo.’ Esiae nye sedede gãtɔ kple gbãtɔ.”—Mat. 22:34-38.
7. Nu kae wòfia be míalɔ̃ Mawu kple (a) míafe “dzi blibo”? (b) míafe “luʋɔ blibo”? (d) míafe “tamesusu blibo”?
7 Nu kae Yesu wɔnɛ esi wògblɔ be míalɔ̃ Mawu kple míafe “dzi blibo”? Esia fia be míalɔ̃ Yehowa kple míafe kpɔɖeŋudzi bliboa, si lɔ míafe didiwo, míafe nɔnɔmewo, kple míafe seselelãmewo ɖe eme. Ele be míalɔ̃e kple míafe “luʋɔ blibo” hã, si fia míafe agbe alo ame bliboa. Hekpe ɖe eŋu la, ele be míalɔ̃ Mawu kple míafe “tamesusu blibo,” sia fia míafe tamebubu kple nuŋububu katã. Eya ta efe nyawo fia be míalɔ̃ Yehowa bliboe, atsɔ mía ɖokui katã akee.
8. Ne míelɔ̃ Mawu bliboe la, nu kae esia aʋã mí míawɔ?
8 Ne míelɔ̃ Mawu kple míafe dzi blibo, luʋɔ blibo kple tamesusu blibo la, míanye Biblia srɔ̃la dovevienuwo, míalɔ̃ awɔ nu sia nu si wòbia tso mía si, eye míaɖe gbefã Fiaɖufe ŋuti nya nyuia dzonɔamemetɔe. (Mat. 24:14; Rom. 12:1, 2) Ne lɔlɔ̃ vavã le mía si na Yehowa la, ana míayi edzi anɔ tetem ɖe eŋu ɖaa. (Yak. 4:8) Míate ŋu afo nu tso susu vovovo siwo tae wòle be míalɔ̃ Mawu la katã ŋu o. Ke hã mina míadzro wo dometɔ ʋɛ aɖewo me.
9. Nu siwo tae wòle be míalɔ̃ Yehowa la dometɔ aɖewo ɖe?
9 Yehowa ye nye mía Wɔla kple Ame si naa nu siwo míehiã la mí. Paulo gblɔ be: “Eya dzie míeto le agbe, eye míeʋãna, eye míeli.” (Dɔw. 17:28) Yehowa ye tsɔ anyigba nyui sia na mí be míanɔ edzi. (Ps. 115:16) Enaa nuɖuɖu kple nu bubu siwo hiã be woalé míafe agbe ɖe te la hã mí. Eya tae Paulo te ŋu gblɔ na Listratɔ trɔ̃subɔlawo be: “Mawu gbagbe [la] . . . medzudzɔ ɖaseɖiɖi le eya ŋutɔ ɖokui ŋu hafi o, esi wòwɔa nyui, eye wònaa tsidzadza mi tso dzifo, kple ɣeyiɣi siwo me nuɖuɖu dona, eye wòtsɔa nuɖuɖu kple dzidzɔ yɔa miafe dziwo me fũu.” (Dɔw. 14:15-17) Ðe esiawo menye susu nyui aɖewo siwo tae míalɔ̃ mía Wɔla Gã kple Nunala lɔ̃ame la oa?—Nyagb. 12:1.
10. Aleke wòle be míase le mía ɖokui me ɖe tafevɔsa la ŋu?
10 Mawu wɔ ɖoɖo si dzi woato aɖe nu vɔ̃ kple ku si dome míenyi tso Adam gbɔ la ɖa. (Rom. 5:12) Vavãe, “Mawu ɖe ye ŋutɔ fe lɔlɔ̃ na mí fia le esia me be, esime míeganye nu vɔ̃ wɔlawo la, Kristo ku ɖe mía ta.” (Rom. 5:8) Ne míexɔ Yesu fe tafevɔsaa dzi se hetrɔ dzi me vavã la, woatsɔ míafe nu vɔ̃wo ake mí. Ðikeke mele eme o be míelɔ̃ Yehowa vevie le ɖoɖo nyui sia si wòwɔ na mí ta.—Yoh. 3:16.
11, 12. Mɔkpɔkpɔ kawoe Yehowa na mí?
11 Yehowa ‘na mɔkpɔkpɔ si nana dzidzɔ kple ŋutifafa yɔa mí fũu’ la mí. (Rom. 15:13) Mɔkpɔkpɔ si Mawu na mí la kpena ɖe mía ŋu míedoa dzi le xɔse fe dodokpɔwo me. ‘Woana agbefiakuku’ amesiamina siwo ‘wɔ nutefe va se ɖe ku me ke la.’ (Nyaɖ. 2:10) Nutefewɔla siwo si anyigbadzinɔnɔ fe mɔkpɔkpɔ le la akpɔ yayra mavɔwo le xexea me katã fe Paradiso si ŋugbe wodo la me. (Luka 23:43) Aleke míesena le mía ɖokui me ɖe mɔkpɔkpɔ siawo ŋu? Ðe menana míekpɔa dzidzɔ kple dzidzeme helɔ̃a Ame si naa “nunana nyui ɖe sia ɖe kple nunana blibo ɖe sia ɖe” mí oa?—Yak. 1:17.
12 Mawu na tsitretsitsimɔkpɔkpɔ si faa akɔ na mí la mí. (Dɔw. 24:15) Enye nyatefe be míafe ame vevi aɖe fe ku doa vevesese geɖe na mí, gake tsitretsitsimɔkpɔkpɔa nana be ‘míexaa nu abe ame siwo si mɔkpɔkpɔ aɖeke mele o la ene o.’ (1 Tes. 4:13) Esi Yehowa Mawu lɔ̃ mí ta la, edi vevie be yeafɔ kukuawo ɖe tsitre, vevietɔ nutefewɔlawo, abe ame dzɔdzɔe Hiob ene. (Hiob 14:15) Kpɔ dzidzɔ si gbegbe wòanye ne wogbɔ agbe míafe ame veviwo eye wogava wɔ ɖeka kpli mí la ɖa le susu me. Tsitretsitsimɔkpɔkpɔ wɔnuku si mía Fofo si le dzifo na mí la na míegalɔ̃e vevie!
13. Nu kae ɖo kpe edzi be Mawu tsɔa ɖe le eme na mí vevie?
13 Yehowa tsɔ ɖe le eme na mí vevie. (Mixlẽ Psalmo 34:7, 19, 20; 1 Petro 5:6, 7.) Esi míenya be mía Mawu lɔ̃ame la le klalo be yeakpe ɖe ye subɔla wɔnutefewo ŋu ta la, míekpɔnɛ be míele dedie abe efe ‘alẽwo le efe lãnyife’ ene. (Ps. 79:13) Nu siwo Mawu awɔ na mí to efe Mesia Fiaɖufea dzi la ana míakpɔ ale si gbegbe wòlɔ̃ míi. Ne Yesu Kristo si nye Fia si wòtia la ɖe ŋutasesẽ, ameteteɖeanyi kple vɔ̃ɖinyenye ɖa le anyigba dzi vɔ la, amegbetɔfomea me tɔ toɖolawo akpɔ ŋutifafa ahase vivi le agbe me ɖaa tegbee. (Ps. 72:7, 12-14, 16) Ðe mɔkpɔkpɔ siawo menye susu siwo tae wòle be míalɔ̃ Mawu si tsɔa ɖe le eme na mí vevie la kple míafe dzi, luʋɔ, ŋusẽ kple tamesusu blibo oa?—Luka 10:27.
14. Mɔnukpɔkpɔ tɔxɛ kae Mawu na mí?
14 Yehowa na mɔnukpɔkpɔ tɔxɛ mí be míanye yefe Ðasefowo. (Yes. 43:10-12) Míelɔ̃ Mawu le esi wòna mɔnukpɔkpɔ mí be míanɔ yefe dziɖuɖua fe akpa dzi eye míana mɔkpɔkpɔ vavã nasu amewo si le xexe tɔzi sia me ta. Tsɔ kpe ɖe eŋu la, míefoa nu kple kakaɖedzi le xɔse me elabena Mawu vavã, si fe ŋugbedodowo medoa kpo emevava o, la fe Nya la mee nya nyui si míeɖea gbefãe la tso. (Mixlẽ Yosua 21:45; 23:14.) Le nyatefe me la, míate ŋu agblɔ susu siwo katã tae wòle be míalɔ̃ Yehowa ɖo alo ayɔ yayra siwo ŋugbe wòdo la katã avɔ o. Gake aleke míaɖee afia be míelɔ̃ Mawu?
15. Aleke Mawu fe Nya la sɔsrɔ̃ kple edziwɔwɔ akpe ɖe mía ŋu?
15 Srɔ̃ Mawu fe Nya la veviedodotɔe eye nàwɔ ɖe edzi. Esia wɔwɔ aɖee afia be míelɔ̃ Yehowa eye míedi vavã be efe nya nanye ‘kekeli na míafe tofe.’ (Ps. 119:105) Ne míele xaxawo me tom la, kakaɖedzinya siawo siwo me lɔlɔ̃ le la ate ŋu afa akɔ na mí: “Mawu, màdo vlo dzi gbagbã, si tugu la o.” “Yehowa, wò amenuveve léam ɖe asi. Mele ŋugble geɖe dem le nye dzi me, ke wò akɔfaname doa dzidzɔ na nye luʋɔ.” (Ps. 51:19; 94:18, 19) Ame siwo le fu kpem la fe nu wɔa nublanui na Yehowa eye wòvea wo nu, eye Yesu hã fe dɔme trɔna ɖe ame ŋu. (Yes. 49:13; Mat. 15:32) Ne míesrɔ̃a Biblia la, akpe ɖe mía ŋu míakpɔ ale si gbegbe Yehowa lɔ̃ míi, eye esia ate ŋu aʋã mí be míalɔ̃e geɖe wu.
16. Aleke gbedodoɖa edziedzi ate ŋu ana míafe lɔlɔ̃ na Mawu natsi ɖe edzi?
16 Do gbe ɖa na Mawu edziedzi. Gbedodoɖa nana míeyia edzi nɔa tetem ɖe ‘Gbedodoɖasela’ la ŋu. (Ps. 65:3) Ne míede dzesii be Mawu le míafe gbedodoɖawo ŋu ɖom na mí la, míafe lɔlɔ̃ na eyama gadea to ɖe edzi. Le kpɔɖeŋu me, ɖewohĩ míekpɔe be meɖea mɔ wotea mí kpɔna wu esi nu míate ŋu anɔ te ɖo o. (1 Kor. 10:13) Ne míefo koko na Yehowa vevie le ɣeyiɣi siwo me míetsi dzimaɖi la, “Mawu fe ŋutifafa” si ɖeke mesɔ kplii o la adzɔ míafe tamesusuwo ŋu. (Flp. 4:6, 7) Ate ŋu adzɔ ɣeaɖewoɣi be míado gbe ɖa le susu me—abe ale si Nexemiya wɔe ene—eye míakpɔe be woɖo eŋu na mí. (Neh. 2:1-6) Ne ‘míenɔa gbedodoɖa dzi ɖaa’ eye míekpɔa ale si Yehowa ɖoa míafe gbedodoɖawo ŋu na míi la, lɔlɔ̃ si le mía si nɛ la tsina ɖe edzi eye míegakana ɖe edzi geɖe wu be akpe ɖe mía ŋu míanɔ te ɖe xɔse fe dodokpɔ bubuwo nu.—Rom. 12:12.
17. Ne míelɔ̃ Mawu vavã la, aleke wòle be míabu míafe kpekpewo?
17 Ðoe wò taɖodzinu be nàde Kristotɔwo fe kpekpewo kple takpekpewo katã. (Heb. 10:24, 25) Israel viwo kpea ta be yewoase Yehowa fe nya ahasrɔ̃ nu tso eŋu ale be yewoavɔ̃e ahawɔ efe Se la dzi. (5 Mose 31:12) Ne míelɔ̃ Mawu nyatefe la, efe sewo dzi wɔwɔ manye agba na mí o. (Mixlẽ 1 Yohanes 5:3.) Eya ta mina míawɔ nu sia nu si míate ŋui be míade míafe kpekpeawo katã. Míedi be naneke nagblẽ lɔlɔ̃ si nɔ mía si gbã na Yehowa la me o.—Nyaɖ. 2:4.
18. Nu kae lɔlɔ̃ na Mawu ʋãa mí míewɔna?
18 Gblɔ “nya nyui la fe nyatefe la” na amewo dzonɔamemetɔe. (Gal. 2:5) Lɔlɔ̃ na Mawu ʋãa mí míeɖea gbefã tso Via lɔlɔ̃a fe Mesia Fiaɖufea ŋu. Le Harmagedon me la, Via ‘aho le nyatefenya la’ ta. (Ps. 45:5; Nyaɖ. 16:14, 16) Dzidzɔ gãe wònye na mí be míele kpekpem ɖe amewo ŋu be woasrɔ̃ nu tso Mawu fe lɔlɔ̃ kple xexe yeye si ŋugbe wòdo la ŋu!—Mat. 28:19, 20.
19. Nu ka tae wòle be míakpɔ ŋudzedze ɖe ɖoɖo si Yehowa wɔ hena efe alẽwo kpɔkplɔ ŋu?
19 Kpɔ ŋudzedze ɖe ɖoɖo si Mawu wɔ hena efe alẽwo kpɔkplɔ ŋu. (Dɔw. 20:28) Esi Yehowa dia míafe nyonyo ɣesiaɣi ta la, ena hamemetsitsi Kristotɔwo mí. Wole “abe sitsofe tso ya nu, bebefe tso tsidzadza nu, tɔʋu le gbegbe kple agakpe gã nyadri fe vɔvɔli le kuɖiɖinyigba dzi ene.” (Yes. 32:1, 2) Bu ale si wò dzi adze emee ne èkpɔ tefe nyui aɖe be ɖo esime ya sesẽ aɖe le fofom alo tsi gã aɖe le dzadzam alo esime ŋdɔ nu le sesẽm la ŋu kpɔ! Kpɔɖeŋunyagbɔgblɔ siawo na míekpɔe be hamemetsitsiwo kpena ɖe mía ŋu hedea dzi fo na mí be míayi edzi asubɔ Yehowa ne míele nɔnɔme sesẽwo me tom gɔ̃ hã. Ne míeɖoa to ame siwo le ŋgɔ xɔm le mía dome la, míeɖenɛ fiana be míekpɔa ŋudzedze ɖe “nunana siwo nye amewo” ŋu, eye esia ɖoa kpe edzi be míelɔ̃ Mawu kple Kristo si nye hamea fe Ta la.—Ef. 4:8; 5:23; Heb. 13:17.
20. Ne èlɔ̃ Mawu nyatefe la, nu kae nàwɔ abe ale si Yakobo 1:22-25 gblɔe ene?
20 Ne èdi be wò kple Yehowa dome nanɔ kplikplikpli la, ele be nànye “nyadziwɔla, ke menye nyasela” dzro ko o. (Mixlẽ Yakobo 1:22-25.) Xɔse le “nyadziwɔla” si eye esia ʋãnɛ wòkpɔa gome le gbefãɖeɖedɔa kple Kristotɔwo fe kpekpewo me dzonɔamemetɔe. Ne èlɔ̃ Mawu nyatefe la, àwɔ ɖe Yehowa fe “se deblibo,” si ku ɖe nu siwo katã wòdi tso asiwò ŋu la dzi.—Ps. 19:8-12.
21. Nu kae wò gbedodoɖa siwo tso dzi me ate ŋu asɔ kple?
21 Lɔlɔ̃ na Yehowa Mawu aʋã wò nànɔ gbe dom ɖa nɛ tso dzi me edziedzi. Le blema Israel la, nunɔlawo doa dzudzɔ ʋeʋĩ na Yehowa gbe sia gbe. Hakpala David tsɔ efe gbedodoɖawo sɔ kple dzudzɔ ʋeʋĩ esi wògblɔ na Yehowa be: “Nye gbedodoɖa nenɔ ŋkuwòme abe dzudzɔ ʋeʋĩ ene, eye nye asiwo wuwu dzi nenɔ abe fiẽnuɖuvɔsa ene.” (Ps. 141:2; 2 Mose 30:7, 8) Neva eme be wò kukuɖeɖewo, kokofofowo, kafukafu kple akpedanyawo na Mawu ɖokuibɔbɔtɔe tso dzi me nanɔ abe atike ʋeʋĩ ene, ale be wòadze eŋu.—Nyaɖ. 5:8.
22. Nu ka mee míadzro le nyati si kplɔe ɖo me?
22 Yesu gblɔ be míalɔ̃ Mawu eye míalɔ̃ mía haviwo hã. (Mat. 22:37-39) Nyati si kplɔe ɖo ana míakpɔ ale si lɔlɔ̃ na Yehowa kple efe sewo akpe ɖe mía ŋu míawɔ nu ɖe mía haviwo ŋu nyuie ahalɔ̃ wo.
‘Se eveliae nye esi: “Ele be nàlɔ̃ hawòvi abe wò ŋutɔ ɖokuiwò ene.”’—MAT. 22:39.
1, 2. (a) Nu kae Yesu gblɔ be eyae nye sedede gãtɔ evelia le Se la me? (b) Biabia kawo mee míadzro fifia?
ESI Farisitɔ aɖe di be yeado Yesu kpɔ gbe ɖeka la, ebiae be: “Nufiala, sedede kae nye gãtɔ le Se la me?” Abe ale si míekpɔe le nyati si do ŋgɔ me ene la, Yesu ɖo eŋu nɛ be “sedede gãtɔ kple gbãtɔ” lae nye: “Ele be nàlɔ̃ Yehowa wò Mawu kple wò dzi blibo kple wò luʋɔ blibo kple wò tamesusu blibo.” Yesu gblɔ kpee be: “Evelia, si ɖii, lae nye esi: ‘Ele be nàlɔ̃ hawòvi abe wò ŋutɔ ɖokuiwò ene.’”—Mat. 22:34-39.
2 Yesu gblɔ be míalɔ̃ mía havi abe mía ɖokui ene. Eya ta anyo be míabia be: Ame ka tututue nye mía havi? Aleke míaɖe havilɔlɔ̃ afia?
3, 4. (a) Kpɔɖeŋu kae Yesu wɔ esi ŋutsu aɖe biae be, “Ame ka tututue nye hanyevi?” (b) Aleke Samariatɔ la kpe ɖe ŋutsu si dze adzodalawo si me ŋu? (Kpɔ nɔnɔmetata si le nyati sia tame.)
3 Ðewohĩ míagblɔ be mía havie nye afelika aɖe si nye mía xɔlɔ̃ si kpena ɖe mía ŋu. (Lod. 27:10) Gake bu nya si Yesu gblɔ esime ŋutsu aɖe si bua eɖokui ame dzɔdzɔe la biae be, “Ame ka tututue nye hanyevi?” la ŋu kpɔ. Yesu gblɔ Samariatɔ havilɔ̃laa fe kpɔɖeŋua tsɔ ɖo eŋu nɛ. (Mixlẽ Luka 10:29-37.) Ðewohĩ míanɔ mɔ kpɔm be nunɔla kple Lewitɔ siwo nye Israel viwo la nanye havi nyui esi wova ke ɖe ŋutsu si dze adzodalawo si me, eye wofoe hegblẽe ɖi wòku afã kple afã ŋu hafi. Gake wodze to eŋu eye womekpe ɖe eŋu o. Samariatɔ aɖe boŋue kpe ɖe ŋutsua ŋu, evɔ Yudatɔwo lé fu Samariatɔwo, togbɔ be Samariatɔwo dea bubu Mose fe Sea ŋu hã.—Yoh. 4:9.
4 Samariatɔ havilɔ̃laa kɔ ami kple wain ɖe ŋutsua fe abiwo me be abiawo naku kaba. Eyome ekɔ ŋutsua ɖe efe tedzi dzi yi amedzrodzefe eye wògblẽ denario eve, si nye ŋkeke eve fe fetu, ɖi be woatsɔ akpɔ edzi. (Mat. 20:2) Eya ta ele bɔbɔe be míakpɔ ame si ɖee fia be yenye ŋutsu si woda adzoe la havi vavã. Kakaɖedzitɔe la, míesrɔ̃ ale si wòle be míase veve ɖe mía haviwo ti ahalɔ̃ wo la tso Yesu fe kpɔɖeŋu sia me.
5. Aleke Yehowa subɔlawo ɖe havilɔlɔ̃ fia le dzɔdzɔmefɔku aɖe si dzɔ nyitsɔ laa me?
5 Mele bɔbɔe be míakpɔ veveseɖeamenulawo abe Samariatɔ havilɔ̃laa ene o. Vevietɔ le ‘ŋkeke mamlɛ’ sesẽ siawo siwo me ame akpa gãtɔ melɔ̃a ame fe nya o, wonye ame wɔadãwo, eye womelɔ̃a nu nyui o la me. (2 Tim. 3:1-3) Le kpɔɖeŋu me, nuwo sesẽna ne dzɔdzɔmefɔku aɖe dzɔ. Bu nu si dzɔ esi ahom sesẽ si woyɔ be Sandy gblẽ nu le New York City le October 2012 fe nuwuwu la ŋu kpɔ. Le dugã la fe akpa aɖe si nuwo dome gblẽ le vevie eye elektrik-kaɖi kple nuhiahiã bubuwo fe anyimanɔmanɔ na amewo le fu kpem me la, ame aɖewo hã va nɔ fukpelawo fe nuwo fim. Gake le nuto ma ke me la, Yehowa Ðasefowo wɔ ɖoɖo henɔ kpekpem ɖe wo nɔviwo kple ame bubuwo siaa ŋu le esi Kristotɔ vavãwo lɔ̃a wo haviwo ta. Mɔ bubu kawo hã dzie míato aɖee afia be míelɔ̃ mía haviwo?
6. Aleke gbefãɖeɖedɔa do fome kple havilɔlɔ̃e?
6 Zã Biblia nàtsɔ akpe ɖe amewo ŋu. Míewɔa esia ne míekpe ɖe wo ŋu be “akɔfafa si míekpɔna le Ŋɔŋlɔawo me” la su wo si. (Rom. 15:4) Ðikeke mele eme o be Biblia me nyatefea gbɔgblɔ na mía haviwo ɖenɛ fiana be míelɔ̃ wo. (Mat. 24:14) Mɔnukpɔkpɔ gã kae nye esi wònye be míagblɔ Fiaɖufegbedeasi si tso “Mawu si naa mɔkpɔkpɔ la” gbɔ na amewo!—Rom. 15:13.
7. Nu kae nye Sikasedede la, eye aleke Mawu yraa mí ne míewɔ ɖe edzi?
7 Wɔ ɖe Sikasededea dzi. Yesu ye de se sia esi wògblɔ le efe Todzimawunya la me be: “Nu sia nu si miedina be amewo nawɔ na mi la, ele be miawo hã miawɔ nenema ke na wo; le nyatefe me la, nu siae Se la kple Nyagblɔɖilawo fe nyawo fia.” (Mat. 7:12) Ne míewɔa nu ɖe amewo ŋu abe ale si Yesu xlɔ̃ nu mí ene la, ekema míele gɔmeɖose si le megbe na “Se la” (Mose Ƒe Agbalẽ Gbãtɔ va se ɖe Atɔ̃lia) kple “Nyagblɔɖilawo” (nyagblɔɖigbalẽ siwo le Hebri Ŋɔŋlɔawo me) la dzi wɔm. Nuŋlɔɖi mawo ɖee fia eme kɔ nyuie be Mawu yraa ame siwo lɔ̃a wo haviwo. Le kpɔɖeŋu me, Yehowa gblɔ to Yesaya dzi be: “Midzra ɖoɖo la ɖo, eye miwɔ nu dzɔdzɔe. . . . Woayra amegbetɔ, si wɔa alea.” (Yes. 56:1, 2) Ɛ̃, Mawu yraa mí le esi míelɔ̃ mía haviwo eye míewɔa nu madzɔmadzɔ ɖe wo ŋu o ta.
8. Nu ka tae wòle be míalɔ̃ míafe futɔwo, eye nu kae ate ŋu ado tso eme?
8 Lɔ̃ wò futɔwo. Yesu gblɔ be: “Miese be wogblɔ be, ‘Ele be nàlɔ̃ hawòvi, eye nàlé fu wò ketɔ.’ Ke nye ya mele egblɔm na mi be: Miyi edzi mialɔ̃ miafe futɔwo, eye mianɔ gbe dom ɖa ɖe ame siwo tia mia yome la ta; bene miaɖee afia be mienye mia Fofo si le dzifowo la fe viwo.” (Mat. 5:43-45) Apostolo Paulo hã ɖe susu sia ke gblɔ esi wòŋlɔ bena: ‘Ne dɔ le wò futɔ wum la, na nui wòaɖu; ne tsikɔ le ewum la, na tsii wòano.’ (Rom. 12:20; Lod. 25:21) Mose fe Sea gblɔ be, ne ame aɖe kpɔ be agba wu tsɔtsɔ na efe futɔ fe tedzi wòdze anyi la, ele be wòakpe ɖe eŋu woatu agbaa le tedzia dzi. (2 Mose 23:5) Ne ame siwo nye futɔwo tsã wɔ dɔ aduadu alea la, woate ŋu ava zu xɔlɔ̃ veviwo. Ne mí Kristotɔwo míeɖe lɔlɔ̃ fia ame siwo lé fu mí—ame siwo tia mía yome kutɔkutɔe gɔ̃ hã—la, wo dometɔ geɖe fe nɔnɔme ate ŋu atrɔ. Aleke gbegbe míakpɔ dzidzɔe nye esi ne ame siawo dometɔ aɖewo va xɔ nyatefea!
9. Nya kae Yesu gblɔ ku ɖe ŋutifafawɔwɔ kple mía nɔviwo ŋu?
9 ‘Nɔ ŋutifafa me kple amewo katã.’ (Heb. 12:14) Le nyatefe me la, mía nɔviwo hã le eme, elabena Yesu gblɔ be: “Ne ètsɔ wò nunana gbɔna vɔsamlekpuia gbɔ, eye nèɖo ŋku edzi le afi ma be nya aɖe le nɔviwò si ɖe ŋuwò la, ekema gblẽ wò nunana la ɖe afi ma le vɔsamlekpuia ŋgɔ, eye dzo nàyi; wɔ ŋutifafa kple nɔviwòa gbã, eye emegbe ne ètrɔ gbɔ la, nàtsɔ wò nunana la ana.” (Mat. 5:23, 24) Ne míelɔ̃a mía nɔviwo eye míedzraa mía kpli wo dome ɖo kaba la, Mawu ayra mí.
10. Nu ka tae mele be míanɔ vodada dim le amewo ŋu o?
10 Mèganɔ vodada dim le ame ŋu o. Yesu gblɔ be: “Midzudzɔ ʋɔnudɔdrɔ̃, ne woagadrɔ̃ ʋɔnu mi o; elabena ʋɔnu si drɔ̃m miele la kee woatsɔ adrɔ̃ ʋɔnu mi; eye dzidzenu si mietsɔ le nu dzidzem la kee woatsɔ adzidzee na mi. Ekema nu ka tae nèkpɔa ati fefee si le nɔviwò fe ŋku dzi, gake mèbua atikpo si le wò ŋutɔ wò ŋku dzi ya ŋu o? Alo aleke wɔ nàgblɔ na nɔviwò be, ‘Na maɖe ati fefee la ɖa le ŋku dzi na wò,’ evɔ kpɔ ɖa, atikpo le wò ŋutɔ wò ŋku dzi? Alakpanuwɔla! Ðe atikpo la ɖa le wò ŋutɔ wò ŋku dzi gbã, ekema àte ŋu akpɔ nu nyuie aɖe ati fefee si le nɔviwò fe ŋku dzi la.” (Mat. 7:1-5) Nufiame si le emee nye be, míaganɔ nya hem ɖe mía nɔviwo ŋu ɖe wofe vodada suesuewo ta o, elabena míawo hã míewɔa vodada siwo lolo wu.
11, 12. Mɔ nyuitɔ ka dzie míetona ɖea havilɔlɔ̃ fiana?
11 Mɔ nyui geɖewo li siwo dzi míato aɖe lɔlɔ̃ afia mía haviwo. Gake abe Yesu ene la, mɔ nyuitɔ si dzi míato awɔ esiae nye be míaɖe gbefã Fiaɖufe ŋuti nya nyuia na wo. (Luka 8:1) Yesu de se na eyomedzelawo be woawɔ “dukɔwo katã me tɔwo woanye nusrɔ̃lawo.” (Mat. 28:19, 20) Ne míedoa vevie nu le dɔ sia me la, míakpe ɖe mía haviwo ŋu be woatrɔ le mɔ gbadza si kplɔa ame yia tsɔtsrɔ̃ me dzi ava mɔ xaxɛ si kplɔa ame yia agbe mavɔ me dzi. (Mat. 7:13, 14) Yehowa ayra ɖe míafe agbagbadzedzewo dzi godoo.
12 Abe Yesu ene la, míekpena ɖe amewo ŋu be woakpɔe be gbɔgbɔmenuwo hiã yewo. (Mat. 5:3) Míegblɔa “Mawu fe nya nyui” la na wo dometɔ siwo lɔ̃ be yewoaɖo to. (Rom. 1:1) Mawu dzraa eya kple ame siwo lɔ̃ xɔ Fiaɖufegbedeasia la dome ɖo to Yesu Kristo dzi. (2 Kor. 5:18, 19) Eya ta gbefãɖeɖe nya nyuia ye nye mɔ vevitɔ kekeake si dzi míetona ɖea havilɔlɔ̃ fiana.
13. Aleke nèsena le ɖokuiwò me ɖe mɔnukpɔkpɔ si su asiwò be nènye Fiaɖufegbefãɖela ŋu?
13 Ne míedzrana ɖo nyuie ɖe tɔtrɔyiwo kple afeme Biblia nusɔsrɔ̃wo ŋu la, míetea ŋu fiaa nu amewo nyuie be woawɔ ɖe Mawu fe nudidi dzɔdzɔewo dzi. Esia ate ŋu ana Biblia nusrɔ̃via nawɔ tɔtrɔ gãwo le efe agbenɔnɔ me. (1 Kor. 6:9-11) Edoa dzidzɔ na mí ŋutɔ be míakpɔ ale si Mawu kpena ɖe “ame siwo si dzi fe nɔnɔme nyui le hena agbe mavɔ kpɔkpɔ” ŋu be woawɔ tɔtrɔ siwo hiã be woava zu exɔlɔ̃wo. (Dɔw. 13:48) Le ame siawo dometɔ geɖe gome la, dzidzɔ va xɔna ɖe mɔkpɔkpɔbuɖeame tefe, eye kaka ɖe mía Fofo si le dzifo dzi va xɔna ɖe dzimaɖitsitsi tefe. Ðe màlɔ̃ ɖe edzi be mɔnukpɔkpɔ gã aɖee wònye be míato Fiaɖufegbefãɖeɖedɔa dzi aɖe lɔlɔ̃ afia mía haviwo oa?
14. Gblɔ nya si 1 Korintotɔwo 13:4-8 gblɔ tso lɔlɔ̃ ŋu le wò ŋutɔ wò nyagbewo me.
14 Ne míewɔna ɖe nya siwo Paulo gblɔ tso lɔlɔ̃ ŋu dzi le nuwɔwɔ kple mía haviwo me la, míafo asa na kuxi geɖewo, míakpɔ dzidzɔ, eye míafe nu adze Mawu ŋu. (Mixlẽ 1 Korintotɔwo 13:4-8.) Mina míadzro Paulo fe nya siawo me kpuie, ne míakpɔ ale si míate ŋu awɔ ɖe wo dzi le nuwɔwɔ kple mía haviwo me la ɖa.
15. (a) Nu ka tae wòle be míagbɔ dzi ɖi ahanyo dɔme? (b) Susu kawo tae wòle be míafo asa na ŋuʋaʋã kple adegbefofo?
15 “Lɔlɔ̃ gbɔa dzi blewu, eye wònyoa dɔme.” Ale si ko Mawu gbɔa dzi blewu eye wònyoa dɔme ne ele nu wɔm kple amegbetɔ madeblibowo la, nenema ke wòle be míawo hã míagbɔ dzi ɖi eye míanyo dɔme ne amewo dze agɔ le mía dzi, alo wɔ nu ɖe mía ŋu ameŋumabumabutɔe alo da gbe ɖe mía gbɔ gɔ̃ hã. “Lɔlɔ̃ meʋãa ŋu o,” eya ta ne lɔlɔ̃ vavã le mía si la, míabiã ŋu amewo fe nunɔamesiwo alo mɔnukpɔkpɔ siwo su wo si le hamea me o. Gawu la, ne míelɔ̃a ame la, míafo adegbe alo ado mía ɖokui ɖe dzi glodzoo o. Elabena “ame vɔ̃ɖiwo fe akaɖi enye nu vɔ̃, dadaŋkuwo kple dzi, si vu gblotoo.”—Lod. 21:4.
16, 17. Aleke míate ŋu awɔ ɖe nya siwo le 1 Korintotɔwo 13:5, 6 dzi?
16 Lɔlɔ̃ aʋã mí míawɔ nu si sɔ ɖe mía havi ŋu. Míada alakpa nɛ, afii, alo awɔ nu bubu aɖeke si anye dada le Yehowa fe se kple gɔmeɖose dzɔdzɔewo dzi o. Lɔlɔ̃ awɔe hã be míagadi míawo ŋutɔwo míafe nyonyo ko o, ke míadi ame bubuwo hã fe nyonyo.—Flp. 2:4.
17 Lɔlɔ̃ vavã mebia dzi kabakaba o, eye ‘meléa vɔ̃ siwo wowɔ ɖe eŋu la ɖi o.’ Ne ame aɖe da vo ɖe mía ŋu la, mele be míalée ɖi abe ɖe míele vodadaawo ŋlɔm ɖe agbalẽ me ene o. (1 Tes. 5:15) Ne míelé dziku ɖe dɔme la, míafe nu madze Mawu ŋu o, eye anɔ abe ɖe míele dzo si ate ŋu agblẽ nu le mía kple ame bubuwo siaa ŋu la tum ɖo ene. (3 Mose 19:18) Lɔlɔ̃ nana míekpɔa dzidzɔ ɖe nyatefea ŋu, ke menye “ɖe nu madzɔmadzɔ wɔwɔ ŋu o.” Mevivina na mí ne wowɔ nu madzɔmadzɔ ɖe ame si lé fu mí ŋu alo ne ele fu kpem o.—Mixlẽ Lododowo 24:17, 18.
18. Nu kae míesrɔ̃ tso lɔlɔ̃ ŋu le 1 Korintotɔwo 13:7, 8?
18 Gakpe kpe ɖe eŋu la, Paulo gblɔ be lɔlɔ̃ ‘nɔa te ɖe nuwo katã nu.’ Ne ame aɖe dze agɔ le mía dzi eye wòbia tsɔtsɔke la, lɔlɔ̃ ʋãa mí míetsɔna kenɛ faa. Lɔlɔ̃ ‘xɔa nuwo katã’—nu siwo katã le Mawu fe Nya la me—‘dzi sena.’ Enana míedaa akpe ɖe nufiame siwo míexɔna tso Yehowa fe habɔbɔa gbɔ la ta. Lɔlɔ̃ ‘kpɔa mɔ na nuwo katã.’ Enana míekpɔa mɔ na nu siwo katã ŋugbe wodo le Biblia me, eye míegblɔa mɔkpɔkpɔ siawo ŋu nya na ame bubuwo hã. (1 Pet. 3:15) Ne míele nɔnɔme sesẽwo me tom la, míedoa gbe ɖa eye míekpɔa mɔ be nuwo ava nyo godoo. Lɔlɔ̃ ‘doa dzi le nuwo katã me,’ eɖanye nu vɔ̃ siwo amewo wɔ ɖe mía ŋu, yometitiwo, alo dodokpɔ bubuwo o. Gawu la, “lɔlɔ̃ nu metsina gbeɖe o.” Amegbetɔ toɖolawo ayi edzi anɔ lɔlɔ̃ ɖem fia yi ɖe mavɔmavɔ me.
19, 20. Ŋɔŋlɔawo me ɖaŋuɖoɖo kae wòle be wòaʋã mí míayi edzi alɔ̃ mía havi?
19 Ne míewɔna ɖe Biblia fe aɖaŋuɖoɖowo dzi la, míate ŋu ayi edzi anɔ mía haviwo lɔ̃m. Menye mía detɔwo koe míalɔ̃ alea o, ke míalɔ̃ ame fomeviwo katã. Ele be míaɖo ŋku edzi be Yesu gblɔ be: ‘Lɔ̃ hawòvi abe wò ŋutɔ ɖokuiwò ene.’ (Mat. 22:39) Mawu kple Kristo siaa kpɔa mɔ be míawɔ esia. Ne nya aɖe do mo ɖa le mía kple mía havi aɖe dome eye míenya nu si míawɔ o la, mina míado gbe ɖa na Mawu abia efe gbɔgbɔ kɔkɔea fe mɔfiafia. Ewɔwɔ alea akpe ɖe mía ŋu míaɖe lɔlɔ̃ afia eye Yehowa ayra mí geɖe.—Rom. 8:26, 27.
20 Woyɔ se si wode be míalɔ̃ mía havi abe mía ɖokui ene la be “fiasedede.” (Yak. 2:8) Esi Paulo he susu yi Mose fe Sea dometɔ aɖewo dzi vɔ la, egblɔ be: “Se bubu ɖe sia ɖe si li la, wofo wo katã nu fu ɖe nya sia me be: ‘Ele be nàlɔ̃ hawòvi abe wò ŋutɔ ɖokuiwò ene.’ Lɔlɔ̃ la mewɔa vɔ̃ ɖe ame havi ŋu o; eya ta lɔlɔ̃e nye se la dzi wɔwɔ.” (Rom. 13:8-10) Nyatefee, mele be ɖeɖi nate mía ŋu le mía haviwo lɔlɔ̃ me o.
21, 22. Susu kawo tae wòle be míalɔ̃ Mawu kple mía haviwo?
21 Esi míele ŋugble dem le nu si tae wòle be míalɔ̃ mía haviwo ŋu la, anyo be nya si Yesu gblɔ tso Fofoa ŋu be, “enana efe ɣe dzena na ame vɔ̃ɖiwo kple ame nyuiwo, eye wònana tsi dzana na ame dzɔdzɔewo kple ame madzɔmadzɔwo” la nanɔ susu me na mí. (Mat. 5:43-45) Ele be míaɖe lɔlɔ̃ afia mía havi, eɖanye ame dzɔdzɔe alo ame madzɔmadzɔ o. Abe ale si míede dzesii ene la, mɔ vevitɔ si dzi míato awɔ esia ye nye be míagblɔ Fiaɖufegbedeasia na amewo. Yayra kawo gbegbee nye esi mía haviwo akpɔ ne woxɔ nya nyui la kple dzi faa!
22 Susu geɖewo li siwo tae wòle be míalɔ̃ Yehowa bliboe, atsɔ mía ɖokui katã akee ɖo. Eye mɔ nyui geɖewo li siwo dzi míato aɖe lɔlɔ̃ afia mía haviwo. Ne míelɔ̃ Mawu kple mía haviwo la, ke míele wɔwɔm ɖe sedede gãtɔ eve siwo ŋu Yesu fo nu tsoe la dzi. Ƒo wo katã ta la, míafe nu adze Yehowa, mía Fofo lɔ̃ame si le dzifo la ŋu.
Ðe nèxlẽ Gbetakpɔxɔ fe tata siwo do nyitsɔ laa la beléletɔea? Ekema kpɔe ɖa be àte ŋu aɖo biabia siwo gbɔna ŋu hã:
Ɣekaɣie wowua Ŋutitotolẽvi la le blema le Nisan 14 lia dzi?
Biblia gɔmeɖeɖe aɖewo gblɔ be woawu alẽvia “le fiẽ eveawo dome,” si nye esime xexea me le tsyɔtsyɔm alo le fiẽ me—si fia be woawu alẽvia le ɣeɖoto megbe esime viviti medo keŋkeŋ haɖe o. (2 Mose 12:6)—12/15, axa 18-19.
Biblia me gɔmeɖose vevi kawoe akpe ɖe sɔhɛwo ŋu woawɔ nyametsotso nyuiwo?
Gɔmeɖose etɔ̃awoe nye (1) Di Fiaɖufe la kple Mawu fe dzɔdzɔenyenye gbã. (Mat. 6:19-34) (2) Kpɔ dzidzɔ le amewo subɔsubɔ me. (Dɔw. 20:35) (3) Subɔ Yehowa bliboe le wò sɔhɛme. (Nyagb. 12:1)—1/15, axa 19-20.
Sɔdola ene kawoe le du dzi tso fe 1914 me?
Yesu, si nye sɔ ɣi la dola ho henya Satana kple efe gbɔgbɔ vɔ̃wo ɖa le dzifowo. Sɔ si biã hɛ̃ la kple edola tsi tre ɖi na aʋawɔwɔ siwo le nu gblẽm le amegbetɔfomea ŋu. Sɔ yibɔ la kple edola le tsitre ɖi na dɔwuame. Sɔ si fu kpii la kple edola tsɔa dɔvɔ̃ wua ame miliɔn geɖewoe. (Nyaɖ. 6:2-8)—2/1, axa 6-7.
Ɣekaɣie “Alẽvi la fe srɔ̃ɖeɖe la” aɖo? (Nyaɖ. 19:7)
Woawɔ “Alẽvi la fe srɔ̃ɖeɖe la” ne Fia, Yesu Kristo wu efe aʋadziɖuɖu nu, si fia be, ne wotsrɔ̃ Babilon Gã la eye wowɔ Harmagedon-ʋa la vɔ megbe.—2/15, axa 10.
Susu vevi kawo tae fe alafa gbãtɔ me Yudatɔwo “nɔ mɔkpɔkpɔ me” na Mesia la? (Luka 3:15)
Mímate ŋu agblɔ kple kakaɖedzi be gɔmesese si su mía si le Daniel fe nyagblɔɖi si ku ɖe Mesia ŋu la kee nɔ Yudatɔ siwo nɔ anyi le fe alafa gbãtɔ me la si o. (Dan. 9:24-27) Ke hã woanya se nya siwo mawudɔlaa gblɔ na alẽkplɔlaawo alo nya siwo nyɔnu nyagblɔɖila Hana gblɔ esime wòkpɔ vidzĩ Yesu le gbedoxɔa me. Ɣletivimefakala aɖewo hã va nɔ “Yudatɔwo fe fia si wodzi” la dim. (Mat. 2:1, 2) Emegbe Yohanes Amenyrɔɖetsimela la na amewo nya be Kristo la ado kpuie.—2/15, axa 26-27.
Nu kae míawɔ be míafe nyawo manye Ɛ̃ aganye Ao o? (2 Kor. 1:18)
Ate ŋu adzɔ be nɔnɔme siwo ŋu màte ŋu awɔ naneke le o nawɔe be nàgli ɖoɖo aɖe si nèwɔ kple ame aɖe ɣeaɖewoɣi. Gake ele be nàwɔ nu sia nu si nàte ŋui awɔ ŋugbe siwo nèdo alo nu si dzi nèlɔ̃ ɖo be yeawɔ la dzi.—3/15, axa 32.
Aleke nàwɔ aɖu amamaɖeɖenuwɔnawo kpɔkpɔ fe tetekpɔ dzi?
Afɔɖeɖe etɔ̃e nye (1) Ne wò ŋku kli nu si anyɔ gbɔdɔdɔ fe dzodzro ɖe mewò la, ɖe ŋku ɖa kaba. (2) Dzɔ wò tamesusu ŋu to ale si nàna wò susu nanɔ nu siwo dze na kafukafu la ŋu eye nàdo gbe ɖa na Mawu. (3) Kpɔ wò zɔzɔme dzi to ale si nàfo asa na film alo Internet dzi nyatakakadzraɖofe siwo amamaɖeɖenuwɔnawo le.—4/1, axa 10-12.
Ne Kristotɔ gblẽ efe fomea ɖi zɔ mɔ yi duta be yeawɔ dɔ akpɔ ga la, nu siwo womekpɔa mɔ na o kawoe tea ŋu dona tso eme?
Ne dzilawo kple wo viwo mele tefe ɖeka o la, egblẽa nu le ɖeviawo fe seselelãme kple agbenɔnɔ ŋu. Ne wo dzilaa trɔ gbɔ la, medzɔa dzi na wo o. Ne srɔ̃tɔwo zɔ mɔ gblẽ wo srɔ̃wo ɖi la, wotea ŋu wɔa ahasi bɔbɔe.—4/15, axa 19-20.
Nu ka tae woŋea nu vlo wɔla siwo woklã ɖe ati ŋu la fe afɔwo?
Romatɔwo wua nu vlo wɔla aɖewo to wo hehe ɖe ati ŋu me. Yudatɔwo bia be woaŋe nu vlo wɔla eve siwo woklã ɖe ati ŋu le Yesu xa la fe afɔwo. Esia ana wòasesẽ na wo be woagbɔ eye woaku kaba. Awɔe be womanɔ atia ŋuti ŋu nake ɖe wo dzi o. (5 Mose 21:22, 23)—5/1, axa 11.
Biabia ene kawoe wòle be wòanɔ susu me na mí ne míele gbefã ɖem?
Ame ka fomevie mele nu fom na? Afi kae meke ɖe eŋu le? Ɣeyiɣi kae nye nyuitɔ si mayi amewo gbɔ? Aleke wòle be mafo nu na wo?—5/15, axa 12-15.
Ame agbɔsɔsɔme ka gbegbee le kukum le atamanono ta?
Ewu ame 100,000,000 le fe alafa si va yi me. Fifia, eɖea ame siwo ade 6,000,000 fe agbe ɖa fe sia fe.—6/1, axa 3.
“Ŋutilã la fe ŋutinu siwo dze abe wogbɔdzɔ wu ene lae hiãna wu.”—1 KOR. 12:22.
1, 2. Nu kae na Paulo se veve ɖe ame siwo gbɔdzɔ nu?
MÍ KATÃ míegbɔdzɔna ɣeaɖewoɣi. Ne míafe lãme mele kɔkɔm o la, etea ŋu dzɔna be míegbɔdzɔna ale gbegbe be naneke meganya wɔna na mí o. Azɔ tsɔe be ègbɔdzɔ, menye kwasiɖa ɖeka alo eve aɖewo ko o, ke boŋ ɣleti geɖewo madzudzɔmadzudzɔe. Ne edzɔ alea la, ɖe màdi be amewo nase nu gɔme na ye ahawɔ nu ɖe ye ŋu veveseɖeamenutɔe oa?
2 Ʋiʋli siwo nɔ hame la me kple esiwo tso egodo na apostolo Paulo se le eɖokui me ɣeaɖewoɣi be yegbɔdzɔ. Ese le eɖokui me ɣeaɖewoɣi be ewu tsɔtsɔ na ye. (2 Kor. 1:8; 7:5) Nɔnɔme sesẽ siwo me Paulo to le efe Kristotɔwo fe nutefewɔwɔ me léle ɖe asi ta na wògblɔ be: “Ame kae gbɔdzɔ, eye nyemegbɔdzɔ o?” (2 Kor. 11:29) Esi Paulo tsɔ Kristo hamea me tɔwo sɔ kple ŋutilã fe ŋutinu vovovowo la, egblɔ be ame siwo “dze abe wogbɔdzɔ wu ene lae hiãna wu.” (1 Kor. 12:22) Nu kae efe nya siawo fia? Nu ka tae wòle be míabu ame siwo wòdze abe wogbɔdzɔ wu ene la abe ale si Yehowa bua woe ene? Eye aleke esia aɖe vi na mí?
3. Nu kae ate ŋu awɔe be míava nɔ susu vɔ̃ bum ɖe hamea me tɔ siwo hiãa kpekpeɖeŋu la ŋu?
3 Le xexea me egbea la, ame geɖe dina be yewoaba ame siwo gbɔdzɔ kple ame siwo ŋu ŋusẽ mele o be yewofe asi nasu nu si dim yewole la dzi. Wosusuna be ele be ame nanye ɖekakpui alo ɖetugbui eye ŋusẽ nanɔ eŋu hafi nu nanyo nɛ. Míenyae be nɔnɔme ma mesɔ o, ke hã ne míekpɔ nyuie o la, ate ŋu adzɔ be míava nɔ susu vɔ̃ bum ɖe hamea me tɔ siwo hiãa kpekpeɖeŋu edziedzi ŋu. Gake nu kae akpe ɖe mía ŋu be míabu hamea me tɔ ɖe sia ɖe abe ale si Mawu bunɛ ene?
4, 5. (a) Aleke kpɔɖeŋu si le 1 Korintotɔwo 12:21-23 kpena ɖe mía ŋu be míabu amegbetɔwo fe gbɔdzɔgbɔdzɔwo abe ale si Yehowa bunɛ ene? (b) Ne míekpe ɖe ame siwo gbɔdzɔ ŋu la, vi kae wòaɖe na mí?
4 Kpɔɖeŋu si Paulo wɔ le Korintotɔwo Ƒe Agbalẽ Gbãtɔ, fe ta 12 lia me akpe ɖe mía ŋu míase ale si Yehowa bua amegbetɔwo fe gbɔdzɔgbɔdzɔwo gɔme. Paulo ɖo ŋku edzi na mí le afi ma be míafe ŋutinu siwo wòdze abe womenya kpɔ o alo wogbɔdzɔ wu ene la hã wɔa akpa vevi aɖe. (Mixlẽ 1 Korintotɔwo 12:12, 18, 21-23.) Ame aɖewo siwo xɔ amedzɔtsolãme fe nufiafiaa dzi se la gblɔna be ŋutilãa fe ŋutinu aɖewo li siwo mewɔa dɔ aɖeke o, eya ta womehiã mí o.* Le kpɔɖeŋu me, wo dometɔ aɖewo mexɔe se be viɖe le afɔbidɛ suetɔ ŋu o. Gake fifia dzɔdzɔmeŋutinunyalawo kpɔe be míafe afɔbidɛ suetɔ wɔa akpa vevi aɖe be ameti bliboa nadzɔ kã.
5 Kpɔɖeŋu si Paulo wɔ la na wòdze fãa be Kristo hamea me tɔ ɖe sia ɖe hiã vevie. Satana ye dina be míaxɔe ase be viɖe aɖeke mele mía ŋu o. Gake Yehowa ya bua esubɔlawo katã, siwo dome ame siwo gbɔdzɔ wu le la, be ‘wohiã vevie.’ (Hiob 4:18, 19) Ele be esia nakpe ɖe mía dometɔ ɖe sia ɖe ŋu be wòade asixɔxɔ akpa si wɔm wòle le hamea me kple mɔnukpɔkpɔ si su esi be wònye Mawu fe habɔbɔa fe akpa si le anyigba dzi me tɔ la ŋu. Le kpɔɖeŋu me, èɖo ŋku ɣeyiɣi aɖe si nède abɔ abɔme na ame tsitsi aɖe la dzia? Ðewohĩ ema abia be nàzɔ kplii ɖɔɖɔɖɔ ya, gake ɖe alɔdodoe alea meɖe vi nɛ hena wò hã nèkpɔ dzidzɔ oa? Ɛ̃, ne míekpe ɖe amewo ŋu la, enana míekpɔa dzidzɔ, míesrɔ̃a ale si míagbɔ dzi ɖi ahalɔ̃ ame, eye míetsina le gbɔgbɔ me. (Ef. 4:15, 16) Mía Fofo lɔ̃ame la bua hame si dea asixɔxɔ hamea me tɔ ɖe sia ɖe ŋu, metsɔ le wofe gbɔdzɔgbɔdzɔwo me o, la be enye esi da sɔ helɔ̃a ame.
6. Nu ka tae Paulo fo nu tso ame siwo ‘gbɔdzɔ’ kple “ame siwo ŋu ŋusẽ le” ŋu?
6 Enye nyatefe be Paulo zã nya ‘gbɔdzɔ’ kple “gbɔdzɔgbɔdzɔ” esi wònɔ nu fom tso hamea me tɔ aɖewo ŋu. Ezã nya siawo le esi dzimaxɔsetɔ aɖewo bua fe alafa gbãtɔ me Kristotɔwo nenema ta. Gake menye ɖe wòle gbɔgblɔm be Kristotɔ aɖewo nyo wu wo nɔviwo o. Egblɔ tso eɖokui ŋu ɣeaɖeɣi be yegbɔdzɔ. (1 Kor. 1:26, 27; 2:3) Nenema kee esi Paulo fo nu tso “ame siwo ŋu ŋusẽ le” ŋu la, menye ɖe wògblɔe be Kristotɔ aɖewo nabu wo ɖokuiwo be yewonyo wu ame bubuwo o. (Rom. 15:1) Nu si wòwɔnɛ ye nye be, ele be Kristotɔ siwo si nutefekpɔkpɔ su wu la nagbɔ dzi ɖi na ame siwo meli ke sesĩe ɖe nyatefea me haɖe o.
7. Nu kae ate ŋu ana wòasesẽ na mí be míakpe ɖe mía nɔviwo ŋu?
7 Ne míekpe ɖe “hiãtɔ” aɖe ŋu la, efia be míele Yehowa srɔ̃m, eye esia ana wòakpɔ ŋudzedze ɖe mía ŋu. (Ps. 41:2; Ef. 5:1) Gake ne susu nyui mele mía si ɖe ame siwo ŋu hiahiã aɖe le ŋu o la, esia ate ŋu ana wòasesẽ na mí be míakpe ɖe wo ŋu. Alo ne míenya nya si tututu míagblɔ atsɔ ade dzi fo na ame siwo le nɔnɔme sesẽwo me tom o la, ɖewohĩ míadi be míagogo wo o. Nɔvinyɔnu aɖe si ŋkɔe nye Cynthia,* ame si srɔ̃a dzo le egbɔ la, gblɔ be: “Ne nɔviwo medi be yewoagogo wò o alo womele nu wɔm abe ale si nèkpɔ mɔ be xɔlɔ̃ vavãwo nawɔe ene o la, etena ɖe ame dzi ŋutɔ. Ne èle xaxawo me tom la, ele be amewo nanɔ ŋuwò.” Ete ɖe Fia David hã dzi vevie esi exɔlɔ̃wo gblẽe ɖi.—Ps. 31:13.
8. Nu kae ana míase veve ɖe mía nɔviwo ti geɖe wu?
8 Nu kae ana míase veve ɖe mía nɔvi siwo hiã kpekpeɖeŋu ti? Nenɔ susu me na wò be wo dometɔ geɖe le fu kpem le lãmegbegblẽ alo blanuiléle ta, alo le esi fomea me tɔ aɖewo mele nyatefea me o ta. Ate ŋu adzɔ be míawo hã míava nɔ nɔnɔme ma tɔgbi me gbe ɖeka. Hafi Israel vi siwo da ahe eye wogbɔdzɔ tsã le Egipte-nyigba dzi la nage ɖe Ŋugbedodonyigbaa dzi la, Yehowa ɖo ŋku edzi na wo be ‘woagasẽ dzime’ ɖe ame siwo hiã tu la o. Yehowa di be woakpe ɖe ame dahewo ŋu.—5 Mose 15:7, 11; 3 Mose 25:35-38.
9. Ne mía nɔvi aɖe gbɔdzɔ la, nu kae wòhiã vevie? Gblɔ efe kpɔɖeŋu.
9 Le esi míanɔ fɔ bum mía nɔviwo ɖe wofe kuxiwo ta alo anɔ susu vɔ̃ bum ɖe wo ŋu tefe la, anyo be míafa akɔ na wo boŋ. (Hiob 33:6, 7; Mat. 7:1) Le kpɔɖeŋu me: Ne dzokekedola aɖe dze afɔku eye wokɔe yi kɔdzi afi si wokpɔa hiahiã kpatawo gbɔ le la, ɖe ɖɔktawo anɔ didim be yewoanya ne eyae wɔ vodada si na afɔkua dzɔa? Kura o! Nu si ŋu woatsi dzi ɖo boŋue nye kpekpeɖeŋu si woanae. Nenema kee ne míafe haxɔsetɔ aɖe fe kuxiwo na wògbɔdzɔ la, nu si ŋu wòle be míatsi dzi ɖoe nye kpekpeɖeŋu si míanae be wòagali ke.—Mixlẽ 1 Tesalonikatɔwo 5:14.
10. Nu ka tae míate ŋu agblɔ be ame siwo dze abe ɖe wogbɔdzɔ ene la nye “kesinɔtɔwo le xɔse me”?
10 Ate ŋu awɔ na mí abe ɖe mía nɔvi aɖewo gbɔdzɔ ene, gake ne míegbɔ dzi ɖi de ŋugble le wofe nɔnɔmewo ŋu la, ɖewohĩ míakpɔe be menye ɖe wogbɔdzɔ o. De ŋugble le nɔvinyɔnu siwo le akɔ kpem kple wo srɔ̃wo fe tsitretsiɖeŋu fe geɖee nye esia ŋu kpɔ. Ðe mèkpɔe be xɔse sẽŋu aɖe le wo si oa? Ne èkpɔ vidadaɖekɛ aɖe si dzea agbagba kplɔa viawo vaa kpekpeawo ɣesiaɣi la, ɖe efe xɔse kple veviedodonu mewɔa dɔ ɖe dziwò oa? Ke fewuivi siwo lé nyatefea me ɖe asi goŋgoŋ togbɔ be wo hatiwo foa nya ɖe wo nu vevie ya ɖe? Míalɔ̃ ɖe edzi be ame siawo siwo dze abe ɖe wogbɔdzɔ ene la nye “kesinɔtɔwo le xɔse me” abe mí ame siwo mele nɔnɔme mawo me o la ke ene.—Yak. 2:5.
11, 12. (a) Nu kae akpe ɖe mía ŋu míabu amegbetɔwo fe gbɔdzɔgbɔdzɔwo abe ale si Yehowa bua woe ene? (b) Nu kae nèsrɔ̃ tso ale si Yehowa wɔ nu kple Aron me?
11 Biblia me kpɔɖeŋu siwo ku ɖe ale si Yehowa wɔ nu ɖe esubɔla aɖewo ŋui ŋu la me dzodzro akpe ɖe mía ŋu míabu amegbetɔwo fe gbɔdzɔgbɔdzɔwo abe ale si Yehowa bua woe ene. (Mixlẽ Psalmo 130:3.) Tsɔe be ènɔ etefe esime Aron nɔ nu me ɖem na Mose le nu si ta wòwɔ sikanyivia ŋu. Aleke nàbu Aron ɖe nya maɖinya siwo wòtsɔ nɔ taflatsɛ dom ta? (2 Mose 32:21-24) Alo aleke nàse le ɖokuiwò me esime Aron nɔvinyɔnu Miriam kpɔ ŋusẽ ɖe edzi wofo nu tsi tre ɖe Mose ŋu ɖe dutanyɔnu si wòɖe ta? (4 Mose 12:1, 2) Aleke nàwɔ nui esime Aron kple Mose mekɔ Yehowa ŋu le dukɔa ŋkume o esime Yehowa na tsi do tso agakpe aɖe me?—4 Mose 20:10-13.
12 Le nudzɔdzɔ siawo dometɔ ɖe sia ɖe me la, Yehowa ate ŋu ahe to na Aron enumake hafi. Gake Yehowa kpɔe be togbɔ be Aron gbɔdzɔ le ɣeyiɣi mawo me hã la, menye ame vɔ̃ɖie wònye o. Edze abe Aron ɖe mɔ nɔnɔme siwo do mo ɖa kpakple ame bubuwo kpɔ ŋusẽ ɖe edzi wòwɔ nu si mesɔ o ene. Gake Aron lɔ̃ ɖe efe vodadawo dzi enumake eye wòlɔ̃ faa xɔ Yehowa fe nuxlɔ̃amewo. (2 Mose 32:26; 4 Mose 12:11; 20:23-27) Aron fe xɔse kple efe dzimetɔtrɔ ŋue Yehowa nɔ ŋku lém ɖo. Le fe alafa geɖe megbe la, wogaɖoa ŋku Aron kple efe afe dzi be wonye ame siwo vɔ̃ Yehowa hewɔ nutefe nɛ.—Ps. 115:10-12; 135:19, 20.
13. Aleke míawɔ atrɔ míafe nuŋububu? Gblɔ efe kpɔɖeŋu.
13 Hafi míatrɔ míafe nuŋububu wòasɔ kple Yehowa tɔ la, ele be míagbugbɔ alé ŋku ɖe ale si míebua nɔvi siwo dze abe ɖe wogbɔdzɔ ene ŋu. (1 Sam. 16:7, 8a) Le kpɔɖeŋu me, aleke nèwɔa nui ne fewuivi aɖe mewɔ tiatia nyui le modzakaɖeɖe me o, alo ne edze abe ewɔa nu ɖekematsɔlemetɔe ene? Le esi míatso nya me enumake be nɔnɔme nyui mele esi o tefe la, ɖe manyo be míabu nu si míawɔ atsɔ akpe ɖe eŋu be wòanya ale si wòawɔ nyametsotso nyuiwo oa? Ne míegbɔ dzi ɖi kpe ɖe mía nɔviwo ŋu alea la, míawo ŋutɔ hã míawɔ ŋgɔyiyi le nugɔmesese kple lɔlɔ̃ɖeɖefia me.
14, 15. (a) Aleke Yehowa se le eɖokui me esi dzi ɖe le Eliya fo? (b) Nu kae míate ŋu asrɔ̃ tso Eliya fe ŋutinya sia me?
14 Aleke Yehowa bua ame siwo lé blanui? De ŋugble le ale si wòkpe ɖe esubɔla siwo lé blanui ŋu kpɔ. Wo dometɔ ɖekae nye Eliya. Togbɔ be Eliya ɖu Baal fe nyagblɔɖila 450 dzi vɔvɔ̃manɔmee hã la, esi yi ɖabe esi wòse be Fianyɔnu Izebel le didim be yeawu ye. Ezɔ afɔ kilometa 150 yi Beer-Seba, eye tso afi ma wòyi ɖabe ɖe gbedzi. Esi ŋdɔ ɖu nyagblɔɖila la eye nu te eŋu belibeli le efe mɔzɔzɔa me la, eyi ɖabɔbɔ nɔ anyi ɖe ati aɖe te eye “wòdi ku be, yeaku.”—1 Fia. 18:19; 19:1-4.
15 Aleke Yehowa se le eɖokui me esi wòkpɔ be dzi ɖe le yefe nyagblɔɖila wɔnutefe la fo? Ðe wògbe esubɔla la le esi vɔvɔ̃ ɖoe eye wòlé blanui ta? Kura o! Yehowa se nɔnɔme si me Eliya le gɔme nɛ eye wòdɔ mawudɔla aɖe wòyi ɖakpe ɖe eŋu. Mawudɔlaa na nuɖuɖu Eliya zi eve wòɖu. Nuɖuɖu sia do ŋusẽe wòyi efe “mɔ didi” la dzi. (Mixlẽ 1 Fiawo 19:5-8.) Hafi Yehowa nana mɔfiafia efe nyagblɔɖilaa la, eɖo toe, eye wòɖe afɔ siwo hiã tsɔ do ŋusẽe.
16, 17. Aleke míate ŋu asrɔ̃ Yehowa fe kpɔɖeŋu le beléle na mía nɔviwo me?
16 Aleke míate ŋu asrɔ̃ mía Mawu le beléle na mía nɔviwo me? Mele be míatsɔ dzitsitsi aɖo aɖaŋu na wo o. (Lod. 18:13) Nɔnɔme aɖewo ate ŋu awɔe be mía nɔvi aɖewo nanɔ sesem le wo ɖokui me be ‘bubu mele yewo ŋu o.’ Gbã la, anyo be míaɖo to wo ahana woakpɔe be míese veve ɖe wo nu. (1 Kor. 12:23) Ema ko hafi míate ŋu anya nu si tututu míawɔ atsɔ akpe ɖe wo ŋu.
17 Na míagatrɔ susu ɖe nɔvinyɔnu Cynthia si fe nya míegblɔ va yi ŋu. Esi srɔ̃a gblẽe ɖi la, eya kple vianyɔnu eveawo se le wo ɖokui me be yewotsi asi. Nu kae hamea me tɔwo wɔ? Nɔvinyɔnua gblɔ be: “Esi míefo ka na nɔviwo gblɔ nu si dzɔ na wo la, mede miniti 45 hafi wova ɖo míafe afea me o. Wofa avi kpli mí. Womegblẽ mí ɖi o, wonɔ mía gbɔ le ŋkeke eve alo etɔ̃ siwo kplɔe ɖo me. Esi nuɖuɖu megadzroa mí o eye míelé blanui vevie ta la, nɔviwo kplɔ mí yi wofe afe me míenɔ wo gbɔ.” Ðewohĩ esia na nèɖo ŋku nya si Yakobo gblɔ dzi, be: ‘Ne nɔviŋutsu alo nɔvinyɔnu aɖe li, awu mele esi o eye nuɖuɖu si asu nɛ le ŋkekea me hã mele esi o, evɔ mia dometɔ aɖe gblɔ nɛ be: “Heyi le ŋutifafa me, dzo naɖo lãme na wò, eye nàɖu nu aɖi fo,” ke miena nu siwo hiã efe ŋutilã lae o ɖe, viɖe kae wònye? Nenema kee xɔse hã, ne dɔwɔwɔ mekpe ɖe eŋu o la, enye nu kuku.’ (Yak. 2:15-17) Kpekpeɖeŋu si nɔviwo na nɔvinyɔnu sia kple viawoe nye nu si tututu wohiã. Le ɣleti ade ko megbe la, ŋusẽ gaɖo Cynthia kple vianyɔnu eveawo ŋu wowɔ kpekpeɖeŋu mɔɖeɖedɔa gɔ̃ hã.—2 Kor. 12:10.
18, 19. (a) Aleke míate ŋu akpe ɖe ame siwo gbɔdzɔ le ɣeyiɣi aɖe me ŋu? (b) Ne míekpe ɖe gbɔdzɔgbɔdzɔtɔwo ŋu la, ame kawoe wòɖea vi na?
18 Mí katã míenya be ɖe dɔléle sesẽwo dzona vivivi. Nenema kee axɔ ɣeyiɣi hafi ŋusẽ nagaɖo Kristotɔ si gbɔdzɔ le vodada alo nɔnɔme sesẽ aɖewo ta la ŋu le gbɔgbɔ me. Enye nyatefe be ele be nɔvia ŋutɔ nato ɖokuisinusɔsrɔ̃, gbedodoɖa, kple gomekpɔkpɔ le Kristotɔwo fe dɔwɔnawo me dzi ado ŋusẽ efe xɔse ya. Gake ɖe manyo be míagbɔ dzi ɖi nɛ be wòagaɖo eɖokui me oa? Eye le ɣeyiɣi mawo katã me la, ɖe mele be míayi edzi anɔ lɔlɔ̃ ɖem fiae oa? Ðe míadze agbagba ɖe sia ɖe ana nɔvi siwo gbɔdzɔ le ɣeyiɣi aɖe me nase le wo ɖokui me be asixɔxɔ le yewo ŋu eye míelɔ̃ yewo vavã oa?—2 Kor. 8:8.
19 Nenɔ susu me na mí be ne míekpe ɖe mía nɔviwo ŋu la, míekpɔa dzidzɔ si dona tsoa nunana me. Enana míesrɔ̃a veveseseɖeamenu kple dzigbɔɖi hã. Àkpɔe be menye míawo koe wòɖea vi na o. Enana lɔlɔ̃ kple xɔlɔ̃wɔwɔ xɔa afe ɖe hame bliboa me. Ƒo wo katã ta la, míesrɔ̃a Yehowa, ame si dea asixɔxɔ ame ɖe sia ɖe ŋu. Ɛ̃, susu nyui geɖewo li siwo ta wòle be mí katã míawɔ ɖe aɖaŋuɖoɖo si nye be ‘míakpe ɖe ame siwo gbɔdzɔ ŋu’ la dzi.—Dɔw. 20:35.
^ mm. 4 Charles Darwin gblɔ le efe agbalẽ aɖe (The Descent of Man) me be amegbetɔ fe ŋutinu geɖewo li siwo mehiã mí o. Ame bubu si hã doa amedzɔtsolãme fe nufiafiaa ɖe ŋgɔ gblɔ be amegbetɔ fe ŋutinu gbogbo aɖewo, siwo dome dɔkaa fe akpa aɖe (appendix) kple lãkusi gbabɛ si le akɔtafua godo (thymus) le la, mehiã kura o.
^ mm. 7 Míetrɔ ŋkɔa.
“Maɖo aɖaŋu na wò, eye nye ŋku anɔ ŋuwò.”—PS. 32:8.
1, 2. Aleke Yehowa bua esubɔla siwo le anyigba dzi?
NE ÐEVIWO le fefem la, ewɔa nuku na dzilawo ne wokpɔ dzɔdzɔmeŋutete vovovo siwo le ɖeviawo si. Wò hã ànya kpɔ esia tefe kpɔ! Ate ŋu adzɔ be ɖeviawo dometɔ aɖe bi ale be wòlɔ̃a kamedefefe gake bubu ya lɔ̃a asinudɔ kple aɖaŋudɔ kpakple fefe aɖewo. Ŋutete ka kee ɖale ɖeviawo si o, edzɔa dzi na dzilawo ŋutɔ be yewoakpe ɖe wo ŋu woawɔ nunana siawo ŋu dɔ bliboe.
2 Yehowa hã léa ŋku ɖe esubɔla siwo le anyigba dzi la ŋu. Ebua wo be wonye ‘dukɔwo katã fe nu vevitɔwo.’ (Hag. 2:7) Ebua wo alea le wofe xɔse kple nutefewɔwɔ ta. Ke hã ɖewohĩ àde dzesii be, dzɔdzɔmeŋutete vovovowoe le hati Ðasefowo si. Nufofoŋutete le nɔviŋutsu aɖewo si, eye bubuwo hã bi ɖe ɖoɖowɔwɔ me. Nɔvinyɔnu geɖewo tea ŋu srɔ̃a gbe bubuwo kaba hezãa wo le gbeadzisubɔsubɔdɔa me. Wo dometɔ aɖewo hã dea dzi fo na hamea me tɔwo eye woléa be na dɔnɔwo. (Rom. 16:1, 12) Ðe medzɔa dzi na mí ŋutɔ be nɔvi Kristotɔ siawo tɔgbi fo xlã mí le hamea me oa?
3. Biabia kawo mee míadzro le nyati sia me?
3 Gake edze abe haxɔsetɔ aɖewo, siwo dome sɔhɛwo kple nɔviŋutsu siwo xɔ nyɔnyrɔ etefe medidi o le, mekpɔ akpa vevi si wɔm wole le hamea me la dze sii haɖe o ene. Aleke míakpe ɖe wo ŋu woawɔ wofe ŋutete katã? Nu ka tae wòle be míadze agbagba ade dzesi ŋutete nyui siwo le wo si ale be míabu wo abe ale si Yehowa bua wo ene?
4, 5. Aleke Ʋɔnudrɔ̃lawo 6:11-16 ɖee fia be Yehowa léa ŋku ɖe ŋutete siwo le esubɔlawo si ŋu?
4 Biblia me ŋutinya geɖe na wòdze fãa be Yehowa kpɔa nɔnɔme nyui siwo le subɔlawo si, eye wòléa ŋku ɖe ŋutete siwo le wo si hã ŋu. Le kpɔɖeŋu me, esi Mawu tia Gideon be wòaɖe yefe amewo tso Midiantɔwo si me la, anya wɔ nuku nɛ ŋutɔ esi mawudɔlaa gblɔ be: “Yehowa li kpli wò, wò ŋutsu kalẽtɔ!” Edze fãa be Gideon mebui kpɔ gbeɖe be yenye “kalẽtɔ” o. Ese le eɖokui me be yemate ŋu aɖe Mawu fe amewo o. Gake abe ale si dzeɖoɖoa ɖee fia ene la, Yehowa ya fe susu le Gideon ŋu to vovo. Ekpɔ ŋutete si le esi.—Mixlẽ Ʋɔnudrɔ̃lawo 6:11-16.
5 Yehowa ka ɖe edzi be Gideon aɖe Israel viwo elabena elé ŋku ɖe ŋutete siwo le esi ŋu. Le kpɔɖeŋu me, Yehowa fe dɔlaa kpɔ ale si Gideon nɔ lu fom kple efe ŋusẽ katãe. Mawudɔlaa gakpɔ nu bubu aɖe hã. Le Biblia fe ɣeyiɣiwo me la, agbledelawo foa agblemenukuwo le gbadzafe ale be ya nate ŋu alɔ tsroawo adzoe. Xexe Yeye Gɔmeɖeɖe Biblia gblɔ be, ‘Gideon nɔ lu fom le wainfiãfe be Midiantɔwo nagakpɔ ye o.’ Medi be woava xɔ lua le ye si o. Edze aɖaŋu ŋutɔ! Le Yehowa gbɔ la, menye agbledela dzeaye koe Gideon nye o, ke edze aɖaŋu hã. Ɛ̃, Yehowa kpɔ ŋutete si le esi eye wòzãe.
6, 7. (a) Aleke ale si Yehowa bu nyagblɔɖila Amos la to vovo tso Israel vi aɖewo tɔ gbɔe? (b) Nu kae ɖo kpe edzi be Amos menye ame si mele ɖeke me nyam o?
6 Nenema kee Yehowa kpɔ ŋutete si le nyagblɔɖila Amos si togbɔ be ame geɖe abui be mele ɖeke me o hã. Amos ŋutɔ gblɔ be alẽkplɔla kple gbotidola alo gbotigble dzi kpɔlae yenye. Wobua gbotsetse be enye ame dahewo fe nuɖuɖu. Esime Yehowa tia Amos be wòagblɔ ʋɔnudrɔ̃nya ɖe to-ewo-fiaɖufe si me tɔwo nɔ trɔ̃ subɔm ŋu la, Israel vi aɖewo anya susui be amee vɔ tae wotsɔ dɔa de asi na Amos maɖinu ma ɖo.—Mixlẽ Amos 7:14, 15.
7 Kɔfe totroe aɖe mee Amos tso, gake womate ŋu agblɔ be mele ɖeke me nyam o, elabe enya nu tso amewo fe dekɔnuwo kple dziɖula siwo nɔ anyi le wofe ɣeyiɣia me ŋu nyuie. Anɔ eme be enya nɔnɔme siwo le Israel eye wòsrɔ̃ nu tso dukɔ siwo fo xlã wo hã ŋu tso asitsalawo gbɔ. (Amos 1:6, 9, 11, 13; 2:8; 6:4-6) Biblia ŋuti nunyala aɖewo kafu Amos ɖe efe nuŋɔŋlɔɖaŋu ta. Ezã nya siwo gɔme sese le bɔbɔe gake wowɔa dɔ ɖe ame dzi, eye wòzã kpɔɖeŋunyagbɔgblɔwo kple nyamenyawo hã nyuie. Vavãe, ale si Amos ɖo nya ŋu na nunɔla Amazya dzidefotɔe la ɖo kpe edzi be Yehowa mewɔ vodada esi wòtia Amos o, eye be ekpɔ ŋutete tɔxɛwo le eŋu si ame bubuwo manya kpɔ le gɔmedzedzea o.—Amos 7:12, 13, 16, 17.
8. (a) Kakaɖedzi kae Yehowa na David? (b) Aleke Psalmo 32:8 de dzi fo na ame siwo susuna be ŋutete mele yewo si o?
8 Nyatefee, Yehowa dea dzesi ŋutete si le esubɔla ɖe sia ɖe si. Eka ɖe edzi na Fia David be yeafia mɔe eye ‘yefe ŋku anɔ eŋu.’ (Mixlẽ Psalmo 32:8.) Èkpɔ nu si tae wòle be esia nade dzi fo na mía? Togbɔ be ɖewohĩ míekana ɖe mía ɖokui dzi o hã la, Yehowa ate ŋu akpe ɖe mía ŋu míawɔ nu siwo míeku drɔ̃e kura be míate ŋu awɔ o la wòagbɔ edzi. Ale si ko dɔfiala nɔa mɔ fiam dɔsrɔ̃vi yeye henɔa kpekpem ɖe eŋui la, nenema kee Yehowa hã nɔa mɔ fiam mí henɔa kpekpem ɖe mía ŋu be míate ŋu awɔ míafe ŋutete katã le esubɔsubɔ me. Eye ate ŋu ato mía nɔviwo dzi awɔ esia. Le mɔ kawo nu?
9. Aleke míate ŋu awɔ ɖe aɖaŋu si Paulo ɖo na mí be míafe ‘ŋku nanɔ’ ame bubuwo fe nyonyo ŋu la dzi?
9 Paulo de dzi fo na Kristotɔwo katã be wofe ‘ŋku nenɔ’ haxɔsetɔwo fe nyonyo ŋu. (Mixlẽ Filipitɔwo 2:3, 4.) Nu si aɖaŋuɖoɖo ma fiae nye be míade dzesi nunana siwo le amewo si, eye míakafu wo ɖe wo ta. Aleke nèsena le ɖokuiwò me ne ame aɖe he susu yi ŋgɔyiyi nyui siwo wɔm nèle dzi? Zi geɖe la, esia aʋã wò be nàgado vevie nu geɖe wu. Nenema kee ne míena mía nɔviwo kpɔe be míedea asixɔxɔ wo ŋu la, esia ade dzi fo na wo be woawɔ geɖe le mawusubɔsubɔ me.
10. Ame kawo koŋ ŋue wòle be míalé ŋku ɖo?
10 Ame kawo koŋ ŋue wòle be míalé ŋku ɖo? Ele eme baa be ɣeaɖewoɣi la, ehiãna be amewo fe ŋku nanɔ mía dometɔ ɖe sia ɖe ŋu. Ke hã ɖekakpuiwo kple nɔviŋutsu siwo xɔ nyɔnyrɔ etefe medidi o lae wòhiã vevie be woakpɔe be yewole akpa vevi aɖe wɔm le hamea me. Esia akpe ɖe wo ŋu woakpɔe be wodea asixɔxɔ yewo ŋu le Mawu fe amewo dome. Gake ne mele alea o la, womadi be yewoaminya agbanɔmedzi geɖewo le hamea me o, evɔ nu siae Mawu fe Nya la de dzi fo na wo be woawɔ.—1 Tim. 3:1.
11. (a) Aleke hamemetsitsi aɖe kpe ɖe ɖekakpui aɖe ŋu wòɖu ŋukpe dzi? (b) Nu kae nèsrɔ̃ tso Julien fe kpɔɖeŋua me?
11 Ludovic, si nye hamemetsitsi aɖe si ŋutɔ hã ŋu wokpe ɖo etɔxɛ esime wònye sɔhɛ la gblɔ be: “Ne metsɔ ɖe le eme na nɔviŋutsu aɖe vavã la, ewɔa ŋgɔyiyi kabakaba wu.” Ludovic gblɔ tso Julien si nye ɖekakpui aɖe si ŋu kpena la ŋu be: “Ne Julien di be yeawɔ geɖe le hamea me la, mekana ɖe eɖokui dzi o, eya ta enɔa nu wɔm ɖefomevii. Gake mekpɔe be efa tu ŋutɔ eye wòdina vevie be yeakpe ɖe hamea me tɔwo ŋu. Eya ta le esi mahe nya ɖe eŋu tefe la, metsɔ susu ɖo efe nɔnɔme nyuiwo ŋu hedze agbagba be made dzi fo nɛ.” Etefe medidi o, Julien dze hezu subɔsubɔdɔwɔla eye fifia enye gbesiagbe mɔɖela.
12. Nu kae wòle be míawɔ be míate ŋu akpe ɖe mía nɔviwo ŋu? Gblɔ efe kpɔɖeŋu.
12 Eme kɔ be hafi míate ŋu akpe ɖe ame bubuwo ŋu woawɔ wofe ŋutete katã la, ele be míanɔ ŋku lém ɖe nu ŋu. Abe ale si Julien fe kpɔɖeŋua ɖee fia ene la, ele be míakpɔ nu ayi ŋgɔ wu amewo fe gbɔdzɔgbɔdzɔwo ale be míade dzesi wofe nɔnɔme nyuiwo kple dzɔdzɔmeŋutete siwo ŋu dɔ woate ŋu awɔ geɖe wu. Alea tɔgbie Yesu wɔ nu ɖe apostolo Petro ŋu. Togbɔ be edzena ɣeaɖewoɣi abe ɖe womate ŋu aka ɖe Petro dzi o ene hã la, Yesu gblɔ ɖi be ava li ke abe agakpe ene.—Yoh. 1:42.
13, 14. (a) Aleke Barnaba ɖe nugɔmesese fia le Marko gome? (b) Aleke wokpe ɖe nɔviŋutsu ɖekakpui aɖe ŋu abe Marko ke ene? (Kpɔ nɔnɔmetata si le nyati sia fe gɔmedzedze.)
13 Barnaba hã ɖe nugɔmesese fia le Yohanes si wogayɔna be Marko gome. (Dɔw. 12:25) Le Paulo kple Barnaba fe dutanyanyuigbɔgblɔ fe mɔzɔzɔ gbãtɔ me la, Marko nye wofe “kpeɖeŋutɔ,” ɖewohĩ etsɔa dɔ na wo. Ke hã esi woɖo Pamfilia la, Marko trɔ le wo yome kpata. Eva hiã be Paulo kple Barnaba ɖeɖe nato nuto aɖe si me adzoblasuwo bɔ ɖo me azɔ mɔ ayi dzigbe gome. (Dɔw. 13:5, 13) Gake edze fãa be Barnaba metsɔ susu ɖo Marko fe gbɔdzɔgbɔdzɔwo ŋu o, ke boŋ efe susu nɔ efe nɔnɔme nyuiwo ŋu eye wòzã mɔnukpɔkpɔa emegbe tsɔ na hehee. (Dɔw. 15:37-39) Esia kpe ɖe Marko si nye ɖekakpui ŋu wòyi ŋgɔ va zu Yehowa subɔla si tsi le gbɔgbɔ me. Dzidzɔtɔe la, Marko nɔ Paulo ŋu le Roma esime wònɔ gaxɔ me, eye eya hã kpe ɖe eŋu woɖo gbedonamewo ɖe Kristotɔ siwo nɔ Kolose hamea me; gawu la, apostoloa fo nu nyui tso eŋu. (Kol. 4:10) Wò ya bu ale si gbegbe Barnaba fe dzi adze emee esime Paulo ŋutɔ bia be Marko nava kpe ɖe ye ŋu la ŋu kpɔ.—2 Tim. 4:11.
14 Alexandre si woɖo hamemetsitsi nyitsɔ laa ɖo ŋku ale si nɔviŋutsu aɖe kpe ɖe eŋui dzi eye wògblɔ be: “Esime nyemetsi alea o la, avu kple kɔe wònyena nam ne wobia tso asinye be mado gbe ɖa le dutofo. Hamemetsitsi aɖe fia ale si madzra ɖo ɖe gbedodoɖa ŋu ahaɖe dzi ɖi lam. Le esi wòagbe be yemagade gbedodoɖa asi nam o tefe la, enaa mɔnukpɔkpɔm medoa gbe ɖa edziedzi le kpekpe hena gbeadziyiyi me. Etefe medidi o meva doa gbe ɖa kple kakaɖedzi.”
15. Aleke Paulo ɖee fia be yedea asixɔxɔ nɔviawo ŋu?
15 Ne míekpɔ nɔnɔme nyui aɖe le Kristotɔ aɖe ŋu la, ɖe míegblɔa ale si míedea asixɔxɔ nɔnɔme nyui ma ŋu la nɛa? Le Romatɔwo ta 16 lia me la, Paulo kafu nɔvi siwo wu 20 ɖe nɔnɔme nyui siwo le wo si, siwo tae wòlɔ̃ wo vevie la ta. (Rom. 16:3-7, 13) Le kpɔɖeŋu me, Paulo lɔ̃ ɖe edzi be Andronika kple Yunia wonye Kristo yomedzelawo ɣeyiɣi didi wu ye tsɔ te gbe ɖe wofe Kristotɔwo fe dzidodo dzi. Paulo fo nu tso Rufo dada hã ŋu vividoɖeameŋutɔe, ɖewohĩ enɔ susu hem yi ale si nɔvinyɔnu sia lé be nɛ do ŋgɔ la dzi.
16. Ne míekafu sɔhɛwo la, nu kae ate ŋu ado tso eme?
16 Ne míekafua amewo tso dzi me la, nu nyuiwo ate ŋu ado tso eme. Bu Rico si nye ŋutsuvi dzaa aɖe le France ŋu kpɔ. Dzi ɖe le efo esi fofoa si menye Ðasefo o tsi tre ɖe efe nyɔnyrɔxɔxɔ ŋu. Rico susui be ele be yealala va se ɖe esime yetsi xɔ fe 18 hafi yeate ŋu asubɔ Yehowa bliboe. Elé blanui le esi woɖua fewu le eŋu le suku ta. Frédéric si nye hamemetsitsi si si wobia tso be wòasrɔ̃ nu kple ŋutsuvi sia gblɔ be: “Mekafu Rico be tsitretsiɖeŋu siwo wòdoa goe ɖee fia be dzi le efo wòʋua efe xɔse me le suku.” Kafukafunya siawo de dzi fo na Rico wòɖoe kplikpaa be yeayi edzi aɖo kpɔɖeŋu nyui, eye esia na be eya kple fofoa dome va le nyuie wu. Rico xɔ nyɔnyrɔ esime wòxɔ fe 12.
17. (a) Aleke míate ŋu akpe ɖe mía nɔviwo ŋu woawɔ ŋgɔyiyi? (b) Aleke dutanyanyuigblɔla aɖe tsɔ ɖe le eme na nɔviŋutsu ɖekakpuiwo, eye nu kae do tso eme?
17 Ɣesiaɣi si míekafu mía nɔvi aɖe ɖe dɔdeasi nyui si wòwɔ alo agbagba si wòdze ta la, eʋãnɛ be wòawɔ efe ŋutete geɖe wu le Yehowa subɔsubɔ me. Nɔvinyɔnu Sylvie,* si le subɔsubɔm le Betel le France fe geɖee nye esia gblɔ be nɔvinyɔnuwo hã ate ŋu akafu nɔviŋutsuwo. Ede dzesi be, nɔvinyɔnuwo tea ŋu dea dzesi nanewo nyuie wu eya ta woate ŋu akafu nɔviŋutsuwo ɖe wofe agbagbadzedzewo ta. To esia dzi la, wofe dzidefonyawo naa kpekpeme ganɔa nɔviŋutsu kpɔnutefewo fe nyawo ŋu. Egblɔ kpee be: “Nye ya mekpɔe be enye míafe dɔdeasi be míakafu amewo.” (Lod. 3:27) Jérôme, dutanyanyuigblɔla aɖe si le French Guiana (Guyane française) kpe ɖe nɔviŋutsu ɖekakpui geɖewo ŋu wozu dutanyanyuigblɔlawo. Egblɔ be: “Mede dzesii be ne mekafu nɔviŋutsu ɖekakpuiwo ɖe nane si wowɔ nyuie le subɔsubɔdɔa me alo ɖe nyaŋuɖoɖo nyuie ta la, dzo gaɖoa wo me. Esia wɔnɛ be wowɔa wofe ŋutetewo geɖe wu.”
18. Nu ka tae wònyo be míawɔ dɔ kple nɔviŋutsu sɔhɛwo?
18 Míate ŋu ade dzi fo na míafe haxɔsetɔwo be woawɔ ŋgɔyiyi ne míewɔa dɔ kpli wo ɖekae. Hamemetsitsi ate ŋu abia tso nɔviŋutsu sɔhɛ aɖe si nya kɔmpiuta zazã si be wòata nyati aɖewo siwo ate ŋu ade dzi fo na nɔvi tsitsi siwo si kɔmpiuta mele o la tso jw.org. Alo ne miele Fiaɖufe Akpata me dzram ɖo la, ɖe nàte ŋu ana nɔvi sɔhɛ aɖe nawɔ dɔ kpli wòa? Esia wɔwɔ ana mɔnukpɔkpɔ nasu asiwò nàde dzesi ŋutete siwo le esi, akafui ahakpɔ nu nyui siwo ado tso eme.—Lod. 15:23.
19, 20. Nu ka tae wòle be míakpe ɖe ame bubuwo ŋu be woawɔ ŋgɔyiyi?
19 Esi Yehowa tia Yosua be wòakplɔ Israel viwo la, ede se na Mose be ‘wòade dzi fo’ na Yosua eye ‘wòado ŋusẽe.’ (Mixlẽ 5 Mose 3:28.) Ame geɖewo le zi fom ɖe xexea me katã fe hamea ŋu. Kristotɔ kpɔnutefewo katã ate ŋu akpe ɖe nɔviŋutsu sɔhɛwo kple ame yeyewo ŋu be woawɔ wofe ŋutete katã le mawusubɔsubɔ me, ke menye hamemetsitsiwo ɖeɖe ko o. To esia dzi la, wo dometɔ geɖe wu afo wo ɖokui ɖe ɣeyiɣiawo katã fe subɔsubɔdɔa me eye “woadze nyuie be woafia nu ame bubuwo” hã.—2 Tim. 2:2.
20 Eya ta hame si woɖo anyi xoxo alo fufofo si azu hame kpuie mee míeɖale o, mina míatu mía nɔewo ɖo ɖe etsɔme ŋu. Nu vevitɔ si akpe ɖe mía ŋue nye be míasrɔ̃ Yehowa, ame si léa ŋku ɖe nu nyui siwo esubɔlawo wɔna la ŋu ɣesiaɣi.
^ mm. 17 Míetrɔ ŋkɔa.
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32
^ ***sn hadzidzi 3 “Mawu Nye Lɔlɔ̃”***
Hadzidzi 3
“Mawu Nye Lɔlɔ̃”
(1 Yohanes 4:7, 8)
1. Mawu nye lɔlɔ̃; ekpe mí
Be míasrɔ̃ nɔnɔme sia.
Ne lɔlɔ̃ sia le mía si la,
Nyuiwɔwɔ míaɖe afia.
Ekema míafe nuwɔna
Ahe ame bubuwo.
Lɔlɔ̃ sia ana woakpɔe be
Míenye Mawu srɔ̃lawo.
2. Lɔlɔ̃ si Mawu ɖe fia mí
Nu metsina gbeɖe o.
Efe lɔlɔ̃ doa ŋusẽ mí
Be míalɔ̃ mía haviwo.
Lɔlɔ̃ gbɔa dzi ɖi, nyoa dɔme,
Lɔlɔ̃ la meʋãa ŋu o.
Míaɖe lɔlɔ̃ fia ’me sia ’me,
Anye Mawu srɔ̃lawo.
3. Lɔlɔ̃ tsɔa nu vɔ̃ kena faa;
Meléa nya ɖe dɔme o.
Lɔlɔ̃ siae mía Mawu fia mí
Be míaɖe fia amewo.
Míado gbe ɖa abia Mawu,
Be míatu lɔlɔ̃ sia ɖo.
Ekema míado dzidzɔ na
Yehowa kple Via Kristo.
(Kpɔ Marko 12:30, 31; 1 Kor. 12:31–13:8; 1 Yoh. 3:23 hã.)
^ ***sn hadzidzi 65 “Mɔ Lae Nye Esi”***
Hadzidzi 65
“Mɔ Lae Nye Esi”
(Yesaya 30:20, 21)
1. Mɔ aɖe li, ŋuti-
fafa fe mɔ wònye.
Èsrɔ̃ nu tso eŋu,
Mɔ sia li tso blema.
Yesu fia nu tso ’ŋu
Nèse le Biblia me.
Ŋutifafamɔa li,
Yehowa ɖee fia mí.
(Haxe)
2. Mɔ aɖe li, lɔlɔ̃
Vavã fe mɔ wònye.
Mawue fia mɔ sia mí,
Ena míeva dze sii.
Lɔlɔ̃ gã kae nye ’si!
Lɔlɔ̃ vavã wònye.
Lɔlɔ̃mɔ lae nye ’si,
Míazɔ edzi tegbee.
(Haxe)
3. Mɔ aɖe li, agbe
Mavɔ fe mɔ wònye.
Mawue gblɔ na mí be
Mɔ nyuitɔ lae nye ’si.
Ŋutifafa, lɔlɔ̃
Kple agbemɔ wònye.
Mina míada akpe
Na mía Mawu gã la.
(HAXE)
Mɔ lae nye ’si, Agbemɔ lae nye ’si.
Mègatrɔ o, Nɔvi kpɔ ŋgɔgbe tẽe!
Se Ma’u fe gbe be: ‘Mɔ lae nye ’si.
Gakpɔ megbe’o, ’labe Mɔ lae nye ’si.’
(Kpɔ Ps. 32:8; 139:24; Lod. 6:23 hã.)
^ ***sn hadzidzi 84 “Melɔ̃”***
Hadzidzi 84
“Melɔ̃”
(Luka 5:13)
1. Lɔlɔ̃ gã Ma’u Vi la ɖe fia
Be wòɖi tso dzifonɔfea
Va nɔ anyigba dzi, Fia nyatefea mí;
Eke ’fe nu kple sidzedze.
Efa akɔ na ’me sia ’me.
Eda gbe le dɔnɔwo ŋu.
Eɖee fia be yenye Fia vavãtɔ
Hegblɔ lɔlɔ̃tɔe be, “melɔ̃.”
2. Mawu naa kpekpeɖeŋu mí
To kluvi wɔnutefea dzi.
Míesubɔna kpli wo, Wɔa mía tɔ sinu
Kpena ɖe ’me fafawo ŋu.
Hiãtɔwo akpɔe adze sii
Ne míelɔ̃ wo tso dzi me ke.
Ne ahosi’o kple tsyɔ̃evi’o bia wò la,
Nàgblɔ lɔlɔ̃tɔe be, “melɔ̃.”
(Kpɔ Yoh. 18:37; Ef. 3:19; Flp. 2:7 hã.)
^ ***sn hadzidzi 72 Lɔlɔ̃ Ƒe Ku La Tsetse***
Hadzidzi 72
Lɔlɔ̃ Ƒe Ku La Tsetse
(1 Korintotɔwo 13:1-8)
1. Míedoa gbe ɖa na Yehowa be,
Efe nɔnɔmewo míatu ɖo.
Ke vevitɔe nye lɔlɔ̃, si nye
Gbɔgbɔa fe kutsetse f’akpa ’ɖe.
Ne ŋutete nyui’o le mía si hã,
Meɖea vi lɔlɔ̃ manɔmee o.
Mina míatu lɔlɔ̃ vavã ɖo,
Ne míado dzidzɔ na mía Mawu.
2. Menye Mawu fe Nya koe míafia
Alẽ siwo ŋu míake ɖo o.
Ke boŋ míalɔ̃ wo tso dzi me ke.
Akpe ɖe wo ŋu nu sia nu me.
Lɔlɔ̃ aʋã mí míagbɔ dzi ɖi,
Ado dzi le fukpekpewo me.
’Labe lɔlɔ̃ tsɔa nu’o katã kpoo,
Lɔlɔ̃ nu metsina gbeɖe o.
(Kpɔ Yoh. 21:17; 1 Kor. 13:13; Gal. 6:2 hã.)
^ ***sn hadzidzi 77 Lɔ̃ Tsɔtsɔke***
Hadzidzi 77
Lɔ̃ Tsɔtsɔke
(Psalmo 86:5)
1. Lɔlɔ̃ ʋã Yehowa Wòtsɔ Via na ɖe mía ta
Be míakpɔ nu vɔ̃ tsɔtsɔke,
Eye wòaɖe ku hã ɖa.
Ne míetrɔ dzi me vavã la,
Atsɔ nu vɔ̃ ake mí.
To Kristo fe tafea dzi la,
Etsɔa vodada kea mí.
2. Mawu kpɔa nublanui
Na ’me siwo srɔ̃a ’yama,
Tsɔa nu vɔ̃ kea wo nɔviwo,
Ðea nublanuikpɔkpɔ fia.
Ne míelɔ̃ ŋutifafa la,
Míaɖe dzikudodo ɖa,
Ade bubu ’me sia ’me ŋu,
Aɖe lɔlɔ̃ vavã ’fia.
3. Nublanuikpɔkpɔ nye
Nɔnɔme nyui míaɖe fia.
Akpe ɖe mía ŋu be míaɖu
Dziku kple fuléle dzi.
Ne míesrɔ̃ Yehowa Mawu,
Si ɖea lɔlɔ̃ gã fiana,
Míatsɔ ake amewo faa;
Be míaɖi mía Fofo la.
(Kpɔ Mat. 6:12; Ef. 4:32; Kol. 3:13 hã.)
^ ***sn hadzidzi 79 Dɔmenyonyo Ƒe Ŋusẽ***
Hadzidzi 79
Dɔmenyonyo Ƒe Ŋusẽ
(Efesotɔwo 4:32)
1. Yayrae wònye be míenya Yehowa
Ƒe nɔnɔme nyuiwo.
Togbɔ be ŋusẽ le esi hã la,
Mawu dɔmenyotɔ wònye.
2. Yesu Kristo hã lɔ̃ dɔmenyonyo
Abe Fofoa ene.
Ekpe ame si’o dzi nu te ɖo be
Woava ne yeana gbɔdzɔe wo.
3. Mina míawo hã míasrɔ̃ Yehowa
Kple Via Yesu Kristo,
Aɖe dɔmenyo vavãtɔ afia
Le míafe nuwɔnawo me.
(Kpɔ Mika 6:8; Mat. 11:28-30; Kol. 3:12; 1 Pet. 2:3 hã.)
^ ***sn hadzidzi 42 ‘Mikpe Ðe Gbɔdzɔgbɔdzɔtɔwo Ŋu’***
Hadzidzi 42
‘Mikpe Ðe Gbɔdzɔgbɔdzɔtɔwo Ŋu’
(Dɔwɔwɔwo 20:35)
1. Gbɔdzɔgbɔdzɔwo sɔ gbɔ Le mí katã ŋu.
Gake Yehowa lɔ̃a mí Kpena ɖe mía ŋu,
Kpɔa nublanui na mí,
Ðea lɔlɔ̃ gã fiaa mí.
Míawo hã míalɔ̃ ame,
Akpe ɖe wo ŋu.
2. Paulo be míase veve Ð’ame gbɔdzɔ’o nu.
Mía kpli wo siaa Kristo fle,
Be agbe míakpɔ.
Mía Mawu tɔ wozu,
Ana be woasẽ ŋu.
Míase veve ɖe wo nu,
Afa ’kɔ na wo.
3. Mía nɔvi siwo gbɔdzɔ Hiã ŋusẽdodo.
Gabu fɔ wo gbeɖe o.
Nyo dɔme na wo.
Wɔ nu ɖe wo ŋu nyuie,
Nàde dzi fo na wo.
Ne míekpe ɖe wo ŋu la,
Afa ’kɔ na wo.
(Kpɔ 2 Kor. 11:29; Yes. 35:3, 4; Gal. 6:2 hã.)
^ ***sn hadzidzi 124 Miwɔ Amedzro Na Wo***
Hadzidzi 124
Miwɔ Amedzro Na Wo
(Dɔwɔwɔwo 17:7)
1. Yehowa wɔa amedzro na mí katã,
’Labena enyoa dɔme na ’me sia ’me.
Enaa efe ɣe kple tsidzadza ’me’o katã,
Tsɔ nu nyuiwo yɔ míafe dzi me.
Ne míekpe ɖe ame dahewo ŋu la,
Míasrɔ̃ Ma’u abe via lɔlɔ̃awo ene.
Mawu aɖo nyui si’o míewɔ tefe na mí.
Míaɖe dɔmenyo vavãtɔ fia.
2. Míenya be yayra geɖewo ado tso
Nyui siwo míawɔ na amewo la me.
Togbɔ be woanye amedzrowo gɔ̃ hã la,
Míana nu siwo hiã wo la wo.
Míasrɔ̃ Lidia ana woadze mía gbɔ faa.
Ne wovaa, míana woakpɔ tomefafa.
Mía Mawu gã la nya ame siwo katã
Srɔ̃a efe nublanuikpɔkpɔ la.
(Kpɔ Dɔw. 16:14, 15; Rom. 12:13; 1 Tim. 3:2; Heb. 13:2; 1 Pet. 4:9 hã.)
^ (1 Kor. 15:42-53) Nenema kee ame kukuwo fe tsitretsitsi la hã le. Wofãnɛ le gbegblẽ me, wofɔnɛ ɖe tsitre le magblẽmagblẽ me. 43 Wofãnɛ le bubumanɔameŋu me, wofɔnɛ ɖe tsitre le ŋutikɔkɔe me. Wofãnɛ le gbɔdzɔgbɔdzɔ me, wofɔnɛ ɖe tsitre le ŋusẽ me. 44 Wofãnɛ wònyea luʋɔŋutilã, wofɔnɛ wònyea gbɔgbɔŋutilã. Ne luʋɔŋutilã li la, ekema gbɔgbɔŋutilã hã li. 45 Woŋlɔ ɖi kura gɔ̃ hã be: “Ame gbãtɔ, Adam, zu luʋɔ gbagbe.” Adam mamlɛtɔ zu gbɔgbɔ si naa agbe. 46 Ke hã, menye gbɔgbɔ me tɔe gbãtɔ la nye o, ke boŋ ŋutilã me tɔe, emegbe gbɔgbɔ me tɔ la. 47 Ame gbãtɔ la tso anyigba me, eye anyi wotsɔ wɔe; ame evelia ya tso dzifo. 48 Ale si ame si wotsɔ anyi wɔe la le la, nenema kee ame siwo wotsɔ anyi wɔe la hã le; ale si dzifo tɔ la le la, nenema kee dzifo tɔwo hã le. 49 Eye ale si ko ame si wotsɔ anyi wɔe la fe nɔnɔme le mía si la, nenema kee dzifo tɔ la fe nɔnɔme hã anɔ mía si. 50 Ke hã, nɔvinyewo, esia gblɔm mele, be ŋutilã kple ʋu mate ŋu anyi Mawu fiaɖufe la dome o, eye gbegblẽ mate ŋu anyi magblẽmagblẽ dome o. 51 Kpɔ ɖa! Mele nya ɣaɣla kɔkɔe aɖe gblɔm na mi: Mí katã míele alɔ̃ dɔ ge le ku me o, ke boŋ woatrɔ mí katã míafe nɔnɔme, 52 enumake, le aɖabafofo ɖeka me, le kpẽkuku mamlɛa me. Elabena kpẽ la aɖi, eye woafɔ ame kukuwo ɖe tsitre magblẽmagblẽe, eye woatrɔ míafe nɔnɔme. 53 Elabena ele be nu sia, si gblẽna la, nado magblẽmagblẽ, eye ele be nu sia, si kuna la, nado makumakunyenye.
^ mm. 12 (Hiob 4:1-21) Tete Temanitɔ Elifaz xɔ edzi gblɔ bena: 2 Ne wodo nya ɖe gbɔwò la, ɖe wòaɖu dzi na wòa? Ke ameka ate ŋu ami nya ɖe dɔ me? 3 Èxlɔ̃ nu ame geɖewo, eye nèdo ŋusẽ alɔ gblɔdɔwo. 4 Wò nya fɔ ame kudɔewo ɖe te, eye nèdo ŋusẽ alɔ gblɔdɔwo. 5 Azɔ, esi wòɖo dziwò la, wɔna vɔ le ŋuwòa? Azɔ, esi wòdzɔ ɖe dziwò la, dzi ɖe le fowòa? 6 Ðe menye wò mawuvɔvɔ̃ enye wò dzidefo oa? Eye wò zɔzɔ maɖifɔ la enye wò mɔkpɔkpɔ oa? 7 Bu eme kpɔ! Ameka dome gblẽ fɔmaɖimaɖii kpɔa? Eye afika wotsrɔ̃ ame dzɔdzɔewo le kpɔa? 8 Le nye nukpɔkpɔ nu la ame siwo ŋlɔa dzɔgbevɔ̃e hetsɔa agbagbadzedze fãna la, woawoe xanɛ hã. 9 Mawu fe fufu gblẽ wo dome, eye efe dɔmedzoe gbɔgbɔ na wo nu yi. 10 Dzata le xɔxlɔ̃m, dzata le gbe ɖem, ke woŋe aɖu na dzataviwo. 11 Dzata tsrɔ̃, le esi nuléle meli o ta, eye dzatanɔ fe viwo ka hlẽ. 12 Gbe aɖe ɖi va gbɔnye dzaa, eye nye to se dalĩdodo 13 le zã me ŋutega fe tameyiyi me, esime amewo yi alɔ̃ me ʋĩ. 14 Nye lãme ble fu, dzidzi fom, eye nye fuwo katã dzo kpekpekpe. 15 Ya aɖe fo va to ŋunye, ɖadoe ɖo to ɖe ŋunye. 16 Nɔnɔme aɖe tsi tre ɖe ŋkunye me, ke nyemedze sii o, eye mese gbe bɔlɔe aɖe be: 17 Ðe ame kodzogbea nye dzɔdzɔetɔ le Mawu ŋku mea? Alo ɖe ŋutsu aɖe dza le ewɔla ŋku mea? 18 Kpɔ ɖa, meɖoa dzi ɖe efe subɔlawo ŋu o, eye wòbua tatra ɖe efe dɔlawo ke hã ŋu: 19 ʋuu kekeke wòahayi anyixɔ me nɔlawo nye ge, amesiwo dzɔ tso anyi me, eye wolilia afɔ wo dzi abe agbagblaʋuiwo ene. 20 Woatugu wo tso ŋdi vaseɖe fiẽ, eye woabu nigbi, ame aɖeke madze sii o. 21 Ðe mele eme oa? Ne wotso wofe agbadɔka le wo ŋu la, ekema wokuna le numanyamanya me.
^ (Mat. 6:19-34) “Midzudzɔ nu xɔasiwo nu fofofu na mia ɖokui ɖe anyigba dzi, afi si agbagblaʋui kple ɣebia gblẽa nu le, eye fiafitɔwo dzea kpɔ va fia fi le. 20 Ke boŋ mifo nu xɔasiwo nu fu na mia ɖokui ɖe dzifo, afi si agbagblaʋui alo ɣebia megblẽa nu le o, eye fiafitɔwo medzea kpɔ va fia fi le o. 21 Elabena afi si wò nu xɔasiwo le la, afi mae wò dzi hã anɔ. 22 “Ameti la fe akaɖi ye nye ŋku. Eya ta ne wò ŋku nɔa nu ɖeka ŋu la, ekema wò ameti blibo la katã me akɔ; 23 gake ne ŋku vɔ̃ɖi le asiwò la, wò ameti blibo la katã me ado viviti. Ke ne kekeli si le mewò la nye viviti la, ekema viviti tsiɖitsiɖi ka gbegbee nye esi wòanye! 24 “Ame aɖeke mate ŋu anye kluvi na afetɔ eve o; elabena alé fu ɖeka, eye wòalɔ̃ evelia, alo alé ɖe ɖeka ŋu, eye mabu evelia ɖe naneke me o. Miate ŋu anye Mawu kple Kesinɔnuwo siaa fe kluviwo o. 25 “Esia tae mele egblɔm na mi be: Midzudzɔ dzimaɖitsitsi ɖe miafe luʋɔwo ŋu le nu si miaɖu alo nu si miano ŋuti, alo le miafe ŋutilãwo ŋu le nu si miado ŋuti. Ðe luʋɔ la mewu nuɖuɖu, eye ŋutilã la wu nudodo oa? 26 Milé ŋku ɖe dzifoxewo ŋu nyuie, elabena womefãa nu alo ŋea nu, alo foa nuwo nu fu ɖe nudzraɖofewo o; ke hã, mia Fofo si le dzifo la nyia wo. Ðe miexɔ asi sãsãsã wu wo oa? 27 Mia dometɔ kae ate ŋu atsɔ abɔklugui ɖeka fe didime akpe efe agbenɔfe le dzimaɖitsitsi ta? 28 Eye nu ka tae mietsi dzimaɖi le nudodo hã ŋuti ɖo? Misrɔ̃ nu tso dzogbenya siwo le gbedadafo gbɔ, ale si wole tsitsimee; womekpea fu alo trea ɖeti o; 29 gake mele egblɔm na mi be Salomo gɔ̃ hã, le efe ŋutikɔkɔe la katã me la, meɖo atsyɔ̃ de esiawo dometɔ ɖeka nu o. 30 Ke ne Mawu ɖoa atsyɔ̃ na gbe me numiemie si li egbe, eye etsɔ ko woatsɔe afu gbe ɖe dzokpo me nenema la, ɖe maɖo atsyɔ̃ na miawo ya geɖe wu oa, mi xɔse ʋɛ tɔwo? 31 Eya ta migatsi dzimaɖi gbeɖe agblɔ be, ‘Nu kae míaɖu?’ alo ‘Nu kae míano?’ alo ‘Nu kae míado?’ o. 32 Elabena nu siawo katã nye nu siwo yome dukɔwo nɔna vevie. Elabena mia Fofo si le dzifo la nyae be miehiã nu siawo katã. 33 “Eya ta miyi edzi mianɔ fiaɖufe la kple Mawu fe dzɔdzɔenyenye dim gbã, eye woatsɔ nu bubu siawo katã akpe ɖe eŋuti na mi. 34 Eya ta migatsi dzimaɖi gbeɖe le etsɔ si gbɔna la ŋu o, elabena etsɔ si gbɔna la kple ye ŋutɔ fe dzimaɖitsitsiwoe. Ŋkeke ɖe sia ɖe fe vɔ̃ la sɔ gbɔ nɛ.
^ ***w13 12/15 axa 18-19 “Ŋkeke Sia Nanye Ŋkuɖodzigbe Na Mi”***
foe ɖe Farao nu woɖe asi le Israel viwo ŋu.—2 Mose 1:11; 3:9, 10; 5:1, 2; 11:1, 5.
5 Gake hafi woaɖe Israel viwo la, ehiã be woawɔ ɖe mɔfiame aɖewo koŋ dzi. Esia dzɔ le fe 1513 D.M.Ŋ. fe adame (si nye ɣeyiɣi si me ŋkeke kple zã fe didime sɔna le) le Hebritɔwo fe ɣleti Abib, si wova yɔ emegbe be Nisan me. Mawu gblɔ be, le ɣleti ma fe ŋkeke ewolia dzi la, Israel viwo nadze dzadzraɖo gɔme ɖe wɔna vevi aɖe si ayi edzi le Nisan 14 lia dzi la ŋu. Ŋkeke ma dze egɔme le ɣeɖoto megbe, elabe Hebritɔwo xlẽa wofe ŋkekewo tso ɣeɖoto yi ɣeɖoto. Wobia tso wo si be le Nisan 14 lia dzi la, fome sia fome nawu alẽtsui (alo gbɔ̃tsui) ɖeka atsɔ ʋua fe ɖe asisi ɖe ʋɔtruti eveawo kple etametɔ ŋuti. (2 Mose 12:3-7, 22, 23) Ele be fomea namè lã la eye woatsɔ abolo maʋamaʋã kple ama veve aɖui. Mawudɔla ato anyigba la dzi le zã me, eye wòawu Egiptetɔwo fe ŋgɔgbeviwo katã, gake akpɔ Israel vi toɖolawo ya fe agbe ta, eyome Egiptetɔwo aɖe asi le wo ŋu woadzo.—2 Mose 12:8-13, 29-32.
6 Nu ma tututue dzɔ, eya ta wobia tso Israel viwo si be woaɖo ŋku gbe si gbe woɖe wo tso Egipte la dzi. Mawu gblɔ na wo be: “Ŋkeke sia nanye ŋkuɖodzigbe na mi, eye mianɔ eɖum na Yehowa; wòanye ɖoɖo na miafe dzidzimeviwo, be miaɖui tegbee.” Ne Israel viwo ɖu Ŋutitoto la le ŋkeke 14 lia dzi vɔ la, ele be woaɖu Abolo Maʋamaʋã Ŋkekenyui la hã ŋkeke adre. Ke hã wotea ŋu yɔa ŋkeke enyi siawo katã be Ŋutitotoŋkekenyui. (2 Mose 12:14-17; Luka 22:1; Yoh. 18:28; 19:14) Ŋutitoto la nye ŋkekenyui ɖoɖi (alo “ŋkuɖodzizã,” The Bible in Living English) siwo wobia tso Hebritɔwo si be woaɖu fe sia fe la dometɔ ɖeka.—2 Kron. 8:13.
7 Esi Yesu kple efe apostoloawo nye Yudatɔ siwo nɔ Mose fe Sea te ta la, woawo hã woɖu Ŋutitotoŋkekenyuia fe sia fe. (Mat. 26:17-19) Zi mamlɛtɔ si woɖu azã sia la, Yesu ɖo azã yeye aɖe anyi si wòle be eyomedzelawo naɖu fe sia fe tso ekema dzi—eyae nye Afetɔ fe Fiẽnuɖuɖu la. Gake ŋkeke ka dzie wòle be woaɖu azã yeye sia?
ŊKEKE KA DZIE WÒLE BE WOAÐU AƑETƆ ƑE FIẼNUÐUÐU LA?
8 Esi wònye be Yesu ɖo Afetɔ fe Fiẽnuɖuɖua anyi le Ŋutitotoŋkekenyuia ɖuɖu vɔ megbe teti ko ta la, ŋkeke si dzi woɖua Ŋutitotoŋkekenyuia dzi tututue wòle be woawɔ Afetɔ fe Fiẽnuɖuɖu fe wɔna la. Gake ànya de dzesii be ɣeaɖewoɣi la, Ŋutitoto si Yudatɔwo ɖuna la fe ŋkeke si woŋlɔna ɖe ɣletigbalẽ aɖewo dzi egbea toa vovo na ŋkeke si dzi míeɖoa ŋku Kristo fe kua dzi. Etea ŋu toa vovo ŋkeke ɖeka alo esi wu nenema. Nu ka tae? Ŋuɖoɖoa dze le se si Mawu de na Israel viwo ku ɖe ɣeyiɣi si woadze Ŋutitotoa gɔme ŋu la me. Mawu gblɔ ɣeyiɣi si me wòle be dukɔa nawu alẽvia le Nisan 14 lia dzi, si nye ɣeyiɣi si Ŋutitotoa adze egɔme la na wo.—Mixlẽ 2 Mose 12:5, 6.
9 Biblia gɔmeɖegbalẽ aɖe ɖe eme be, 2 Mose 12:6 gblɔ be woawu alẽvia “le fiẽ eveawo dome.” (The Pentateuch and Haftorahs) Biblia gɔmeɖeɖe aɖewo zã nyagbɔgblɔ ma pɛpɛpɛ. Ke hã, Eʋegbe Bibliawo ɖe egɔme be “le fiẽ me.” Biblia bubu aɖewo hã ɖe egɔme be “esime xexea me le tsyɔtsyɔm,” alo “le ɣeɖoto lɔfo.” Eya ta ele be woawu alẽvia le ɣeɖoto megbe esime viviti medo haɖe o, si anye Nisan 14 fe gɔmedzedze.
10 Le fe siwo va yi me la, Yudatɔ aɖewo va susui be axɔ gafofo geɖe hafi woawu alẽvi siwo katã wotsɔ va gbedoxɔa me. Eya ta wose egɔme be Nisan 14 lia fe nuwuwu ŋu nya gblɔm 2 Mose 12:6 le, si nye tso ɣeyiɣi si ɣea trɔ (ɣetrɔme) va se ɖe ŋkekea fe nuwuwu le ɣeɖoto. Ne gɔmesesea ye nye ema la, ke ɣekaɣie woɖua nua? Agbalẽnyalagã Jonathan Klawans si nye blema Yudasubɔsubɔ ŋuti nunyala, gblɔ be: ‘Ŋkeke yeyea dzea egɔme ne ɣea ɖo to. Eya ta wosaa vɔa le ŋkeke 14 lia dzi gake Ŋutitotoa kple nuɖuɖua fe gɔmedzedze dzea ŋkeke 15 lia dzi, togbɔ be womegblɔe tẽe alea le Mose fe Agbalẽ Evelia me o hã.’ Egblɔ hã be: ‘Rabiwo fe agbalẽwo . . . mefo nu tso ale si woɖua Seder [si nye Ŋutitotoa] do ŋgɔ na Gbedoxɔa tsɔtsrɔ̃ [le fe 70 M.Ŋ. me] ŋu o.’
11 Eya ta esɔ be míabia be, Aleke wònɔ le Ŋutitotoŋkekenyui si woɖu le fe 33 M.Ŋ. ya gome? Le Nisan 13 lia dzi, esi ŋkeke “si dzi wòle be woatsɔ ŋutitotolã la asa vɔe le” gogo la, Kristo gblɔ na Petro kple Yohanes be: “Miheyi ɖadzra ŋutitoto la ɖo na mí, be míaɖu.” (Luka 22:7, 8) “Eye esi [Ŋutitotoŋkekenyuia fe] gafofo la de mlɔeba” le ɣeɖoto megbe le Nisan 14 lia, si nye Yawoɖa fiẽ la, Yesu ɖu Ŋutitotoŋkekenyuia kple efe apostoloawo. Le nuɖuɖua megbe la, eɖo Afetɔ fe Fiẽnuɖuɖu la anyi. (Luka 22:14, 15) Zã ma mee wolée hedrɔ̃ ʋɔnui le. Le ŋufɔke la, woklã Yesu ɖe ati ŋu le ŋdɔ ga 12 me lɔfo le Nisan 14 lia ma ke dzi, eye wòku le ɣetrɔ me. (Yoh. 19:14) Eya ta “wotsɔ Kristo, míafe ŋutitotolẽvi la, sa vɔe” le ŋkeke si tututu wowu Ŋutitotolẽvi la dzi. (1 Kor. 5:7; 11:23; Mat. 26:2) Esi Yudatɔwo fe ŋkeke ma yina nuwufe la, woɖi Yesu—hafi Nisan 15 lia dze egɔme.—3 Mose 23:5-7; Luka 23:54.
ŊKUÐODZIZÃ SI ME NÀTE ŊU ASRƆ̃ NU GEÐE TSOE
12 Na míagatrɔ susu ɖe Ŋutitoto si woɖu le Egipte ŋu ake. Mose gblɔ na Israel viwo be Mawu bia tso wo si be woanɔ Ŋutitotoŋkekenyuia ɖum; woaɖo ŋku ɖoɖo sia dzi “tegbee.” Ne wole azã ma ɖum la, ɖeviwo biaa nya wo dzilawo tso gɔmesese si le wɔna sia ŋu la ŋuti. (Mixlẽ 2 Mose 12:24-27; 5 Mose 6:20-23) Eya ta Ŋutitotoŋkekenyuia anye “ŋkuɖodzigbe” si me ɖeviwo kekeake asrɔ̃ nu tsoe.—2 Mose 12:14.
13 Israel viwo fiaa nu vevi aɖewo wo viwo tso Ŋutitotoŋkekenyuia ŋu tso dzidzime yi dzidzime. Ðekae nye be Yehowa kpɔa esubɔlawo ta. Wofiaa wo viwo be Yehowa li ŋutɔŋutɔ. Enye Mawu gbagbe si léa be na efe amewo eye wòkpɔa wo ta. Eɖe esia fia esi wòkpɔ Israel viwo fe ŋgɔgbeviwo fe agbe ta esime “wòwu Egiptetɔwo.”
14 Womebia tso dzila Kristotɔwo si be woagblɔ gɔmesese si le Ŋutitotoŋkekenyuia ŋu na wo viwo fe sia fe o. Gake abe dzila ene la, ɖe nèfiaa nu siwo míate ŋu asrɔ̃ tso ŋkekenyui ma me la viwòwo, si nye be Mawu kpɔa efe amewo ta? Ðe nènana wokpɔnɛ be èka ɖe edzi bliboe be Yehowa ganye efe amewo Takpɔla egbea? (Ps. 27:11; Yes. 12:2) Eye ɖe nèfiaa nu siawo woamawo dzidzɔtɔe ne èle dze ɖom kpli woa, alo ɖe nèwɔnɛ abe dutofonufo fom nèle enea? Wɔ ɖoɖo miadzro nu siawo me ale be fome bliboa nagaka ɖe Yehowa dzi geɖe wu.
15 Menye ŋutete si le Yehowa si be wòakpɔ efe amewo ta koe nye nufiame si le Ŋutitotoŋkekenyuia me o. Eɖe Israel viwo hã esi ‘wòkplɔ wo tso Egipte.’ Bu nu si ema fia ŋu kpɔ ko. Etsɔ alilikpo dodo si gaklẽna abe dzobibi ene le zã me fia mɔ wo. Wozɔ fufuife to Ƒudzĩa me, esime fua ma ɖe eve hezu abe gli ene le wofe ɖusi kple mia me. Esi wo katã woɖi go la, wokpɔ etefe tsiawo gbã ɖe Egiptetɔwo fe aʋakɔwo dzi. Eyome Israel vi siwo woɖe la, dzi ha be: “Madzi ha na Yehowa . . . Ede sɔ kple sɔdolawo fu. Nye ŋusẽ kple kafukafuha enye Yehowa, elabe eya gbɔ ɖeɖe tso va nam.”—2 Mose 13:14, 21, 22; 15:1, 2; Ps. 136:11-15.
16 Ne viwo le asiwò la, ɖe nèle kpekpem ɖe wo ŋu be woaka ɖe Yehowa dzi be enye mía Ðela? Ðe wokpɔna esia le ŋuwò, alo kpɔnɛ dzea sii le wò nufofo mea? Miate ŋu adzro Mose fe Agbalẽ Evelia ta 12 va se ɖe ta 15 me le miafe Ƒometadedeagu me eye nàte gbe ɖe ale si Yehowa ɖe efe amewo la dzi. Àte ŋu awɔ
^ ***w14 1/15 axa 19-20 Wɔ Tiatia Nyuiwo Le Wò Sɔhɛme***
ame dzi le o me; bubuwo le dugã siwo me kesinɔnuwo bɔ ɖo me. Miafe nɔnɔme, ŋutete, nutefekpɔkpɔ, nu siwo dzɔa dzi na mi kple xɔse fe sesẽme le vovovo. Ðeko wòle abe ale si nɔnɔme si me Hebrivi siwo nɔ blema Egipte le la to vovo tso ɖekakpui Mose tɔ gbɔ ene. Mose nɔ fiasã me ta, evɔ Hebrivi bubuawo ya nye kluviwo. (2 Mose 1:13, 14; Dɔw. 7:21, 22) Wonɔ agbe le ɣeyiɣi ɖedzesiwo me abe miawo ke ene. (2 Mose 19:4-6) Ele be wo dometɔ ɖe sia ɖe natia nu si wòawɔ le agbe me. Mose wɔ tiatia nyuitɔ.—Mixlẽ Hebritɔwo 11:24-27.
8 Yehowa ɖoa aɖaŋu siwo akpe ɖe mia ŋu miawɔ tiatia nyuiwo le miafe sɔhɛmenɔɣi la na mi. Efiaa gɔmeɖose siwo ŋu dɔ miate ŋu awɔ le nɔnɔme vovovo siwo me miele me. (Ps. 32:8) Tsɔ kpe ɖe eŋu la, mia dzila Kristotɔwo kple hamemetsitsiwo ate ŋu akpe ɖe mia ŋu miakpɔ ale si miawɔ gɔmeɖose siawo ŋu dɔe. (Lod. 1:8, 9) Mina míadzro Biblia me gɔmeɖose vevi etɔ̃ siwo akpe ɖe mia ŋu miawɔ nyametsotso nyuiwo fifia be wòaɖe vi na mi le etsɔme la me.
BIBLIA ME GƆMEÐOSE ETƆ̃ SIWO AKPE ÐE ŊUWÒ
9 Di Fiaɖufe la kple Mawu fe dzɔdzɔenyenye gbã. (Xlẽ Mateo 6:19-21, 24-26, 31-34.) Yehowa de bubu mía ŋu esi wòna tiatiawɔblɔɖe mí. Meɖo ɣeyiɣi agbɔsɔsɔ si nàtsɔ awɔ Fiaɖufegbefãɖeɖedɔa na wò o. Gake Yesu ɖo aɖaŋu na mí be míadi Fiaɖufea gbã. Ale si nàwɔ gɔmeɖose ma dzi aʋu mɔnukpɔkpɔ ɖi na wò be nàɖe lɔlɔ̃ si le asiwò na Mawu, ale si nètsɔ ɖe le eme na hawòviwo kple ale si nèkpɔ ŋudzedze ɖe agbe mavɔ fe mɔkpɔkpɔa ŋu la afia. Ne èle srɔ̃ɖeɖe kple dɔ si nàwɔ ŋu bum la, kpɔe ɖa be tiatia si nèɖo be yeawɔ la ana be nàva nɔ dzimaɖi tsim ɖe ŋutilãmenuwo ŋu loo alo ana nàdi Fiaɖufea kple Mawu fe dzɔdzɔenyenye gbãgbiagbã mahã.
10 Kpɔ dzidzɔ le amewo subɔsubɔ me. (Xlẽ Dɔwɔwɔwo 20:20, 21, 24, 35.) Yesue fia gɔmeɖose vevi sia mí dɔmenyotɔe. Ekpɔ dzidzɔ geɖe le esi wòwɔ Fofoa fe lɔlɔ̃nu ke menye eya ŋutɔ tɔ o ta. Yesu kpɔ dzidzɔ esi ɖokuibɔbɔlawo xɔ nya nyuia kple dzi faa. (Luka 10:21; Yoh. 4:34) Ðewohĩ wò hã èkpɔ dzidzɔ ma tɔgbi esi nèkpe ɖe ame bubuwo ŋu. Na gɔmeɖose siwo Yesu fia mí la nafia mɔ wò le nyametsotso veviwo wɔwɔ me le agbe me. Esia wɔwɔ nàkpɔ dzidzɔ geɖe eye àdo dzidzɔ na Yehowa hã.—Lod. 27:11.
11 Yehowa subɔsubɔe hea dzidzɔ gãtɔ vanɛ na mí. (Lod. 16:20) Edze abe Yeremiya fe agbalẽŋlɔla Barux ŋlɔ nya sia be ene. Ɣeaɖeɣi la, Yehowa subɔsubɔ meganɔ enu vivim tututu o. Yehowa gblɔ nɛ be: ‘Wò ya èle nu gãwo dim na ɖokuiwò. Mègadi wo o; elabena . . . mahe dzɔgbevɔ̃e ava ŋutilãwo katã dzi; ke mana wò agbe nazu aboyonu na wò le tefe siwo katã nàyi.’ (Yer. 45:3, 5) Nu kae nèsusu be eyae ana Barux nakpɔ dzidzɔ hafi? Nu gãwo didi ye loo alo ale si wòasubɔ Mawu nutefewɔwɔtɔe ahatsi agbe le Yerusalem fe tsɔtsrɔ̃ me yea?—Yak. 1:12.
12 Nɔviŋutsu Ramiro nye ame siwo kpɔ dzidzɔ le amewo subɔsubɔ me dometɔ ɖeka. Egblɔ be: “Ƒome dahe si le kɔfe aɖe me le Andes Towo dzi la mee metso. Eya ta mɔnukpɔkpɔ gã aɖee wònye esi fonye gblɔ be yeaxe sukufe nam ne made yunivɛsiti. Gake ɣemaɣi mexɔ nyɔnyrɔ zu Yehowa Ðasefo etefe medidi o, eye mɔɖela aɖe kpem be mado evelia na ye míayi aɖaɖe gbefã le du sue aɖe me. Metiae be mayi afi ma boŋ, mesrɔ̃ ɖakpakpa, eye meʋu ɖakpafe nɔa ɖa kpam na amewo tsɔ nɔ ɖokuinye dzi kpɔm. Ame geɖe lɔ̃ be míafia Ŋɔŋlɔawo yewo. Emegbe meʋu yi hame yeye aɖe si me wodoa nutoa me tɔwo degbe le la me. Mele ɣeyiɣiawo katã fe subɔsubɔdɔa wɔm fe ewoe nye esia. Dɔ bubu aɖeke meli si ana makpɔ dzidzɔ si gbegbe kpɔm mele fifia esi mele gbefã ɖem nya nyuia na amewo le wo degbe me o.”
13 Subɔ Yehowa bliboe le wò sɔhɛme. (Xlẽ Nyagblɔla 12:1.) Mègasusui be ele be nàkpɔ dɔ nyui aɖe gbã hafi awɔ mɔɖeɖedɔa o. Sɔhɛmenɔɣie nye ɣeyiɣi nyuitɔ si me nàsubɔ Yehowa kple dzi blibo le. Ƒomegbanɔamedzi boo mele mi sɔhɛ geɖewo dzi o, miele lãmesẽ me eye ŋusẽ hã le mia ŋu miate ŋu awɔ dɔ sesẽwo. Dɔ kae nàdi be yeawɔ na Yehowa le wò sɔhɛme? Àte ŋu aɖoe be yeawɔ mɔɖeɖedɔa, alo ayi aɖasubɔ le dutagbe hame aɖe me. Alo ɖewohĩ àdi mɔ siwo dzi nàto akeke wò subɔsubɔdɔa ɖe enu le hame si me nèle fifia me. Nu ka kee nèɖo be yeawɔ le Mawu subɔsubɔ me o, ahiã be nàwɔ dɔ akpɔ ɖokuiwò dzi. Bia ɖokuiwò be: ‘Dɔ kae mawɔ, eye ɣeyiɣi didi kae matsɔ asrɔ̃e?’
NA BIBLIA ME GƆMEÐOSEWO NAKPE ÐE ŊUWÒ NÀWƆ NYAMETSOTSO NYUIWO
14 Biblia me gɔmeɖose etɔ̃ siwo me míedzro ate ŋu afia mɔ wò ne èle nya me tsom le dɔ vovovo siwo nàte ŋu awɔ ŋu.
^ ***w14 2/1 axa 6-7 Ame Si Le Megbe Na Aʋawɔwɔ Kple Fukpekpe***
Ðe Nyagblɔɖi Si Ku Ðe Sɔdola Eneawo Ŋu La Le Eme Vam Vavã?
Sɔ ɣi la kple edola si nye fia le dzifo. Fia, Yesu Kristo ŋutɔe le aʋa wɔm be yeaʋli dzɔdzɔenyenye ta. (Psalmo 45:5) Dɔ gbãtɔ si kpɔ eŋkumee nye be wòanya Satana kple efe gbɔgbɔ vɔ̃wo ɖa le dzifowo.—Nyaɖeɖefia 6:2; 12:9.
Sɔ si biã hɛ̃ la kple edola si wona ŋusẽe be “wòaɖe ŋutifafa ɖa le anyigba dzi.” (Nyaɖeɖefia 6:4) Tso fe 1914 me ke la, amefomea le fu kpem le aʋa siwo nu gbe tsotso la me. Esi Xexemeʋa Gbãtɔ ke fe 21 pɛ ko megbe la, xexemeʋa evelia fe ati, eye ame siwo tsi eme la sɔ gbɔ wu ame siwo ku le xexemeʋa gbãtɔa me. Le akɔntabubu aɖe nu la, ame siwo ade miliɔn 60 ye ku le Xexemeʋa II me. Tso fe 1945 me la, aʋawo gadzɔna le anyigba fe tefetefewo, eye wo nu sẽna nenema ke. Ŋutinyaŋlɔla aɖewo gblɔ be ame miliɔn alafa ɖeka kple edzivɔwoe ku le aʋa siwo dzɔ le fe alafa 20 lia me la me.
Sɔ yibɔ la kple edola si si nudanu le la le tsitre ɖi na dɔwuame. (Nyaɖeɖefia 6:5, 6) Le xexemeʋa gbãtɔa me la, Germanytɔ 750,000 ku le dɔwuame ta, le esi Dukɔ Wɔɖekawo xe mɔ be woagatsɔ nuɖuɖu ayi dukɔa me o ta. Dɔ wu Russiatɔ miliɔn eve kple edzivɔ woku le fe 1921 me, eye nenema kee wòdzɔ le tefe bubuwo hã. Akɔntabubu aɖe ɖee fia be ame siwo katã ku le dɔwuame ta le fe alafa 20 lia me la ade miliɔn 70 sɔŋ. Eye ɖevi miliɔn etɔ̃ kple edzivɔ siwo mexɔ fe atɔ̃ o la kuna fe sia fe le nunyuimakpɔɖu ta.
Sɔ si fu kpii la kple edola si tsɔa dɔvɔ̃ wua amewoe. (Nyaɖeɖefia 6:8) Dɔvɔ̃ gbãtɔ si gblẽ nu wu le fe alafa 20 lia mee nye Spaniatɔwo fe dzamezã. Womenya ame agbɔsɔsɔme si tututu wòwu o, gake akɔntabubu aɖe ɖee fia be ewu ame siwo ade miliɔn 50. Agbalẽ aɖe gblɔ be: “Dɔvɔ̃ sia si keke ta de afi sia afi la nye afɔku siwo dzi ŋɔ wu le ŋutinya me la dometɔ ɖeka. Axatome kple aŋɔme tete dɔvɔ̃ (si woyɔ be bubonic plague) gɔ̃ hã mewu ame agbɔsɔsɔme ma le ɣeyiɣi kpui ma gbegbe me o.” (Man and Microbes) Asrã, kple dɔxɔleameŋu siwo nye sakpate, yɔmekpe, kple bubuwo wu ame miliɔn alafa geɖe le fe alafa 20 lia me.
^ ***w14 2/15 axa 10 Kpɔ Dzidzɔ Le Alẽvi La Ƒe Srɔ̃ɖeɖe La Ta!***
la le “atsyɔ̃ɖoɖo sɔŋ” me wokplɔe yina eya kple fia la fe srɔ̃ɖefea. Le Nyaɖeɖefia 21:2 la, wotsɔ ŋugbetɔ la sɔ kple du, si nye Yerusalem Yeye, “si woɖo atsyɔ̃ na hena srɔ̃a.” “Mawu fe ŋutikɔkɔe” le dzifodu sia ŋu eye efe keklẽ le “abe kpe xɔasitɔ kekeake ene, abe yaspis kpe si me kɔ abe kristalo ene.” (Nyaɖ. 21:10, 11) Woɖɔ Yerusalem Yeye sia fe atsyɔ̃ wònya se ŋutɔ le Nyaɖeɖefia-gbalẽa me. (Nyaɖ. 21:18-21) Mewɔ nuku o be hakpalaa gblɔ le ŋugbetɔa ŋu be “enye atsyɔ̃ɖoɖo sɔŋ”! Ɛ̃, aleae míakpɔ mɔ be fia fe srɔ̃ɖeɖe si woawɔ le dzifo nanɔ.
9 Wokplɔ ŋugbetɔ la yina na Ŋugbetɔsrɔ̃ la, si nye Mesia Fia la. Edzra efe ŋugbetɔ la ɖo ‘heklɔ eŋuti wòdza to Mawu fe nya la me.’ Ŋugbetɔ la le ‘kɔkɔe, eye kpɔtsɔtsɔ aɖeke mele eŋu o.’ (Ef. 5:26, 27) Ele be ŋugbetɔ la naɖo atsyɔ̃ na eɖokui nyuie hena wɔna vevi sia. Eye eɖo atsyɔ̃ hã vavã! “Sika wotsɔ lɔ̃ efe avɔe” eye “ele avɔ ŋɔŋɔe me wokplɔ yi na fia la.” “Woɖe mɔ nɛ be, woatsɔ aklala nyui dzadzɛ si le dzo dam la aɖo atsyɔ̃ nɛ” hena eya kple Alẽvi la fe srɔ̃ɖeɖea, “elabena aklala nyui la tsi tsitre ɖi na ame kɔkɔewo fe nuwɔna dzɔdzɔewo.”—Nyaɖ. 19:8.
“SRƆ̃ÐEÐE LA ÐO”
10 Mixlẽ Nyaɖeɖefia 19:7. Ɣekaɣie Alẽvi la fe srɔ̃ɖeɖea aɖo? Togbɔ be “srɔ̃a dzra eɖokui ɖo” hena srɔ̃ɖeɖea hã la, womefo nu tso srɔ̃ɖeɖea ŋutɔ ŋu le nya siwo kplɔe ɖo me o. Ke nu siwo ayi edzi le xaxa gã la fe akpa mamlɛa me boŋ ŋue wofo nu tsoe. (Nyaɖ. 19:11-21) Ðe wòfia be woawɔ srɔ̃ɖeɖea hafi Fia la nawu efe aʋadziɖuɖu nua? Ao. Womeɖo ŋutega siwo le Nyaɖeɖefia-gbalẽa me ɖe ɖoɖo si nu nuwo adzɔ le nu o. Le Psalmo 45 lia me la, esi Fia Yesu Kristo ta efe yi ho yi ɖaɖu efe futɔwo dzi megbe hafi wòwɔ efe srɔ̃ɖeɖea.—Ps. 45:4, 5.
11 Eya ta míate ŋu afo nya ta be nuwo adzɔ le ɖoɖo sia nu: Gbã la, woatsrɔ̃ “gbolo gã,” si tsi tre ɖi na Babilon Gã si nye alakpasubɔsubɔwo katã fe fufofo. (Nyaɖ. 17:1, 5, 16, 17; 19:1, 2) Eyome Kristo atsrɔ̃ Satana fe xexe vɔ̃ɖia fe akpa susɔea le Harmagedon, si nye “Mawu Ŋusẽkatãtɔ la fe ŋkeke gã la fe aʋawɔwɔ,” la me. (Nyaɖ. 16:14-16; 19:19-21) Mlɔeba la, Fia Aʋakalẽtɔ la awu efe aʋadziɖuɖua nu ne ede Satana kple efe gbɔgbɔ vɔ̃wo aʋli me, afi si woanɔ dɔmawɔmawɔ fe nɔnɔme si sɔ kple ku me.—Nyaɖ. 20:1-3.
12 Le Kristo fe anyinɔɣi sia me la, wofɔa Kristotɔ amesiaminawo ɖe tsitre yia dzifogbenɔnɔ me ne wowu wofe anyigbadzisubɔsubɔdɔa nu. Ɣeyiɣi aɖe le Babilon Gã la tsɔtsrɔ̃ megbe la, Yesu awu Kristotɔ amesiamina 144,000 la me tɔwo katã nu fofofu nu. (1 Tes. 4:16, 17) Eya ta “ŋugbetɔ” fe fufofoa katã anɔ egbɔ le dzifo hafi Harmagedon-ʋa la nadze egɔme. Le aʋa ma megbe la, woawɔ Alẽvi la fe srɔ̃ɖeɖea. Dzidzɔ ka gbegbee nye esi srɔ̃ɖeɖe sia anye! Nyaɖeɖefia 19:9 gblɔ be: “Dzidzɔtɔwoe nye ame siwo wokpe va Alẽvi la fe srɔ̃ɖeɖe fe fiẽnuɖufe la.” Ɛ̃, dzidzɔtɔwoe nye ŋugbetɔ fe fufofoa me tɔ 144,000 la. Eye Fia la atso aseye be yefe hatidziɖulawo katã ‘le nu ɖum hele nu nom le yefe kplɔ̃ ŋu le yefe fiaɖufea me.’ (Luka 22:18, 28-30) Ke hã, menye Ŋugbetɔsrɔ̃ la kple srɔ̃a koe akpɔ dzidzɔ o.
^ ***w14 2/15 axa 26-27 Nyabiabia Siwo Tso Exlẽlawo Gbɔ***
NYABIABIA SIWO TSO EXLẼLAWO GBƆ
Susu vevi kawo tae fe alafa gbãtɔ me Yudatɔwo “nɔ mɔkpɔkpɔ me” na Mesia la?
▪ Le Yohanes Amenyrɔɖetsimela fe ŋkekeawo me la, “ameawo katã nɔ mɔkpɔkpɔ me, eye wonɔ bubum le wofe dzi me tso Yohanes ŋu be: ‘Alo eyae nye Kristo laa?’ hã.” (Luka 3:15) Anye nu ka tae Yudatɔwo nɔ mɔ kpɔm na Mesia la ɣemaɣi? Susu geɖewo tae.
Esi wodzi Yesu la, Yehowa fe dɔla ɖe eɖokui fia alẽkplɔla siwo nɔ wofe alẽwo ŋuti dzɔm le gbedzi le nuto si te ɖe Betlexem ŋu me. (1) Mawudɔla la gblɔ na wo be: “Wodzi Xɔla, si nye Kristo Afetɔ la, na mi egbea le David fe du la me.” (Luka 2:8-11) Eyome “dzifoʋakɔ gã aɖe va kpe ɖe mawudɔla la ŋu nɔ Mawu kafum nɔ gbɔgblɔm be: ‘Ŋutikɔkɔe na Mawu le dzifo boo, eye ŋutifafa nanɔ ame siwo ŋu wòkpɔa ŋudzedze ɖo la dome le anyigba dzi.’”—Luka 2:13, 14.
Kakaɖedzitɔe la, mawudɔlaa fe nyatakaka sia kpɔ ŋusẽ gã aɖe ɖe alẽkplɔla bɔbɔɖokui siawo dzi. Enumake wodze mɔ yi Betlexem, eye esi wokpɔ Yosef kple Maria kpakple vidzĩ Yesu la, “woka nya siwo wogblɔ na wo tso ɖevi sue sia ŋu la ta” na wo. Nu si do tso emee nye be, “ame siwo katã se nya siwo alẽkplɔlawo gblɔ na wo la fe mo wɔ yaa.” (Luka 2:17, 18) Nyagbɔgblɔ “ame siwo katã se nya sia” fia be alẽkplɔlaawo ka nya siawo ta na ame bubuwo hã to vovo na Yosef kple Maria. Eye esi alẽkplɔlawo trɔ yi afe me la, “wonɔ Mawu dom ɖe dzi henɔ ekafum ɖe nu siwo katã wose hekpɔ, abe ale si wogblɔe na wo ene, la ta.” (Luka 2:20) Ðikeke mele eme o be alẽkplɔla mawo memia nu ɖe nya nyui siwo wose tso Kristo la ŋu dzi o!
Esi Maria kɔ efe ŋgɔgbevia va Yerusalem be woatsɔe aɖo Yehowa ŋkume abe ale si Mose fe Sea bia ene la, nyɔnu nyagblɔɖila Hana ‘de asi akpedada me na Mawu henɔ nu fom tso ɖevi la ŋu na ame siwo katã nɔ Yerusalem fe ɖeɖe la lalam.’ (2) (Luka 2:36-38; 2 Mose 13:12) Eya ta Mesia la fe dodo ŋuti nya yi edzi nɔ kakam.
Emegbe la, “ɣletivimefakala aɖewo tso ɣedzefenutowo me va Yerusalem, eye wobia be: ‘Afi kae Yudatɔwo fe fia si wodzi la le? Elabena míekpɔ efe ɣletivi esime míenɔ ɣedzefe, eye míeva be míade bubu eŋu.’” (Mat. 2:1, 2) Esi “Fia Herodes se nya sia la, dzika tso eya kple Yerusalem bliboa katã fo; eye esi wòfo dukɔ la fe nunɔlawo fe tatɔwo katã kple agbalẽfialawo nu fu la, ede asi wo biabia me be, afi kae woadzi Kristo la le hã.” (3) (Mat. 2:3, 4) Eya ta ame geɖe va nya be: Ame si anye Mesia la va ɖo!
Luka 3:15, si me nyawo míeyɔ va yi la, ɖee fia be Yudatɔ aɖewo susui be Yohanes Amenyrɔɖetsimela anya nye Kristo la. Ke hã Yohanes na wonya be wofe susua mesɔ o, esi wògblɔ be: “Ame si le megbenye gbɔna la tri akɔ wum, ame si fe afɔkpawo nyemedze aɖe o. Ame ma atsɔ gbɔgbɔ kɔkɔe kple dzo anyrɔ mi.” (Mat. 3:11) Nya siwo Yohanes gblɔ ɖokuibɔbɔtɔe la ana woaganɔ mɔ kpɔm na Mesia la vevie wu.
Ðe wòanye be fe alafa gbãtɔ me Yudatɔwo nɔ te ɖe kwasiɖa 70 ŋu nya si wogblɔ ɖi le Daniel 9:24-27 dzi bu akɔnta henya ɣeyiɣi si me Mesia la ava? Ate ŋu anɔ eme ya, gake kpeɖodzi gobii aɖeke mele nya ma ŋu o. Nyatefeae nye be, le Yesu fe ŋkekea me la, susu vovovo siwo tsi tre ɖe wo nɔewo ŋu ye nɔ amewo si ku ɖe kwasiɖa 70-awo ŋu, eye wofe susuawo mesɔ kple gɔmesese si su mía si fifia kura o.
Esenetɔwo, siwo ame geɖe buna be wonye Yudatɔwo fe kɔmama aɖe si ʋu yi ɖanɔ gbedzi la, susui be Mesia eve ye ado le fe 490 fe nuwuwu lɔfo. Gake mímate ŋu aka ɖe edzi be Daniel fe nyagblɔɖia dzie Esenetɔwo nɔ te ɖo bu wofe akɔntawo o. Ne eya dzie wonɔ te ɖo kura gɔ̃ hã la, asesẽ be fufofo si me tɔwo ɖe wo ɖokui ɖe aga tso amewo gbɔ alea fe akɔntabubu ma nakpɔ ŋusẽ ɖe Yudatɔ akpa gãtɔ dzi.
Le fe alafa evelia M.Ŋ. me la, Yudatɔ aɖewo xɔe se be kwasiɖa 70-awo anye tso ɣeyiɣi si wotsrɔ̃ gbedoxɔ gbãtɔa le fe 607 D.M.Ŋ. va se ɖe ɣeyiɣi si me wotsrɔ̃ gbedoxɔ evelia le fe 70 M.Ŋ. me. Gake ame bubuwo bui be nyagblɔɖia me vava do fome kple Maccabeewo fe ɣeyiɣia, si nye fe alafa evelia D.M.Ŋ. Eya ta amewo fe nu mesɔ le ale si woabu kwasiɖa 70-awo fe akɔnta la ŋu o.
Nenye ɖe amewo se kwasiɖa 70-awo me vava gɔme nyuie le fe alafa gbãtɔ M.Ŋ. me la, anye ne apostoloawo kple Kristotɔ bubu siwo nɔ anyi le fe alafa gbãtɔ me la azãe atsɔ aɖo kpe edzi be Mesia la va le ɣeyiɣi ɖoɖia dzi, eye be eyae nye Yesu Kristo. Ke hã kpeɖodzi aɖeke meli be Kristotɔ gbãtɔwo wɔ esia o.
Nu vevi bubu hã li si wòle be míade dzesii. Zi geɖe la, Nyanyuigbalẽŋlɔlawo yɔa Hebri Ŋɔŋlɔawo me nyagblɔɖi siwo va eme ɖe Yesu Kristo dzi. (Mat. 1:22, 23; 2:13-15; 4:13-16) Gake wo dometɔ aɖeke metsɔ Yesu fe anyigba dzi vava do fome kple nyagblɔɖi siwo ku ɖe kwasiɖa 70-awo ŋu o.
Eya ta míate ŋu afo nya ta be: Mímate ŋu agblɔ kple kakaɖedzi be ame siwo nɔ anyi le Yesu fe ŋkekea me la se kwasiɖa 70-awo ŋuti nyagblɔɖia gɔme nyuie o. Ke hã Nyanyuigbalẽawo na míekpɔ susu vevi bubu siwo tae amewo “nɔ mɔkpɔkpɔ me” na Mesia la ɖo.
[Etenuŋɔŋlɔwo]
Biblia la megblɔ be mawudɔlawo “dzi ha” esi wodzi Yesu o.
Ðewohĩ míabia be: Aleke ɣletivimefakalawo wɔ te ŋu tsɔ “ɣletivi” si wokpɔ esime wonɔ Ɣedzefe la do fome kple “Yudatɔwo fe fia” la dzidzi? Ðe wòanye be wose Yesu dzidzi ŋuti nya esi wonɔ mɔ zɔm to Israel-nyigba dzia?
Àte ŋu akpɔ gɔmesese si su mía si fifia ku ɖe kwasiɖa 70-awo ŋuti nyagblɔɖia ŋu le Ðo To Daniel fe Nyagblɔɖi La! fe ta 11.
^ ***w14 3/15 axa 32 Wò Nyawo—‘Ðe Wonyea Ɛ̃, Ganyea Aoa’?***
susu trɔna kabakaba, alo ame si doa ŋugbe le “ŋutilã nu” o. (2 Kor. 1:17) Ke boŋ ‘ezɔna le gbɔgbɔ me.’ (Gal. 5:16) Amewo fe nyonyoe nɔa vevie nɛ ne ele nu wɔm kple wo. Efe Ɛ̃ nyea Ɛ̃!
ÐE WÒ Ɛ̃ NYEA Ɛ̃ ƔESIAƔIA?
Egbea ebɔ be ame siwo menɔa agbe ɖe Biblia fe dzidzenuwo nu o nado ŋugbe eye ne kuxi vi aɖe do mo ɖa alo nane si nyo wu vie dze ko la, womegawɔa ŋugbe si wodo dzi o. Le asitsanyawo me la, wofe “ɛ̃” menyea “ɛ̃” ɣesiaɣi o, nenye be wowɔ agbalẽ ɖe ɖoɖoawo dzi gɔ̃ hã. Ame geɖe megabua srɔ̃ɖeɖe, si nye nubabla si ŋutsu kple nyɔnu wowɔ, be ebia be woaku ɖe wo nɔewo ŋu le wofe agbe me katã o. Ke boŋ ale si gbegbe srɔ̃gbegbe le dzidzim ɖe edzi la ɖee fia be ame geɖe bua srɔ̃ɖeɖe be enye nubabla tsɛ si me woate ŋu atso bɔbɔe.—2 Tim. 3:1, 2.
Ke wò ya ɖe? Ðe wò Ɛ̃ nyea Ɛ̃ ɣesiaɣia? Ke hã abe ale si míekpɔe le nyatia fe gɔmedzedze ene la, ate ŋu adzɔ be nàgli ɖoɖo aɖe si nèwɔ kple ame aɖe; menye le esi wò susu trɔna kabakaba ta o, ke boŋ le nɔnɔme siwo ŋu màte ŋu awɔ naneke le o ta. Gake esi nènye Kristotɔ ta la, ele be nàwɔ nu sia nu si nàte ŋui awɔ ŋugbe siwo nèdo alo nu si dzi nèlɔ̃ ɖo be yeawɔ la dzi. (Ps. 15:4; Mat. 5:37) Ne èwɔe alea la, amewo ava nya wò be ènye ame si dzi woate ŋu aka ɖo, ame si wɔna ɖe efe ŋugbedodowo dzi kple ame si toa nyatefe ɣesiaɣi. (Ef. 4:15, 25; Yak. 5:12) Ne amewo kpɔe be yewoate ŋu aka ɖe dziwò le gbe sia gbe nyawo me la, woadi geɖe wu be yewoaɖo to wò ne èle Mawu Fiaɖufea ŋu nyatefea gblɔm na wo. Eya ta mina míafe Ɛ̃ nanye Ɛ̃ vavã!
^ ***w14 4/1 axa 10-12 Àte Ŋu Aɖu Tetekpɔ Dzi!***
Àte Ŋu Aɖu Tetekpɔ Dzi!
“Nyemeɖoe be makpɔ amamaɖeɖenuwɔnawo hafi o. Gake esi meʋu Internet la, boblododo fe dzesi aɖe dze. Nyemenya ale si wòdzɔe o gake kasia makpɔ la, meʋui.”—CODY.
“Ðetugbui dzetugbe aɖe si le míafe dɔme la va nɔ ahiãmo ɖom nam. Gbe ɖeka, egblɔ nam be míayi amedzrodzefe ‘aɖaɖe modzaka vie.’ Menya nu si tututu dim wònɔ.”—DYLAN.
“TETEKPƆ dzi ɖuɖu sesẽna nam wu nu sia nu.” Nya sia si ame geɖe gblɔna la ɖe ale si wobua tetekpɔe la fia—wokpɔa dzidzɔ ɖe eŋu le ememe. Gake ame bubuwo ya bua tetekpɔ abe futɔ vɔ̃ɖi ene, eye wodina vevie be yewoaɖu edzi. Nu kae wò ya nèsusu? Ne èdo go tetekpɔ la, ɖe wòle be nàna ta loo alo nàɖu edzi?
Ele eme be menye tetekpɔwo katãe hea kuxi sesẽwo vanɛ o. Le kpɔɖeŋu me, ne nɔnɔme aɖe foe ɖe nuwò nètso nya me be yemagaɖu akpɔnɔ vivi o hena ɣeyiɣi aɖe gake eva dzro wò vevie eye nèbe dzaa heɖu vi aɖe la, esia made wò agbe afɔku me kokoko o. Gake kɔɖiɖi na dzodzro aɖewo, vevietɔ esiwo kplɔa ame dea gbɔdɔdɔ fe agbe gbegblẽ nɔnɔ me la, tea ŋu gblẽa nu ŋutɔ. Biblia xlɔ̃ nu be: “Ame si wɔ ahasi . . . la, tagbɔ gbegblẽtɔ wònye; ame si le didim be, yeatsrɔ̃ yefe agbe la, eyae wɔa ale nu sia tɔgbi.”—Lododowo 6:32, 33.
Ne agbe gbegblẽ nɔnɔ fe tetekpɔ aɖe dze ŋgɔwò la, nu kae wòle be nàwɔ? Biblia ɖo eŋu be: “Esiae nye Mawu fe lɔlɔ̃nu: be miazu ame siwo ŋu wokɔ, be miatsri agbe gbegblẽ nɔnɔ; be mia dome ame sia ame nanya ale si wòawɔ aɖu ye ŋutɔ fe ŋutilã dzi le kɔkɔenyenye kple bubu me.” (1 Tesalonikatɔwo 4:3, 4) Aleke nàwɔ asrɔ̃ ɖokuidziɖuɖu? Míadzro afɔɖeɖe etɔ̃ aɖewo siwo ate ŋu akpe ɖe ŋuwò la me.
Afɔɖeɖe Gbãtɔ: Dzɔ Wò Ŋkuwo Ŋu
Ne míeléa ŋku ɖe nu siwo nyɔa gbɔdɔdɔ fe dzodzro ɖe ame me ŋu la, ana dzodzro vɔ̃wo nu nasẽ ɖe edzi le mía me. Esi wònye be kadodo le nu siwo míekpɔna kple nu siwo dzroa mí dome ta la, Yesu xlɔ̃ nu mí be: “Ame sia ame si yia edzi nɔa ŋku lém ɖe nyɔnu aɖe ŋu, si na wòdzroe la, ewɔ ahasi kplii xoxo le efe dzi me.” Eyome Yesu wɔ kpɔɖeŋu wɔdɔɖeamedzi aɖe esi wògblɔ be: “Eya ta ne wò ɖusimeŋku ma le nukikli zum na wò la, hoe, eye nàtsɔe afu gbe ɖa le ɖokuiwò ŋu.” (Mateo 5:28, 29) Nufiame kae le Yesu fe nyaa me na mí? Be míaɖu tetekpɔ dzi la, ele be míaɖe ŋku ɖa enumake, ke menye be míayi edzi anɔ nu siwo anyɔ dzodzro vɔ̃wo ɖe mía me la kpɔm o.
Le kpɔɖeŋu me: Tsɔe be wò ŋku kli gbede gakpotrela fe dzo si le keklẽm sesĩe la. Ðe nàyi edzi anɔ ekpɔma? Gbeɖe! Àɖe ŋku ɖa enumake alo àtsɔ asi axe mo ale be nàkpɔ wò ŋkuwo ta. Nenema kee ne wò ŋku kli nu si nyɔa gbɔdɔdɔ fe dzodzro ɖe ame me, eɖanye le agbalẽ me, le kɔmpiuta alo television dzi, alo ame aɖe ɖe eɖokui ɖi o, ɖe ŋku ɖa enumake. Kpɔ wò susua ta be dzodzro mawo naganyɔ ɖe mewò o. Juan, si amamaɖeɖenuwɔnawo kpɔkpɔ zu numame na tsã la, gblɔ be: “Zi geɖe la, ne mekpɔ nyɔnu dzetugbe aɖe la, medina be makpɔe agakpɔe ake. Eya ta mezia ɖokuinye dzi ɖea ŋku ɖa, hegblɔna na ɖokuinye be: ‘Do gbe ɖa na Yehowa! Ehiã be nàdo gbe ɖa enumake!’ Ne medo gbe ɖa vɔ megbe kpuie ko la, dzodzroa nu tsina.”—Mateo 6:9, 13; 1 Korintotɔwo 10:13.
Ðo ŋku edzi be nutefewɔla Hiob hã gblɔ be: “Mebla nu kple nye ŋku, eye aleke lawɔ malé ŋku ɖe ɖetugbui ŋu?” (Hiob 31:1) Ðe manyo be wò hã nàɖo tame kplikpaa nenema ke oa?
Te mɔnu sia kpɔ: Ne wò ŋku kli nu si anyɔ gbɔdɔdɔ fe dzodzro ɖe mewò la, ɖe wò ŋku ɖa kaba. Srɔ̃ Biblia ŋlɔla si do gbe ɖa be, “Ðe nye ŋku ɖa le nu dzodzrowo kpɔkpɔ ŋu” la, fe kpɔɖeŋu.—Psalmo 119:37.
Afɔɖeɖe Evelia: Dzɔ Wò Tamesusu Ŋu
Esi mí katã míenye ame madeblibowo ta la, míewɔa avu kple dzodzro vɔ̃wo ɣeaɖewoɣi. Biblia gblɔ be: “Nu si tea ame sia ame kpɔ lae nye ye ŋutɔ fe nudzodzro si henɛ, eye wòblenɛ. Azɔ ne nudzodzro la fɔ fu la, edzia nu vɔ̃.” (Yakobo 1:14, 15) Aleke nàkpɔ ɖokuiwò ta be nàgage ɖe mɔ̃ vɔ̃ɖi ma si agblẽ nu le ŋuwò la me o?
Ne dzodzro vɔ̃wo nyɔ ɖe mewò la, ɖo ŋku edzi be àte ŋu atia ale si nàwɔ nui. Wɔ avu kple dzodzro mawo. Ðe wo ɖa le susu me. Ðu ɖokuiwò dzi be màganɔ gbɔdɔdɔ fe agbe gbegblẽ nuwɔnawo ŋu bum o. Ŋutsu aɖe si ŋkɔe nye Troy, si Internet dzi amamaɖeɖenuwɔnawo kpɔkpɔ zu numame na tsã la gblɔ be: “Metsɔa susu ɖoa nu nyuiwo ŋu ale be mate ŋu adzudzɔ susu vɔ̃wo ŋu bubu. Menɔ bɔbɔe kura o. Tetekpɔa ɖu dzinye zi geɖe. Gake mlɔeba la, meva srɔ̃ ale si maɖu ɖokuinye dzi be maganɔ nu mawo ŋu bum o.” Nyɔnu aɖe si ŋkɔe nye Elsa, si wɔ avu kple agbe gbegblẽ nɔnɔ fe tetekpɔwo esime wònye ɖetugbui la gblɔ be, “Mena nye ŋku biã ɖe Yehowa subɔsubɔ kple gbedodoɖa ŋu, si wɔe be mete ŋu dzudzɔ tamesusu vɔ̃wo ŋu bubu.”
Te mɔnu sia kpɔ: Ne èkpɔe be èva le gbɔdɔnuwɔnawo ŋu bum la, dzudzɔ enumake eye nàdo gbe ɖa. Wɔ avu kple tamesusu gbegblẽ mawo, eye nàna wò susu nanɔ “nu siwo katã nye nyatefe, nu siwo katã ŋu wòhiã be woabu vevie, nu siwo katã le dzɔdzɔe, nu siwo katã le dzadzɛ, nu siwo katã dze na lɔlɔ̃, nu siwo katã ŋu wofoa nu nyui le” la ŋu, eye “ne nɔnɔme nyui aɖe li, eye ne nane li si dze kafukafu la, [nɔ] nu siawo ŋu bum.”—Filipitɔwo 4:8.
Afɔɖeɖe Etɔ̃lia: Kpɔ Wò Zɔzɔme Dzi
Ne dzodzroa li, tetekpɔa do mo ɖa, eye mɔnukpɔkpɔ hã le ʋuʋu ɖi la, ɖokuidziɖuɖu menɔa bɔbɔe kura o. (Lododowo 7:6-23) Aleke nàwɔ afo asa na nɔnɔme sia?
Biblia ɖo aɖaŋu sia si me nunya le be: “Nunyala kpɔa dzɔgbevɔ̃e, eye wòɣlaa eɖokui; ke ame bebewu dea ta eme, eye akpɔ etɔnua.” (Lododowo 22:3) Eya ta lé ŋku ɖe wò zɔzɔme ŋu. Bu nɔnɔme siwo ate ŋu akplɔ wò ade kuxi me la ŋu do ŋgɔ, eye nàfo asa na wo. (Lododowo 7:25) Ŋutsu aɖe si ŋkɔe nye Filipe, si va ɖu amamaɖeɖenuwɔnawo kpɔkpɔ si zu numame nɛ tsã dzi la gblɔ be: “Meda kɔmpiuta si fomea zãna la ɖe afi si ame sia ame ate ŋu akpɔe le, eye mena wotrɔ asi le eŋu be wòaxe mɔ na Internet dzi amamaɖeɖenuwɔnawo. Eye ne fomea me tɔ bubuwo li ko hafi mezãa Internet la.” Nenema kee Troy, si ŋu nya míegblɔ va yi la gblɔ be: “Mefoa asa na film siwo nyɔa gbɔdɔdɔ fe dzodzro ɖe ame me la kpɔkpɔ eye nyemenɔa ame siwo tsɔa gbɔdɔnyawo nɔa hatse kam la dome o. Nyemedi be made ɖokuinye afɔku me o.”
Te mɔnu sia kpɔ: Dzro ɖokuiwò me anukwaretɔe be nàde dzesi wò gbɔdzɔgbɔdzɔwo, eye wɔ ɖoɖo do ŋgɔ be nàfo asa na nɔnɔme siwo ate ŋu akplɔ wò ade tetekpɔ me.—Mateo 6:13.
MÈGANA TA O!
Ke ne èle agbagba dzem kpem gake tetekpɔ gaɖu dziwò ɖe? Dzi megaɖe le fowò ale be nàna ta o! Biblia gblɔ be: “Ame dzɔdzɔe dzea anyi zi adre, eye wògafɔna.” (Lododowo 24:16) Ɛ̃, mía Fofo si le dzifo la le dzi dem fo na mí be ‘míagafɔ.’ Ðe nàlɔ̃ faa axɔ kpekpeɖeŋu si wòdi be yeana wò lɔlɔ̃tɔe la? Ekema nɔ gbedodoɖa dzi nɛ, ɖeɖi megate ŋuwò o. Nɔ efe Nya la sɔsrɔ̃ dzi be nàdo ŋusẽ wò xɔse. Nɔ Kristotɔwo fe kpekpewo dem be nàse dzidefonya siwo akpe ɖe ŋuwò be màna ta o. Na Mawu fe ŋugbedodo sia nade dzi fo na wò, esi wògblɔ be: “Mali ke wò, makpe ɖe ŋuwò.”—Yesaya 41:10.
Cody, si ŋu nya míegblɔ le gɔmedzedzea me la gblɔ be: “Avu kple kɔe wònye hafi meva dzudzɔ amamaɖeɖenuwɔnawo kpɔkpɔ. Tetekpɔa ɖu dzinye zi geɖe, gake le Mawu fe kpekpeɖeŋu me la, meva ɖu numame sia dzi mlɔeba.” Dylan, si hã ŋu nya míegblɔ va yi la gblɔ be: “Anye ne mate ŋu anɔ agbe gbegblẽ kple nye dɔwɔhatia bɔbɔe hafi. Gake medo dzi gblɔ nɛ be ‘Ao!’ Dzidzeme bliboe wònyena ne dzitsinya nyui le ame si. Gawu la, menya be mena Yehowa kpɔ dzidzɔ ɖe ŋunye.”
Ne èdze agbagba ɖu tetekpɔ dzi la, àte ŋu aka ɖe edzi be Mawu akpɔ dzidzɔ ɖe wò hã ŋuwò!—Lododowo 27:11.
[Etenuŋɔŋlɔ]
Míetrɔ ŋkɔ siwo le nyati sia me.
[Nɔnɔmetata si le axa 11]
Ne èkpɔ nu si anyɔ gbɔdɔdɔ fe dzodzro ɖe mewò la, ɖe wò ŋku ɖa
[Nɔnɔmetata si le axa 11]
Ne susu vɔ̃wo va tame na wò la, dzudzɔ eye nàdo gbe ɖa
[Nɔnɔmetata si le axa 12]
“Ne fomea me tɔ bubuwo li ko hafi mezãa Internet la”
^ ***w14 4/15 axa 19-20 Ame Aɖeke Mate Ŋu Asubɔ Afetɔ Eve O***
siwo dzilawo gblɔna na wo viwo tso Yehowa ŋu ne wole dze ɖom kpli wo gbe sia gbe kple kpɔɖeŋu si woɖona mee ɖeviwo srɔ̃a nu akpa gãtɔ tsoe, vevietɔ nu siwo ku ɖe mawusubɔsubɔ ŋu.
EMETSONU SIWO WOMEKPƆA MƆ NA O
8 Ame geɖe dea ŋugble le afɔku siwo ate ŋu ado tso eme ne wogblẽ wofe fomea ɖi zɔ mɔ yi duta ŋu, gake wo dometɔ geɖe mekpɔa emetsonuawo katã doa ŋgɔ o. (Lod. 22:3) Esi Marilyn dzo megbe kpuie ko la, eva le efe fomea susum vevie. Srɔ̃a kple via hã nɔ esusum. Via sue Jimmy bianɛ zi geɖe be, “Nu ka tae nèdzo le gbɔnye?” Eye esi ɣletiwo kple fewo va nɔ yiyim la, Marilyn va kpɔe be nu le gbegblẽm le yefe fomea ŋu. Jimmy megadina be yeagblɔ efe nyawo nɛ o. Marilyn gblɔ kple aɖatsi be, “Vinyea megalɔ̃m o.”
9 Ne dzilawo kple wo viwo mele tefe ɖeka o la, egblẽa nu le wofe seselelãme kple agbenɔnɔ ŋu. Nuwo gagblẽna ɖe edzi wu ne ɖeviawo le sue eye dzilawo hã dzo le wo gbɔ etefe didi. Marilyn ɖe eme na Jimmy be eya fe nyonyo tae yetsɔ nu geɖe sa vɔe ɖo. Gake Jimmy ya se le eɖokui me be ye nɔ gblẽ ye ɖi. Le gɔmedzedzea la, medzɔ dzi nɛ be ye nɔ dzo le ye gbɔ o. Gake emegbe la, ne nɔa ɖi tsa va le wo gbɔ hena ɣeyiɣia aɖe la, medzɔa dzi nɛ o. Abe ale si wònɔna le ɖevi siwo wo dzilawo gblẽ ɖi dometɔ geɖe gome ene la, Jimmy se le eɖokui me be mele be ye nɔ nakpɔ mɔ be yealɔ̃e ahaɖo toe o.—Mixlẽ Lododowo 29:15.
10 Esi Marilyn megale via gbɔ o ta la, edzea agbagba be yeanɔ ga kple nunanawo ɖom ɖee be nɔnɔmea naɖɔ ɖo. Gake eva de dzesii be ɖeko yele ye kple ye via dome mam eye yele efiam le manyamanya me be ŋutilãmenuwo le vevie wu Yehowa subɔsubɔ kple fomekadodowo. (Lod. 22:6) Jimmy gblɔna nɛ be: “Mègatrɔ gbɔ o. Wò ya nɔ nuwo ɖom ɖem ko.” Marilyn va kpɔe be yemate ŋu ato lɛtaŋɔŋlɔ, kafofo, alo dzeɖoɖo to Internet dzi ahe ye via o. Egblɔ be ne èle viwòa kpɔm le videoa dzi hã la, “màte ŋu awɔ atuu na viwò le Internet dzi alo agbugbɔ alɔgo dzi nɛ hafi wòamlɔ anyi o.”
11 Ƒomedodo si le Marilyn kple Yehowa, kple esi le eya kple srɔ̃a James dome hã nɔ gbegblẽm. Ŋkeke ɖeka koe Marilyn kpɔna le kwasiɖaa me tsɔ dea hamea fe kpekpe kple gbeadzi, eye ele be wòanɔ avu wɔm kple efe dɔmemegã si nɔa agbagba dzem be yeadze ahiãe. Esi Marilyn kple James megale tefe ɖeka aɖo dze o ta la, ame bubuwoe wo ame evea siaa gblɔa wofe dzimenyawo na, eye esia na wowɔ ahasi kloe. Marilyn va kpɔe be togbɔ be yewomewɔ ahasi o hã la, esi yewomele tefe ɖeka o ta la, yewomele wɔwɔm ɖe Biblia fe aɖaŋuɖoɖo si ku ɖe yewo nɔewo fe seselelãme nuhiahiãwo gbɔ kpɔkpɔ ŋu dzi o. Womegatea ŋu wɔa nu siwo wowɔna esime wole wo nɔewo gbɔ, abe susu aɖe léle kpɔ enumake, wo nɔewo ŋkume kpɔkpɔ, nukoko, asilili wo nɔewo ŋu, asikpakpla kɔ na wo nɔewo, “lɔlɔ̃” ɖeɖe fia wo nɔewo, alo srɔ̃nu la nana ene o. (Haw. 1:2; 1 Kor. 7:3, 5) Eye womegatea ŋu subɔa Yehowa bliboe abe fome ene o. Marilyn gblɔ be: “Esi mesee le takpekpe aɖe me be fometadedeagu wɔwɔ edziedzi le vevie hafi míate ŋu atsi agbe le Yehowa fe ŋkeke gã la dzi la, mede dzesii be ehiã be matrɔ ayi afe. Ele be magadze ŋusẽdodo fomedodo si le nye kple Yehowa dome gɔme, eye magbugbɔ atu nye fomea ɖo.”
AÐAŊUÐOÐO NYUITƆA KPLE GBEGBLẼA
12 Esi Marilyn ɖoe be yeatrɔ ayi afe la, ame aɖewo ɖo aɖaŋu nyui nɛ, eye ame bubuwo ɖo aɖaŋu gbegblẽ nɛ. Hamemetsitsi siwo le afi ma kafui ɖe efe xɔse kple dzinɔamefoa ta. Gake ame bubu siwo hã dzo le wofe fomewo gbɔ ya mewɔe nenema o. Le esi woasrɔ̃ efe kpɔɖeŋua tefe la, ɖe wodze agbagba be yewoana wòatrɔ susu boŋ. Wogblɔ nɛ be: “Ne èyia, madidi hafi nàgatrɔ ava afi sia o. Aleke nàwɔ akpɔ ga akpɔ fomea dzi ne ètrɔ yi afe?” Gake mele be Kristotɔwo nagblɔ dziɖeleamefonya mawo tɔgbi o, ke boŋ “woaɖo ŋku edzi na ɖetugbuiwo be woalɔ̃ wo srɔ̃wo, woalɔ̃ wo viwo, woanye . . . afemedɔwɔlawo” le woawo ŋutɔwo fe afewo me, “bene woagafo nu gbegblẽ tso Mawu fe nya la ŋu o.”—Mixlẽ Tito 2:3-5.
13 Ame geɖe siwo gblẽ wofe fomewo ɖi yi ɖale dɔ wɔm le duta tsɔa wo detɔwo fe nuŋububu be woade bubu fometɔwo, vevietɔ dzilawo, ŋu la ɖoa ŋgɔ na nu bubu ɖe sia ɖe. Ebia xɔse hafi Kristotɔ nate ŋu awɔ nu si to vovo na fometɔwo fe didiwo ale be wòadze Yehowa ŋu.
^ ***w14 5/1 axa 11 Ènyaa***
ÈNYAA?
Nu ka tae woŋea nu vlo wɔla siwo woklã ɖe ati ŋu la fe afɔwo?
Nyanyuigbalẽawo gblɔ tso Yesu kple nu vlo wɔla eve siwo woklã ɖe ati ŋu la ŋu be: “Yudatɔwo bia Pilato be wòana woaŋe wofe afɔwo, eye woaɖe wofe kukuawo adzoe.”—Yohanes 19:31.
Le se si Mawu de na Yudatɔwo nu la, ne wowu nu vlo wɔla aɖe eye wohe efe ŋutilã kukua ɖe ati ŋu la, ‘mele be woagblẽ efe kukua ɖi ŋu nake ɖe edzi o.’ (5 Mose 21:22, 23) Edze abe Yudatɔwo wɔ se sia ke ŋu dɔ le ame siwo Romatɔwo klã ɖe ati ŋu la gome ene. Eya ta le go sia me la, afɔŋeŋe na wo ana woaku kaba ale be woaɖi wo hafi Sabat la nadze egɔme le ɣeɖoto.
Ne wole ame si wotso kufia na la wu ge alea la, zi geɖe la, wotsɔa gatagbadzɛwo klãa efe asiwo kple afɔwo ɖe atia ŋu. Ne wofɔ atia ɖe tsitrenu la, amea fe kpekpeme katã nɔa gatagbadzɛawo dzi eye wòsea veve helĩhelĩ. Hafi amea nate ŋu agbɔ le nɔnɔme ma me la, ele be wòahe efe afɔkawo me ate ɖe gatagbadzɛ siwo wofo ɖe efe afɔwo me la dzi. Gake ne woŋe efe afɔwo la, ekema asesẽ nɛ be wòagbɔ. Esia wɔnɛ be amea kuna kaba, le gbɔgbɔtsixe si tsi efo ta loo alo le nu vevi si wowɔe la ta.
Aleke wozã akafo le aʋawɔwɔ me le blema?
Aʋawɔnu si David zã tsɔ wu ame dzɔtsu Goliat lae woyɔna be akafo. Edze abe fe siwo me David nye alẽkplɔvi la mee wòsrɔ̃ aʋawɔnu sia zazã ene.—1 Samuel 17:40-50.
Akafo dze le Egiptetɔwo kple Asiriatɔ siwo nɔ anyi le Biblia ŋlɔɣiwo la fe nutatawo me. Aʋawɔnu sia nye avɔ alo lãgbalẽ sue aɖe si fe go eveawo dzi wotsi ka ɖo. Akafodalaa tsɔa kpe zɔzrɔ̃e alo kpe goɖoe si fe lolome anɔ abe aŋuti sue ene, si fe kpekpeme ade gram 250 la dea akafoa fe avɔa alo lãgbalẽa me. Emegbe atro akafoa le yame sesĩe ahaɖe asi le kaawo dometɔ ɖeka ŋu, eye kpea ado kple ŋusẽ ahaɖo ta nu si dzi wòdzidzee ɖo la gbɔ tututu.
Esi woku blema duwo nɔfewo le Titina Ɣedzefe nutowo me la, woke ɖe akafokpe gbogbo aɖewo siwo wozã le aʋawɔwɔ me le blema la ŋu. Aʋawɔla bibiwo ate ŋu ada akafokpe wòalũ ʋɔ sesĩe abe kilometa 160 va ɖo 240 le gafofo ɖeka me ene. Numekulawo fe nu mesɔ nenye be akafokpe tea ŋu dea didife abe dati ene o, ke hã akafokpe hã tea ŋu wua ame abe dati ke ene.—Ʋɔnudrɔ̃lawo 20:16.
[Nɔnɔmetata si le axa 11]
Asiriatɔwo fe akafodala siwo le Yudatɔwo fe du sesẽ aɖe dzi dzem fe nɔnɔmetata si woɖe ɖe gli ŋu
[Afi Si Míexɔ Mɔɖeɖe Tso]
© Erich Lessing/Art Resource, NY
^ ***w14 5/15 axa 12-15 Wɔ Ðe Sikasededea Dzi Le Gbefãɖeɖedɔa Me***
3 Zi geɖe la, míewɔna ɖe Sikasededea dzi le nuwɔwɔ kple haxɔsetɔwo me. Gake menye ame siwo do fome kpli mí le xɔse la me ŋu koe Yesu gblɔ be míawɔ nu ɖo alea o. Le nyatefe me la, esi wònɔ nu fom tso ale si wòle be míawɔ nu ɖe amewo katã—míafe futɔwo gɔ̃ hã—ŋu ye wòna mɔfiame vevi sia. (Mixlẽ Luka 6:27, 28, 31, 35.) Ne ele alea la, ke aleke gbegbe wòhiã be míawɔ ɖe Sikasededea dzi le nuwɔwɔ ɖe ame siwo míeɖia ɖase na, siwo dometɔ geɖe nye “ame siwo si dzi fe nɔnɔme nyui le hena agbe mavɔ kpɔkpɔ” la ŋue nye esi!—Dɔw. 13:48.
4 Azɔ mina míadzro biabia ene aɖewo siwo wòle be wòanɔ susu me na mí ne míele gbefã ɖem la me: Ame ka fomevie mele nu fom na? Afi kae meke ɖe eŋu le? Ɣeyiɣi kae nye nyuitɔ si mayi amewo gbɔ? Aleke wòle be mafo nu na wo? Abe ale si míakpɔe ene la, biabia siawo ate ŋu akpe ɖe mía ŋu míabu ame siwo míele gbefã ɖem na fe seselelãmewo ŋu ale be míanya ale si míawɔ nu ɖe wo ŋu.—1 Kor. 9:19-23.
AME KA ƑOMEVIE MELE NU ƑOM NA?
5 Zi geɖe la, ame ɖekaɖekawoe míefoa nu na le gbeadzi. Ame sia ame kple efe kuxie, eye nu siwo me ame sia ame to la le vovo. (2 Kron. 6:29) Ne èle tetem ɖe ame aɖe ŋu be yeaɖe gbefã nɛ la, bia ɖokuiwò be: ‘Ne nyee nye afemenɔlaa la, aleke madi be wòawɔ nu ɖe ŋunye? Ðe wòavivi nam ne ebum abe nutoa me tɔ ɖe sia ɖe ko enea? Alo ɖe wòadzɔ dzi nam wu ne edi be yeanya ame si fomevi menyea?’ Ŋugbledede le biabia siawo tɔgbi ŋu akpe ɖe mía ŋu míawɔ nu ɖe afemenɔla ɖe sia ɖe ŋu le efe nɔnɔme nu.
6 Ame aɖeke madi be amewo nabu susu vɔ̃ ɖe ye ŋu o. Le kpɔɖeŋu me, esi míenye Kristotɔwo ta la, míedzea agbagba wɔna ɖe aɖaŋu si Biblia ɖo be ‘míana míafe nya nadze to ɣesiaɣi’ la dzi. (Kol. 4:6) Gake esi míede blibo o ta la, míegblɔa nya aɖewo ɣeaɖewoɣi siwo va vea mí emegbe. (Yak. 3:2) Ne edzɔ be míefo nu na ame aɖe nyuie o le esi nuwo meyi na mí nyuie le ŋkekea me o ta la, mímadi be amea nabu mí be míenye “ame mabuame” alo “ameŋumabula” o. Míanɔ mɔ kpɔm be amea nase nu gɔme na mí. Ke ɖe mele be míawo hã míase nu gɔme na amewo nenema ke oa?
7 Ne afemenɔla aɖe do dziku alo da gbe ɖe mía gbɔ la, ɖe manyo be míatsɔe be ɖewohĩ esi nuwo meyi nɛ nyuie le ŋkekea me o tae oa? Ðe wòanye be ele nɔnɔme sesẽwo me tom le dɔme alo le sukua? Ðe lãmegbegblẽ le fu ɖem nɛa? Edzɔ zi geɖe be afemenɔla siwo do dziku ɖe mía ŋu zi gbãtɔ la dometɔ geɖe xɔ nya la emegbe le esi Yehowa fe amewo wɔ nu ɖe wo ŋu tufafatɔe hede bubu wo ŋu ta.—Lod. 15:1; 1 Pet. 3:15.
8 Míeɖea gbefã na ame ɖe sia ɖe fomevi. Le kpɔɖeŋu me, le fe ʋɛ siwo va yi me la, wota ame 60 kple edzivɔ fe nutefekpɔkpɔwo ɖe Gbetakpɔxɔ fe nyati si nye “Biblia Le Amewo Ƒe Agbenɔnɔ Trɔm” me. Ame siwo ŋu nya wogblɔ le nyati mawo me la dometɔ aɖewo nye fiafiwo, ahamulawo, nu vlo wɔha me tɔwo, alo atike vɔ̃ɖi zãlawo tsã. Bubuwo nye dunyahelawo, subɔsubɔhakplɔlawo kple ame siwo vuna ɖe wofe dɔwɔɖuiwo ko ŋu tsã. Wo dometɔ aɖewo hã nye agbe baɖa nɔlawo. Gake wo katã woɖo to nya nyuia, wolɔ̃ wosrɔ̃ Biblia kpli wo, wotrɔ wofe agbenɔnɔ, eye wova xɔ nyatefea. Eya ta mele be míasusu be ame aɖewo ya mate ŋu axɔ Fiaɖufegbedeasia gbeɖe o. (Mixlẽ 1 Korintotɔwo 6:9-11.) Ke boŋ ele be míanyae be ‘amewo katã fomevi’ ate ŋu aɖo to nya nyui la.—1 Kor. 9:22.
AFI KAE MEKE ÐE EŊU LE?
9 Zi geɖe la, amewo fe afewo mee míeyina ɖaɖea gbefã na wo le. (Mat. 10:11-13) Esi míafe afewo kple nunɔamesiwo le vevie na mí ta la, míedina be amewo nade bubu nu siawo ŋu. Míedina be míanɔ dedie le míafe afewo me. Eya ta ne míele tso afe me yi afe me dɔa wɔm la, anyo be míaɖɔ ŋu ɖo ale be míagawɔ naneke si aɖe fu na amewo le wofe afewo me o.—Dɔw. 5:42.
10 Le egbexexe si me nu vlo wɔwɔ xɔ afe ɖo me la, ame geɖe vɔ̃na na ame siwo womenya o. (2 Tim. 3:1-5) Eya ta ne míege ɖe afe aɖe me la, mele be míawɔ naneke si ana woabu susu vɔ̃ ɖe mía ŋu o. Le kpɔɖeŋu me, tsɔe be míege ɖe afe aɖe me hefo ʋɔa. Ne ame aɖeke meʋui o la, ɖewohĩ míadi be míado mo ɖe fesrea nu, alo atsa le afea me kpɔ be míakpɔ afemenɔlaa mahã. Le miafe nutoa me la, ɖe esia maɖe fu na afemenɔlaa oa? Nu kae afelikawo asusu? Ele eme be ehiã be míawɔ gbefãɖeɖedɔa tsitotsito ya. (Dɔw. 10:42) Míedi vevie be amewo nase nya nyuia. (Rom. 1:14, 15) Ke hã, nunya anɔ eme be míatsri nu sia nu si ate ŋu aɖe fu na amewo le míafe anyigbamama me. Apostolo Paulo gblɔ be: “Míewɔa naneke si azu nukikli le mɔ aɖeke nu o, bene woagakpɔ vodada le míafe subɔsubɔdɔ la ŋu o.” (2 Kor. 6:3) Ne míeɖoa ŋku edzi be amewo fe afewo kple nunɔamesiwo le vevie na wo eye míedea bubu wo ŋu la, esia ate ŋu ahe wo dometɔ aɖewo ɖe nyatefea ŋu.—Mixlẽ 1 Petro 2:12.
ƔEYIƔI KAE NYE NYUITƆ SI MAYI AMEWO GBƆ?
11 Vovo menɔa mí Kristotɔwo ŋu kura o. Be míawɔ nu siwo míeɖo be míawɔ la, míewɔa ɖoɖo nyuie ɖe ale si míazã míafe ɣeyiɣi ŋu hetsɔa nu siwo le vevie wu la ɖoa nɔfe gbãtɔ. (Ef. 5:16; Flp. 1:10) Ne nane va gblẽ míafe ɖoɖoa me na mí la, etena ɖe mía dzi. Eya ta edzɔa dzi na mí ne amewo de bubu ɖoɖo si míewɔ ɖe míafe ɣeyiɣi ŋu la ŋuti, wosea nu gɔme na mí, eye womegblẽa ɣeyiɣi na mí o. Esi Sikasededea le susu me na mí la, aleke míaɖee afia be míedea bubu ame siwo míeɖia ɖase na fe ɖoɖowɔɖiwo ŋu?
12 Ele be míadze agbagba ade dzesi ɣeyiɣi nyuitɔ si míayi amewo gbɔ. Le míafe anyigbamama me la, ɣekaɣie amewo nɔa afe me zi geɖe? Ɣekaɣie woalɔ̃ be yewoaɖo to mí? Anyo be míatrɔ asi le míafe gbeadziyiɖoɖowo ŋu be míayi wo gbɔ le ɣeyiɣi mawo dzi. Le tefe aɖewo la, tso afe me yi afe me dɔa ɖea vi wu ne míewɔe le ɣetrɔ alo fiẽ me. Ne nenemae nɔnɔmea le le miafe nutoa me la, ɖe manyo be nàwɔ ɖoɖo awɔ tso afe me yi afe me dɔa le ŋkekea fe gafofo mawo me oa? (Mixlẽ 1 Korintotɔwo 10:24.) Míate ŋu aka ɖe edzi be Yehowa ayra ɖe nu sia nu si míatsɔ asa vɔe be míaɖe gbefã le míafe anyigbamamawo me le ɣeyiɣi si sɔ na amewo dzi la dzi.
13 Mɔ bubu ka dzie míate ŋu ato ade bubu afemenɔlawo ŋu? Ne afemenɔla aɖe xɔ mí la, ele be míaɖi ɖase nɛ nyuie, gake mele be míanɔ egbɔ wòadidi fũu akpa o. Ðewohĩ amea ɖo ɣeyiɣi ma ɖi na nu bubu aɖe si le vevie nɛ wɔwɔ. Ne afemenɔlaa gblɔ be yemevo o la, míate ŋu ana wòanya be nya kpui aɖe koe míedi be míagblɔ nɛ, eye míawɔ míafe ŋugbedodoa dzi. (Mat. 5:37) Hafi míawu dzeɖoɖoa nu la, anyo be míabia amea be ɣekaɣie wòadi be míagava egbɔ ake mahã. Gbefãɖela aɖewo kpɔe be eɖea vi ne yewogblɔ be: “Madi vevie be magava gbɔwò. Ðe wòadzɔ dzi na wò be mafo ka na wò alo aɖo message ɖe wò hafi avaa?” Ne míetrɔ míafe ɖoɖowo wòsɔ ɖe amewo fe ɖoɖowɔɖiwo nu la, ke míele Paulo, ame si ‘media eya ŋutɔ fe nyonyo o, ke boŋ ame geɖewo tɔ, bene woakpɔ ɖeɖe’ la, fe kpɔɖeŋu srɔ̃m.—1 Kor. 10:33.
ALEKE WÒLE BE MAƑO NU NA WO?
14 Tsɔe be gbe ɖeka la, ame aɖe fo ka na wò. Esi nèse efe gbe la, èkpɔe be yemenya amea o. Gake amea le nya biam wò ku ɖe nuɖuɖu si dzɔa dzi na wò ŋu. Àtsi dzi le ɖokuiwò me le ame si le kaa fom kple nu si tututu dim wòle ŋu. Anɔ eme be esi nèdi be yeade bubu eŋu ta la, àfo nu kplii vie, gake ɖewohĩ àtso dzeɖoɖoa dzi kaba. Ke hã tsɔe be ame si fo ka na wò la ɖe eɖokui nu enumake be nuɖuɖuŋutinunyalae yenye, eye be aɖaŋu nyui aɖewo le ye si yedi be yeaɖo na wò. Anɔ eme be àlɔ̃ aɖo toe. Le nyatefe me la, edzɔa dzi na mí ne amewo meɣla ame siwo wonye ɖe mí o eye wofo nu na mí ŋuɖɔɖotɔe. Aleke míate ŋu ade bubu amewo ŋu nenema le gbeadzi?
15 Le nuto geɖe me la, ehiã be míagblɔ susu si tae míeva afemenɔlaa gbɔ la eme nakɔ. Enye nyatefe be nya vevi aɖewo le mía si si ŋu afemenɔlaa menya nu tsoe o, gake tsɔe be míeɖe ame siwo míenye fia afemenɔlaa o, ɖeko míebia nya sia enumake tsɔ dze dzeɖoɖoa gɔmee, be: “Ne àte ŋu aɖɔ kuxi siwo le xexea me ɖo la, wo dometɔ kae nàɖɔ ɖo?” Míenyae be susu si tae míebia nya ma ɖoe nye be míanya amea fe susu le nya ma ŋu eye eyome míazã Biblia atsɔ aɖo nyaa ŋu nɛ. Ke hã afemenɔlaa abia eɖokui be: ‘Ame kae ame sia nye, eye nu ka tae wòle nya sia biamem? Nya sia gɔme ɖe?’ Eya ta ele be míadze agbagba be míana afemenɔlaa navo le eɖokui me. (Flp. 2:3, 4) Aleke míate ŋu awɔ esia?
16 Dzikpɔla mɔzɔla aɖe kpɔe be mɔnu si gbɔna ɖea vi. Ne edo gbe na afemenɔlaa vɔ la, etsɔa trakt si nye Àdi Be Yeanya Nyatefe Laa? nanɛ hegblɔna be: “Míele agbalẽvi sia nam ame sia ame le nutoa me egbea. Edzro nyabiase ade siwo amewo lɔ̃a biabia la me. Tɔwòe nye esia.” Nɔviŋutsua gblɔ be ame geɖe ɖea dzi ɖi vie ne wonya susu si tae míeva wo gbɔ ɖo. Le esia megbe la, enɔa bɔbɔe be woayi dzeɖoɖoa dzi. Eyome dzikpɔla mɔzɔlaa biaa afemenɔlaa be: “Ède ŋugble le biabia siawo dometɔ aɖe ŋu kpɔa?” Ne afemenɔlaa tɔ asi wo dometɔ aɖe dzi la, nɔviŋutsua ʋua trakt la eye wodzroa nu si Biblia gblɔ tsɔ ɖo nya ma ŋu me. Ne metia nyabiaseawo dometɔ aɖeke o la, dzikpɔlaa ŋutɔ tiaa ɖeka heyia dzeɖoɖoa dzi be afemenɔlaa nagatsi dzimaɖi o. Ke hã mɔ bubu geɖewo li siwo dzi míato adze dzeɖoɖo gɔme kple amewo. Le nuto aɖewo me la, afemenɔlawo kpɔa mɔ be míawɔ nanewo siwo wofe dekɔnuwo bia hafi agblɔ susu si tae míeva ɖo. Nu vevitɔa ye nye be, míatrɔ asi le míafe ŋgɔdonyawo ŋu wòasɔ ɖe ale si nutoa me tɔwo kpɔa mɔ be amewo nafo nu na yewo la nu.
YI EDZI NÀNƆ WƆWƆM ÐE SIKASEDEDEA DZI LE GBEƑÃÐEÐEDƆA ME
17 Va se ɖe afi sia la, mɔ kawo dzie míetona wɔna ɖe agbenɔnɔ ŋuti gɔmeɖose vevitɔ, alo Sikasededea, dzi le míafe gbefãɖeɖedɔa me? Míewɔa nu ɖe afemenɔla ɖe sia ɖe ŋu le efe nɔnɔme nu. Míeɖoa ŋku edzi be amewo fe afewo kple nunɔamesiwo le vevie na wo eye míedea bubu wo ŋu. Míedzea agbagba be míayi amewo gbɔ le ɣeyiɣi nyuitɔ si míatu wo eye woalɔ̃ be yewoaɖo to mí la dzi. Míetrɔa asi le míafe ŋgɔdonyawo ŋu be wòasɔ ɖe ale si nutoa me tɔwo kpɔa mɔ be amewo nafo nu na yewo la nu.
18 Nu nyui geɖe dona tsoa eme ne míewɔ nu ɖe amewo ŋu abe ale si míadi be woawɔ nu ɖe mía ŋu ene. Ne míewɔa nu ɖe amewo ŋu nyuie ameŋububutɔe la, ke míena míafe kekeli le keklẽm, míele eɖem fia be míewɔna ɖe Ŋɔŋlɔawo me gɔmeɖosewo dzi, eye míele ŋutikɔkɔe tsɔm na mía Fofo si le dzifo. (Mat. 5:16) Neva eme be ale si míefoa nu na amewo le gbeadzi nahe wo ɖe nyatefea ŋu. (1 Tim. 4:16) Amewo ɖaxɔ Fiaɖufegbedeasia loo alo womeɖaxɔe o, míafe dzi dzea eme esi míenyae be míele mía tɔ sinua wɔm be míawɔ míafe subɔsubɔdɔa ade goe. (2 Tim. 4:5) Mina mía dometɔ ɖe sia ɖe nasrɔ̃ apostolo Paulo, ame si gblɔ be: ‘Nya nyui la tae mewɔa nuwo katã ɖo, ale be mate ŋu agblɔe na amewo.’ (1 Kor. 9:23) Eya ta mina mí katã míawɔ ɖe Sikasededea dzi le gbefãɖeɖedɔa me ɣesiaɣi.
^ ***w14 6/1 axa 3 Atamanono Zu Kuxi Le Xexea Me Godoo***
NYATI SI LE AKPAA DZI | ALE SI MAWU BUA ATAMANONOE
Atamanono Zu Kuxi Le Xexea Me Godoo
Ame gbogbo aɖewo le kukum le atamanono ta.
Ewu ame 100,000,000 le fe alafa si va yi me.
Eɖea ame siwo ade 6,000,000 fe agbe ɖa fe sia fe.
Le mama dedie nu la, ewua ame ɖeka le sekɛnd ade ɖe sia ɖe me.
Eye naneke meɖee fia be nuwo ava ka ɖe eme o.
Kuxi sia ŋuti nunyalawo bu akɔnta be ne nuwo aganɔ edzi yim alea la, ekema kaka fe 2030 naɖo la, ame siwo anɔ kukum le atamanono ta fe sia fe la asɔ gbɔ wu 8,000,000. Eye wobu akɔnta hã be kaka fe alafa 21 lia nawu enu la, atamanono aɖe ame 1,000,000,000 fe agbe ɖa.
Menye ame siwo noa atama la ŋu koe wògblẽa nu le o. Egblẽa nu le atamanola si megava li o la fe fometɔwo hã ŋu, elabena woxaa nu eye ganyawo ɖea fu na wo, eye ame 600,000 siwo menoa atama o hã kuna fe sia fe le atama fe dzudzɔ si wogbɔna ta. Esia wɔe be kɔdzifewo le dzi yim eye esia ɖea fu na ame sia ame.
Atamanono fe kuxia mele abe dɔvɔ̃ siwo nana ɖɔktawo nɔa dɔ dzi zãdomadɔlɔ̃e be woakpɔ atike na wo la ene o, woate ŋu atsi enu hafi, elabena wonya egbɔkpɔnua nyuie. Afenɔ Margaret Chan, si nye Xexea Me Lãmesẽ Habɔbɔa fe dɔdzikpɔlagã la gblɔ be: “Amegbetɔwo fe nuwɔna gbɔe wòtso be atamanono va zu kuxi le xexea me godoo, eye ne dziɖuɖuwo kple ɖokuisihabɔbɔwo dze agbagba wɔ nu aduadui la, woate ŋu akpɔ kuxia gbɔ.”
Dukɔwo le agbagba dzem fifia wu ɣeyiɣi bubu ɖe sia ɖe be yewoakpɔ lãmesẽkuxi sia gbɔ. Woka nya ta be kaka August 2012 naɖo la, dukɔ 175 da asi ɖe edzi be yewoaɖe afɔ aɖewo be atamazazã dzi naɖe akpɔtɔ. Ke hã womate ŋu alé enu bɔbɔe o. Elabena dɔwɔfe siwo wɔa sigaret la zãa dɔlar biliɔn geɖe ɖe boblododo ŋu be woatsɔ ahe ame bubuwo hã ade atamanono me, vevietɔ nyɔnuwo kple sɔhɛ siwo le dukɔ madeŋgɔwo me. Eye ale si atamanono ŋutɔ hã va tsia ame si la wɔe be atamanola biliɔn ɖeka siwo wòzu numame na xoxo la dometɔ geɖe aku. Ne ame siwo le enom fifia medzudzɔ o la, ke ame siwo aku le atamanono ta la adzi ɖe edzi ŋutɔ le fe blaene siwo gbɔna me.
Atamanono ŋuti boblododowo kple ale si wòtsia ame sii la wɔe be asiɖeɖe le eŋu zu dɔ na ame geɖe, togbɔ be wodi be yewoadzudzɔ hafi hã. Aleae wòdzɔe le Naoko gome. Ðetugbuivi dzaa ko wònye esi wòdze atamanono gɔme. Ale si woɖea atamanolawo fiana le boblododowo me la sɔsrɔ̃ na wòse le eɖokui me be yede ŋgɔ. Togbɔ be dzitodzito me kansa wu edzilawo hã la, ekpɔtɔ nɔ atamanono dzi, evɔ vinyɔnuvi eve le esi hafi. Eya ŋutɔ gblɔ be: “Menɔ vɔvɔ̃m be mava kpɔ dzitodzito me kansa eye metsi dzi ɖe vinyewo hã fe lãmesẽ ŋu, gake nyemete ŋu ɖe asi le eŋu o. Mesusu be nyemate ŋu adzudzɔ gbeɖe o.”
Ke hã Naoko va dzudzɔ mlɔeba. Nu si kpe ɖe eŋu wòte ŋu dzudzɔ la kee kpe ɖe ame miliɔn geɖe ŋu wofo asa na atamanono. Nu kae? Míeɖe kuku, yi nuxexlẽa dzi.
[Etenuŋɔŋlɔ]
Afɔɖeɖe siawo dometɔ aɖewoe nye nufiafia amewo tso nu siwo atamanono gblẽna le ame ŋui ŋu, asiɖoɖo dɔwɔfe siwo wɔa sigaret la fe boblododowo dzi, adzɔ gãwo xɔxɔ le dɔwɔfe mawo si, kple habɔbɔ siwo akpe ɖe amewo ŋu woaɖe asi le atamanono ŋu kaba la ɖoɖo anyi.
^ mm. 15 (Rom. 16:1-27) Mele mía nɔvinyɔnu Foibe, si nye Kenxrea hamea fe subɔla la, kafum na mi, 2 bene miaxɔe le Afetɔ la me, abe ale si dze ame kɔkɔewo ene, eye miakpe ɖe eŋu le nu sia nu si me wòahiã mi le la me, elabena eya ŋutɔ hã ʋli ame geɖewo ta, ɛ̃, eʋli nye ŋutɔ hã tanye. 3 Mido gbe na Priska kple Akwila, siwo nye hanyedɔwɔlawo le Kristo Yesu me la, nam, 4 ame siawo tsɔ woawo ŋutɔwo fe kɔwo ɖo anyi ɖe nye luʋɔ ta, eye menye nye ɖeɖe koe le akpe dam na wo o, ke hame siwo katã le dukɔwo me la hãe; 5 eye mido gbe na hame si le wofe afe me la nam. Mido gbe na nye lɔlɔ̃tɔ Epeneto, si nye Kristo fe kutsetse gbãtɔ siwo le Asia la dometɔ ɖeka la, nam. 6 Mido gbe na Maria, si wɔ dɔ sesẽ geɖewo ɖe mia ta la, nam. 7 Mido gbe na Andronika kple Yunia, siwo nye fonyemetɔwo kple hati gamenɔlawo la, nam, ame siwo xɔ ŋkɔ nyui le apostoloawo dome, eye wonye Kristo yomedzelawo ɣeyiɣi didi wum la. 8 Mido gbe na Amplia, nye lɔlɔ̃tɔ le Afetɔ la me, nam. 9 Mido gbe na Urbano, míafe hadɔwɔla le Kristo me, kple nye lɔlɔ̃tɔ Staxis nam. 10 Mido gbe na Apeles, ame si ŋu wokpɔ ŋudzedze ɖo le Kristo me la, nam. Mido gbe na ame siwo tso Aristobulo fe afe me la nam. 11 Mido gbe na Herodion, nye fometɔ la, nam. Mido gbe na ame siwo tso Narkiso fe afe me, siwo le Afetɔ la me la, nam. 12 Mido gbe na Trifena kple Trifosa, siwo nye nyɔnu siwo dzea agbagba geɖe le Afetɔ la me la, nam. Mido gbe na míafe lɔlɔ̃tɔ Persis nam, elabena ewɔ dɔ sesẽ geɖewo le Afetɔ la me. 13 Mido gbe na Rufo, ame tiatia le Afetɔ la me, kple dadaa, si nye nye hã danye la, nam. 14 Mido gbe na Asinkrito, Flego, Herme, Patroba, Herma, kple nɔvi siwo le wo gbɔ la, nam. 15 Mido gbe na Filologo kple Yulia, Nerea kple nɔvianyɔnu, kple Olimpa kpakple ame kɔkɔe siwo katã le wo gbɔ la, nam. 16 Mitsɔ nugbugbɔ kɔkɔe do gbe na mia nɔewo. Kristo la fe hameawo katã do gbe na mi. 17 Azɔ la, nɔviwo, mele nu xlɔ̃m mi be, miafe ŋku nanɔ ame siwo hea mamawo kple nu siwo nana woklia nu, siwo tsi tsitre ɖe nufiafia si miesrɔ̃ ŋu vanɛ, la ŋuti, eye mifo asa na wo. 18 Elabena ame siawo tɔgbi la, menye mía Afetɔ Kristo fe kluviwo wonye o, ke woawo ŋutɔwo fe fodowo tɔ boŋ; eye wotsɔa aɖe ŋanɛ kple kesekukuɖɔɖɔname blea ame siwo meɖo vɔ̃ aɖeke ɖe ta me o la fe dzi. 19 Elabena amewo katã se nu tso miafe toɖoɖo ŋu. Eya ta dzi le dzɔyem le mia ta. Gake medi be miadze nunya le nu nyui wɔwɔ me, gake mianye ame maɖifɔwo le nu vɔ̃ɖi wɔwɔ me. 20 Ke Mawu si naa ŋutifafa la agbã Satana ɖe miafe afɔwo te gudugudu kpuie. Mía Afetɔ Yesu fe amenuveve nanɔ anyi kpli mi. 21 Nye hadɔwɔla Timoteo do gbe na mi, Lukio kple Yason kpakple Sosipatro, siwo nye fonyemetɔwo, hã do gbe na mi. 22 Nye, Tertio, ame si ŋlɔ agbalẽ sia la, medo gbe na mi le Afetɔ la me. 23 Gayo, si xɔ mía kple hame blibo la ɖe efe me la, do gbe na mi. Dudzikpɔla Erasto do gbe na mi, eye nɔvia Kuarto hã do gbe na mi. 24 —— 25 Ke ame si ate ŋu ana miali ke sesĩe le nya nyui si gblɔm mele kple Yesu Kristo ŋuti gbefãɖeɖe la nu, le nya ɣaɣla kɔkɔe si woɣla tso ɣeyiɣi mavɔmavɔwo me ke la fe ɖeɖe fia nu, 26 nya ɣaɣla si woɖe fia azɔ, eye wona wòdze to nyagblɔɖilawo fe ŋɔŋlɔawo me le dukɔwo katã dome, le ɖekawɔwɔ me kple Mawu mavɔmavɔtɔ la fe sedede la, bene amewo naxɔe ase ahaɖo toe; 27 Mawu, si nye nunyatɔ ɖeka hɔ̃, tɔ nanye ŋutikɔkɔe to Yesu Kristo dzi yi mavɔmavɔ me. Amen.
ewe_Latn zul_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn unk unk unk unk ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn unk ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn kin_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn cjk_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn twi_Latn ewe_Latn ewe_Latn ewe_Latn ewe_Latn ewe_Latn ewe_Latn twi_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn srd_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn